
दुर्जालालया मिखाय्‌ दुर्जालाल 


fot थःत गद्यय्‌ ब्वनाच्वना, गबलयू ला जि थः हे पद्य ज्वीधुन | जितः च्वन, 
बीनिभालय्‌ दनाः जि रोमान्टिक जुयाच्चना | अध्यात्मया जलं खःगु रोमान्सया 
सवाः बिस्कं हे खनिं ! मेपिनिगु खँ छखें, जि थःहे गथे पत्या: ज्वीगु - जिं थपाय्‌ 
मछि हाकः गद्य च्वया | उकीसं ल्हातय्‌ CNT: मदय्धुंकाः | जितः थजाःम्ह पासा 
चूलात, गुम्हसिया चक्कंगु नुगःया हुनिं जिं मच्चयाः न॑ थःत ब्वयाथें जाःगु लुधना 
चूलात | 


कुला बीमा: जि ला चालावं खनिं ! थ्व मनोवैज्ञानिक उपचार यानाः जितः चाले 
गु व्हःताः ल्वीकाब्यूम्ह पासा आर. मानन्धरजु खः | वयकः थें जिं मेम्ह मखना - 
जिके खँ ल्ह्वकेत कुलेसःम्ह। मखुसा थुलि तःखे न्यंक जि थः ल्वीफइ हे गथे ? 
खँ जिगु खःसां थुलिहंक ब्वयेस:म्ह जि खहे मखु | 


थ्व कृति जिगु मखयाः नं दकलय्‌ अप्वः जि दु | जि धैम्ह हे ध्वाक्क ध्वदूदूथें 
ज्वीक थ्व सफुली जि ब्वयूगु ज्या गुगु जुल जीवनय्‌ दकलय्‌ ल्वममनीगु खँ हे 
मखा धायू थ्वयात ? 


ब्वमिपिसं जिगु कृति ब्वनखइ | तर नं दुर्गालालया दुकिपा इमिके लुलखइमखु | 


तर थ्व 'कविया बाखं : कविया भास॑' सफूया सुथांलाःगु ब्वज्यां दुर्गालाल इमिगु 
नुगलयू याउँक स्वच्चाइ धैगु खँयू जि धुक्क | 


आर. मानन्धरजु जिगु जीवनी, व्यक्तित्वयू शोधप्रन्थ च्वयाः तःजिक एम. ए. 
उत्तीर्ण जुयादीम्ह खः | उगु ग्रन्थय्‌ जि वयूकःया शोधनायक खःसा थुकी दुर्गालाल 
च्वमिया लिसें ब्वाम नं खः - दुर्गालालया मिखायू दुर्गालाल । 


आर. मानन्धरजुया थ्व सफू दुर्गालालयात दुग्ययूक स्वयूगु सुलच॑ खः | 


अन्त्यय्‌, थ्व सफूया न्ह्यब्वया ब्वमिपिनि मिखा सालेफुगु कथं जूगु दु | थ्व 
मदमगाःगु ज्या खः | उकि थ्व ज्याया थुवाः कलाकार भाजु रविन सायूमिया नां 
जिं न्ह्यथने हे माः | मखुसा जि बैगुणी जुइ। 


दुर्गालाल श्रेष्ठ 
माइहोम, थंबही, A 
११३२ थिंलाथ्व १२ 


४ | कविया बाख: कविया भासं 


जन्म 

age निता खँ सीमखु धाइ - बुइगु व सीगु | न्यनाकथं, नेपाल संवत्‌ 
१०४५ दिल्लागाः एकादशीखुन्हु जि बूगु हँ | जि लाखे मेपिं थें याउँक बूम्ह मखु 
| अर्थात्‌ माःछि लांदने मलावं हे छगू अज्याःगु हे घटनाया कारणं जिगु जन्म 
जूगु जुयाच्वन | न्यनाकथं थुकिया बाखं थथे खः- 

जिपिं निम्नमध्यमवर्गया परिवार | जिमि छै न्हायूकत्वाःया चाःबहाःया नं 
दुने छगू चिक्चाधंगु ननिइ | उकियात दथुननि धाइ | ननिया प्यखा-न्याखा छँमध्ये 
नं दकलय्‌ भुतुचागु छै जिमिगु | मेपिनिथाय्‌ सुथ जुइधुंकाः नं सुथ दुस्वःमवइगु छँ 
जिमिगु। अज्याःगु घघःसिसिगु जिन्दगी हनेमाःपिं मांबौया मचा जुयाः जि जन्म 
जुया। 

अबलय्‌ न्हायूकंत्वालयू जिमि छगू चिकिचाधंगु पसः दु । जिमि 
बौया कलेचा सिँ चिनाः मीगु अबलयू हे जिमि Sar नापं च्व॑म्हेस्यां व छँ 
त्वःतावनेगु इच्छा याःगुलिं जिमित व छँ न्या धकाः इनाप याःगु जुयाच्चन। व 
छँया मू अबलय्‌ निसः व चाःचू हे जक खः थें च्व॑ | जिमि बाःयाके धेबा दःमदः 
बःसां न्ययूतकाति मगाःगु जुयाच्चन। अले मगाःगु धेबा त्वाःया ख्वा: दुपिं, नां 
दुपिथायू, गन कि जिमि बौनं इलयूब्यलय्‌ सेवा न॑ यानाच्वंगु खः, इमिसं थज्याःगु 
इलय्‌ उलि धेबा त्यासा बि हे बी नि धैगु विश्वास जिमि बाःयात जुल | बी बी 
जक धाल तर मब्यू | हानं न॑ धाःवंबलय्‌ 'बि हे बी नि का खुरुक्क व छेँ मीम्ह 


ब्वनाहिँ' धकाः धाल | छँ थुवाःयात भ्वं च्वकाः धेबा नं बिया: छूवयाबिल। अले 
जिपिं व छँयू च्वनावंवन खनिं | 

लिपा शायद ates दु-मदु वल जुइमाः, जिमि बाःनं साहुया थाय्‌ 
पुलेमाःगु त्यासा पूवंगु बखतयू खँ मेगु हे जुयाः पिहांवल | जिमित व तपाःख्वाःम्ह 
मनुखं व छें थनाछ्वयेगु जक ग्वसा: ग्वल | बं अखःबतं जिमि बाःयात धाल - 
“छं छु खँ ल्हानागु ? जिमिसं ला छिमित व छँयू तयातयागु का |” 
धात्थें भ्वँतयू छँ न्याःम्हेसिया नां जिमि बाःयागु मखु, व हे तपाःख्वाःम्हेसिगु नां 
च्वयातःगु जुयाच्वन | जिमि बौ ला धेबा त्यायेबिल, दानीम्ह साहुया जय जुइमा 
धकाः फुरुंग जुयाच्चन | व॑ थथे झंगःलाइ, आसांथ्याइ धकाः छु स्यू ? आखः 
बांलाक मसःगुया कारणं, अझ व साहुप्रत मिखा तिस्सिनाः याःगु विश्वासया 
कारणं जिमि बौ इवाकलय्‌ दुन। दनाहुँ धार्सेलि वनेगु करं हे क्यन । कुंमिं घुर्काः 
वाक्कु-वाक्कुछ्युं व छेंय्‌ च्वंगु ज्वलं ल्ह्ययेगु ज्या जुयांच्चन | सन्हू छगः 
झ्यालं क्वतहःगु | जिमि बौनं झूयालं क्वतबियाच्चन | जिमि मामं क्वयू च्वनाः 
फयाच्चन | धुसुक्क खिपः चब्बुनाः व सन्हुखं मांया प्वाथय्‌ त्यल | अले व हे 
ब्यथां जि लामदवं बूगु धइगु खँ जिमि माम॑ तस्सकं नुग: मछिंक कंगु जितः आः 
थें लुम॑नि | छन्हु जिमि मांया किपा स्वयाच्चनाबलय्‌ जि हानं व हे लुमन्तिइ 
दुबित | अले बुलुहुं किपां न्ववानाहःगु तायेदइवल- 


दुर्गालाल श्रेष्ठया बःचाहाकःगु जीवनी | ५ 


ने.स १०९८ स दोलालघाटयू |७ 


किपां न्ववाइ 

योमा! जिगु थ्व मिखा थौं तुक त्वाःम्वः धाःपिं धुपि गुपिं खः जिमिगु dar न॑ लितब्युब्यु व॑ धुसुक्कचिखि हे चबुनाः Tey 
छगु किपा स्वैच्वंगु च्वनं नां THAT खः रक्षकापि अःखःहानं AL धाल- सन्हुख जिगु प्वाथय्‌ क्वत्यल 
बिस्कगु ब्यथा गुनुहु मिक gfe oft ला जंगलयापिः 'ज्यूसा याकन छे त्वःतान्यु अले व हे दुर्घटना BY 

नृगः छपा न्वैच्वंगु च्वनं जन्तुसिबे न॑ भक्षकापिं मेपिं बाल॑ तयूमाल' ई है मत्यर्व जन्म जुल 
लुमंतिया च्वःज्वँज्वं उघरि छन्हु बहनी छॅय्‌ द्रावल छिमि बा: मभि अहो थ्व गजोगु माभि ज्वी सलफरल थौं धूलि छ TAT 
उगु विगतय्‌ थ्यंकः जि वने चि लाःथें दंग जुयाः मनू मनूया हे निम्ति मखु न्हा जिगु हे जक मतिनां 
उगु बैग: गनच्वग भुतू जि धाल - छँ न्यायूत मचाःगु धेबादत किन्तु उथायू सहयायेगु छगू हे थुगु शोषण मोचन निम्ति हे 
बहनी नं ख्वैच्चंगु खने झी साहु तल भीत दया शक्ति जुयाबिल जिमि निम्ति खः छ पृता वैच्वंगु Pray’ 
छ मुलयूस॑ AGA: AAT न्हू छँय्‌ च्वनेधुन त्यासा पुलेत क्षुब्ध जिपिं धुलि क्षुब्ध कि अबले 

सुकुसुकु सुकुसुकु ख्वय्‌ जि अले गबले छाक छा: ATT दानीया उगु शैतानीं 

जि JA उगु AE न॑ छ दः दुःखसियाः त्यासा धन माःछि थः छैँ कतः जुल द्यः नं न्वमवाः 

उसिउसि याया कु IAT मुका: दँबद हे जिमिस हाय गजोगु थ्व हैरानी 

BY पुता गूगु जुल खः जन्म तर हा! उम्ह भिंख्वा:म्ह मनूया छँया मेगु ज्वल जा सकता 

खः तसक अइलय्‌ जुल खः अबलय्‌ तिनि खन Aca FT: ख्वख्वमख्वधा' FAY थ्यंके धुन 

थ्व न॑ लुमंका तैतिपुता छ भ्वँतयू ला छँ न्याःम्ह धकाः व॑ सन्हू छग: TH गुगु खःल्यगु 

आखिर छु जुयाः थयू जुल खः तयूकातल ना थःगु जक झूयालं जक FAT हये छु त्यन 


६ | कविया बाख: कविया भासं 


सूर्यभक्त रंजित व भुगुराम श्रेष्ठलिसे छ- 


कर्पिनिजु अपराधया सजाय 


गरीबी धयागु न॑ गजाःगु जुयाच्वन धाःसा थःम्हं मयानागु अपराधया 
सजाय नं फयेमालीगु | थ्व जि बुइसिबें हे न्ह्यःया खँ खः | अबलय्‌ त्यःरया छगू 
गल्लिदुनेया छकू कुंचाय्‌ छगू कोठी दुगु जुयाच्चन | त्वालय्‌ राणातयथायू शक्तिया 
भक्ति याःवनीपिं तथाकथित थजात मनूत व कोठीइ वनीगु खानं | छन्हु कोठीदुने 
न्ह्यःनेलाःथे याःबले पुलिस वल | ख्युंथाय्‌ पुलसयात नं सुनां दाः सुनां दाः 
जुइक दायाछ्वत | इमिसं स्यू - पुलिस हानं फौज ज्वनाः वइतिनि | 

इमिसं जिमि बाःयात खँ स्यन - थन सुं वयाः 'सुनां दाःगु?” धकाः न्यंसा 
fot खः' धयाब्यु। जिमि बाः व तःपाःख्वाःत GAT: खनाः ग्या: | उकि इमिगु खँ 
न्यनाबिल | अले छु मानि, जिमि बाः दंद॑ जेलयू लात | जिमि मामं कंगुलिं जिं 
स्यूगु खः - जेलय्‌ दुने ज्या यानाः न॑ जिमि बाः न॑ कमे यानाः BY भुतू च्याके 
ब्यूगु जुयाच्चन | 


८ | कविया बाख: कविया भासं 


न्हायूकत्वाःया पुलागु छँ 


जिमिु हैं 


जिमिगु छे न्हायूक॑त्वालय्‌ | न्हायूकंत्वाः 
यँया व्यस्तगु असं बजा: नाप्पं | अथे खःसां जिगु 
छँ बहाःया नं दुनेच्वंगु ननिड जुल | हानं छे नं साप 
हे चिकिचाखा जूगुलिं निभाः खयेके हे थाकु । बरु 
साःगालय्‌ निभाः लानाच्वनी | अले वहे ATT: 
नवया: जिगु छँ नस्वानाच्चनी | थथे धयां न॑ जिमिगु 
छँ थथे च्वं धकाः कने अःपु मजू | बरु न्हापान्हापा 
मस्तयू निम्ति 'जिमिगु छँ' धकाः च्वयागु BY 
कविता HA अःपुक्क ध्वाथुइला ? 


जिमिगु छँ 


जिमिला भाइसा क्या जक मज्जा 
साःगाः दथ्वी छै 
साःगाः साःगाः माःमाः BAT: 
स्वामाः क्वखायथें 


फयू जक ALA नव:राजा 
उसि दनीगु 

भूयाल॑ जिगृ क्वथाय्‌ वयाः 
यत्थें सनीगु 


न्हिनयू संगीत सम्मेलन थें 
भृजित भ्वीभ्वीं हाः 
बःन्ही ज्वीवं पालंपाः थें 
पति त्वींत्वीं याः 


छेरावती मैयाँ दुचायकेगु 
स्वागत ध्वाखा थें 

छिमि न॑ दुला धा रे पासा 
जिमिथें ज्याःग छे 


जिमि मांबौया care मचा दु | जियां च्वय्‌ निम्ह दाजुपिं । जि स्वम्हम्ह | 
क्वसं छम्ह केहें | जिमि दाइपिं ब्वनेच्वये मखंपिं | थःगु ल्याय्‌म्हचागु बैंस ल्याय्‌ 
म्हगु हे पहलं लगःधगः मदयेक बिनावंच्वन | जिमि बौ तुतिं खिना: caret 
क्वायेमाःगु छँ कुबुयाच्वंम्ह । उकिसनं बाथया ल्वय्‌ दुम्ह। अयूनं मफु मफु द्यः 
ख्युंल॑ दनावनाः ज्वल॑जिलं न्यानाहइ | हासाचा पसः तइ | सिँ कलेचा मी। न्हिँ 
खिनाः न्हिंनयेमाःगु अवस्था जिमि | आपाःथे जिमि सुथय्‌ जक हे भुतुलिइ मि 
च्याइगु जि लुमं | बहनिसिया बेलि गबलें म्वाःकःछे सा गबलें कःनि, गबलें 
ला प्वाथयू क्वःहायेकाः नं द्यनेमाः | आः हे नं लुर्मान - न्हापा छक्वः थन सर्गः 
हे त्वप्पुक क्वःबुझँचा बा:वःगु दु । अबलय्‌ ला न्हिन्हिथं हे जिमि ज्यःनाःबेलि 
क्व:बुईँचा | 

जि मचाबलयू जिमि अवस्था तस्सकं कन्नाचायापु | जिगु म्हयू पर्का 
मतःगु वसः शायद हे जक लात जुइ। तुतिइ लाकां मदु । जि स्कूल वनेसःबलय्‌ 
तक न॑ जिं तुतिइ लाकां तयेमन॑ | तर व आर्थिक विपन्नतायू न॑ जिं थःत गरीब 
धकाः थुइकेम्वाः | शायद मांया मुलय्‌ च्वनाः जिन्दगी हनीम्ह न्ह्याथेंजाःम्ह गरीबं 
न॑ थःत गरीब खने म्वाःलीगु जकं खः ला! 0१7 ३ 


दुर्गालाल श्रेष्ठया ब:चाहाक:गु जीवनी | ११ 


१२ | कविया बार्ख : कविया भासं 


प्रारठिभक शिक्षा 


जिमिगु चुकय्‌ जिमि हे छे नापसं अबलयू छगू अखडा दुगु खः। व 
हे अखडाय्‌ लिपा लाल कम्यूनिस्त गंगालाल, दिवाकर भाजु, चित्तरञ्जन 
आदिपिसं स्कूल चायेकल | व नां जकया स्कूल जुयाच्चन | व स्कूल ला 
इमि राजनीतिक दुबिस्ता ब्याकेगु थायू धकाः जुयाच्चन | लिपा व हे स्कूल 
ताम्सिपाखाय्‌ सरेजुसेलि तापाः धकाः मामं जितः अन मछ्वत | लिपा व हे 
त्वालयू बालं च्वनाच्व॑म्ह संघरत्न गुरुजुयाथाय्‌ मामं जिक्व न्योहोरे यासेँलि 
जि ब्वंवनेखन | 

व छँ भी सकस्यां म्हस्यूम्ह पद्मरत्नपिनिगु छँ खः | व छँय्‌ आखः 
ब्वनेत न्हापां वनागु खँ जि आ: नं ल्वःममंनि | ग्वरः व नेपाली सफूया द्यःने 
फस्तबुक सफू अँग्रेजी आखः खनेदयेक नुगःपाय्‌थ्यंक तयाः जि संघरत्न 
गुरुजुया न्ह्यःने वना । गुरुं खनेसातक 'छ नं आखः ब्वंवयागु का मखु ला ? 
ग्वःगू किलास ?' धकाः न्यन | 'निगू क्लास' धकाः जिं धया | जिगु सलय्‌ 
फुइँ पिज्चःगु जिं चाः | मजुइ नं गथे, त्वालय्‌ अस्यःचा पहल मस्तयू नायः 
जुयाच्चनाम्ह जि | 'अयूसा छ अंग्रेजी नं सःम्ह जुल, बेस हे जुल, का फ्यतु' 
धकाः गुरुं जिगु ग्वरलय्‌ आखः छगः च्वल | जिं अयूक आखलय्‌ मिखा 
ब्वया | जितः भचा खःला मखुला थें ला जुल | अयूनं जिं काचाक्क लिसः 
बिया 'कु' । गुरुं धाल, 'खः ला, बांलाक स्व' | उल जक धायेवं उखे झवःलिं 
अंगः लिना: ब्वनाच्वंपिं मस्तयूसं नं घुसुहुं न्ह्यानाः ग्वरलय्‌ जक छु स्वल, 
सकलें हर न्ह्यू बा; | इमिगु सलं जिगु अभिमानय्‌ ea: थें जुल | जिं हानं 


फुईयाना: धया, 'कु' | इपिं ला झन हे न्हिल । गुर्जु न्हिलेवःसां वाक्कु छिनाः 
छुं मखु थें च्वंक जिगु अज्ञानता उलाबिल | वास्तवयू व आखः जुयाच्चन 
'कू' | जाबा 'कू' आखः छः हे म्हमस्यूम्हेस्यां निगू क्लास धकाः धक्कु 
त्वःतागु लुम॑लुमं जि बँय्‌ हे तुसुनावना थें मछाल | अन च्व॑पिंमध्ये दकलय्‌ 
थाकुलिम्ह न॑ जि हे हानं दकलय्‌ मसःम्ह नं जि हे। अन च्वॉपिसं जक मखु, 
अंगलंतक नं हिस्याना च्व॑ थें जितः जुल | गरीबया मचा जुयाः न॑ जिं दकलय्‌ 
न्हापां अपमानया अनुभव यानागु सखे अबलय्‌ हे FE | अनंलि सीदयेक 
जि हिलावन । ब्वँब्वंवना | न स्याक्क द्यना, न स्वत्ताक्क नया | जितः च्वं 
अबलय्‌ जि न्ह्यलयू नं दनाच्चना | 

जिमिथाय्‌ बहालय्‌ ससुद्यः छम्ह दु । सुथ Aga हे दनाः ख्युंलं 
ससुद्यःयाथाय्‌ वनेगु | बँ पुइगु, लखं च्वयेकाः ससुद्यःया ख्वा: सिकेगु, 
ससुद्यःया न्ह्यःनेसं पुलिं चुयाः फ्यतुइगु, ब्वनेधुंगु पाठ न॑ छसीकथं न्हियान्हिथं 
मिखा तिसिनाः ब्वनेगु | मदिक्क थुगु हे तूजं ब्वँब्वं वनागुलिं खुला हे मदुवं 
जिं अन ब्वंवइपिं जिमि पासापिं सकसितं लिफ्याना | 

संघरत्न गुरुजुयाथायू ब्वनेधुंकाःलि जिमि हे त्वाःया नांद॑म्ह गुरु 
गौरीप्रसाद राजभण्डारीजुं थःगु नकतिनि चाःगु पद्मोदय हाइ स्कूलय्‌ जितः 
ब्वंकेयंकल | अबलय्‌ जि भिछदँति दत जुइ | अबलयूतक जिं जिके दुगु 
नेपाली, अँग्रेजी सफू फुक्क कण्ठ हे वयेकेधुन | 


दुर्गालाल श्रेष्ठया ब:चाहाक:गु जीवनी | १३ 


छगू प्याखं स्यनेज्याया झ्वलयू 
१४ | कविया बाख: कविया भासं 


न्हापांजु प्याखं 


चार सालया खँ । सिनाज्या धुंधुंया ई | जिमिगु न्हायूकंत्वाःया लिक्कसं 
थायूमरुत्वा: | अन जिमि हे ज्वलिंज्वःपिं मचापासापिनि गुंपुन्हिया दबुलिइ 
क्यनेत प्याखंया रिहर्सल यानाच्वंगु | प्याखंया नां 'सत्तलसिंह महाराज' । रिहर्सल 
स्वःवनेत सन्ध्याःकाःई जुइके आयूबू | न्हियान्हिथं स्वःवनेगु, लयूलयूताया: 
लिहांवयेगु | छन्हु, प्याखं स्वयेत सकलें वनाबलय्‌ पिनें खग्व: बियातल । 

दुने धाःसा प्याखं नं हुलाच्वंगु दु, हार्बिन थाःगु नं सः दु | पासाया नां 
काकां खापा धिना । हँ मधाः, खापा नं खं मव: | मन पीमफयाः जिं खग्वःह्वतय्‌ 
मिखा जक छु दिका, दुनें च्वलार्पाचनं भूबाक्क सुयाहः बा; | जि इतिमिति कना: 
हाला | जिगु मिखाय्‌ पचनं सुयाहःगु पासापिंसं चायेकल | सूगु मिखाय्‌ खःसां 
स्याः धा:सा नुगलय्‌ लात | उगु घटनां न्हायूकंत्वाःया सकल पासापिसं अपमानित 
जूगु चायेकल | इमिसं धाल, “अहो, नाटक छगू दयेकेवं हे इपिं उलि च्वयू थ्यन 
का मखु ला ? का नु, भीसं नं नाटक दयेकेगु |” फुकसिनं छप्वा: म्हुतुं धाल, 
“दयेकेगु, दयेकेगु” | 

भचालं पुचःया हे छम्ह पासां न्यन, “नाटक ला दयेकेगु, तर च्वइम्ह सु ?” 
नांदंपिं च्वमिपिसं जिपिं मचातयूत पत्या: याना: नाटक बीगु खँ हे मदु। स्याः फयाम्ह जि 
हे खत। अपमानया हाथ्या जुया: प्याखं च्वयेगु प्रतिवद्धता जिं मचायेक हे प्वंके लात - 
fot च्वये” | 

अबलयू प्याखं गुम्ह भंगःया नां खः जिं स्यूगु मखुनि | गथे च्वयेगु ला 
मेगु हे खँ जुल | उकीसँ चिनाआखः तक हे जिं बांलाक मस्यूनिगु व ई | प्याखं 
न्हापालिपा छुँ स्वयागु दु सिवाय न गुगुं प्याखंया सफू हे ब्वनागु दु | अयूनं गनं 
वल मस्यु जिगु च्वसां मचायूक खै बा: वल । मवनानिगु लँपुइ नं जितः जिगु 


साहसं मचायेक हे न्ह्याकल । च्वयागु जिं खया: नं जिं हे जक च्वयागु मधाये । 
अबलयू जिथें हे नुगलय्‌ घाः लाःपिसं अवश्य नं ग्वाहालि याःगु दयेमाः | रिहर्सल 
यायां च्वच्वं वँवं नाटक क्वचाल | नाटक क्यने-ज्या नं जुल | उगु नाटक तस्सकं 
लोकंव्हात | लछि धुन, अयूनं नाटक क्यनेत इनाप या:वःपिं वयांच्वन | नुगलय्‌ 
घाः दुपिसं चायेकाः यात कि न्ह्याग्गु ज्या नं नासलं ल्यू धयागु अबलयू हे 
चायेका | 

थुकथं जि ल्यायूम्ह हे जुइ मलावं लेखक जूवन, नाटककार जूवन | जि 
जुइ धकाः तातुनाः लेखक जुयाम्ह हे मखु | अय्‌ धयागु बिना योजना हे अबलयू 
जिगु अभियान न्ह्यात | जि सचेत रूपं लेखक जुयाम्ह जूगु जूसा जिके व नाटक 
दयाच्वनीगु नं जुइ । तर जिके व प्याखं-कृति मदुगु जक मखसें उकिया नांतक हे 
नं लुम॑ मजू | 

स्वीदैति लिपा छन्हु वहे प्याखनय्‌ ज्या याःम्ह संगीतकार हुतराज शर्मा 
नापला:बलयू न्यना, “अय्‌ बाज्या, भीसं अबलयू म्हितागु नाटकया नां छु जुल थें 
खला ?” वं लुमंके हे म्वायेक याउँक लिस: बिल, “प्रेम जीवन अन्धकार” | नाटकया 
नां न्यँयं न्हिले नं वल, अजू नं चाल | नां थ्व ला खत, तर जि हे पत्या: याये मफु थ्व नां 
जिं तयागु खइ ला ? 

अपमान लही जक सयेमाः वरदान सावित जू खनिं । छगू अपमानबोधं 
जितः साहित्यया ख्यलय्‌ वयेगु लँ चायेकाबिल | जि प्याखं च्वइम्ह जुल, प्याखं 
स्यनीम्ह जुल, प्याखं म्हितीम्ह जुल | जुजुं अनंनिसें तःदँय॑कं जि गुंपुन्हीया 
प्याख॑म्वः हे जुयावन | 


दुर्गालाल श्रेष्ठया बःचाहाकःगु जीवनी | १५ 


मांया मतिना 


मां धैम्हं जितः माया जक याःगु मखु | व जिगु निम्ति उलि 
पक्षपाती नं छायू जुल ? जि छम्हेसितसां आखः sachet व॑ अपायू 
च्वः च्यूताः छायू काल ? थुकिया लिसः जिं थौं नं बीफुगु मदुनि। जिं 
तःक्वः हे याकःचा च्वनाः जा नये नं । जिमि मामं जितः थथे छाय्‌ 
याकःचा तइगु जिं मस्यू | बल्ल छन्हु लिपा जिं सिल - जिमि बौनं 
नापं च्वनाः HT छं नं न, वया नं नइ, का गुलि गुलि थः ति' धकाः 
धाल | जिमि मामं जिगु भु खँख॑ मिखा लःलः धायेकल | छायू ? वया 
कायू उलि नयां गाःम्ह मखु धकाः वं स्यू । तर जिमि बौ न्ह्यःने दु। 
'का छँ नं त्त न' धकाः धाल | अयूनं मामं प्यय्‌ क्वतछूवये मफु | 
fot अबलय्‌ तिनि चाल - जिमि मामं ला थःगु भाग हे नं क्वतायाः 
जितः नकीगु जुयाच्चन। थ्व खँ जिमि बौनं चायेकाः हे नापं नयेत 
स्वःगु जुयाच्चन | तर नं मामं बरु मिखां ख्वबि हायेकल, Ys च्वंगु जा 
ल्वसुइमफु | मांयात जूगु व दुबिधाया दृश्य जिगु मिखायू आ: नं लू। 

लुमंलुमं आः हे न॑ नुगः खुल्ल मिनावः | तर अबलय्‌ जि उलि 
संवेदित मजू | मथूम्ह जि अबलयू न॑ मखु | प्याखंतक हे च्वयेधुंम्ह 
खः | तर मदयेकाःलि मां जिगु मिखाय्‌ गुलि ग्यन दुबलय्‌ fot वयात 
उलि खनेमफु | 


TE. १०८० स श्रेष्ठ RAT: HAT इलय्‌ 


१६ | कविया बाख: कविया भासं 


तःमिपिनि ब्वनेकुथी 


गुरु गौरीप्रसाद राजभण्डारीजुं थःगु नकतिनि चाःगु पद्मोदय 
हाइ स्कूलयू जितः ब्वंकेयंकूगु खँ जिं च्वयू नं कने धुन | कनेबहःगु 
खँ ला अनया जिगु अवस्था खः | पद्योदय स्कूल ला अबलय्‌ राणा 
व दरबारया गुरुपुरोहितया मचात अप्वः ब्वंवइगु थाय्‌ | जिगु म्हय्‌ 
पर्कातःगु सुरुवाः जुयाच्वनी | तुतिइ लाकां मदु | न ल॑ हे अमि थें 
गतिलाः, नाप च्वनाः नं भचा ब्यागलं थें, गयू-गयू थें इमि पुचलय्‌ 
जि। अयू नं छायू छायू जिगु नुगः क्वमतुं | इमिगु मिखा जिके 
जुइबलय्‌ छगू घच्चायापुगु वस्तुइ जुनाच्वं थें तायेकाच्वंगु जिं 
चाः | अयूनं जिं कुंमिं घुर्का । अबलय्‌ अन तगिँपतिकं मंगलाचरण 
हायेकीगु- 'सरस्वतीका कुमार हामी ... ' धाःगु लक्ष्मीप्रसाद देवकोटां 
च्चयातःगु म्ये | जि म्ये हालीगु तस्सकं बालाः खनिं | ल॑ बांमलाःसां, 
तुतिइ लाकां मदुसां अभिसं न्हासं gar: च्वछायेमालीगु गुण न॑ जिके 
दुगु जुयाच्चन, व खः - जिगु बांलाःगु सः | उलि जक मखु व स्वयाः 
नं जिगु ल्हा:या आखः गुकिया बयूबय्‌ जिगु क्लासय्‌ जक मखु 
स्कूलया फुक्क FAA जू | 

१८ | कविया बाख: कविया भासं 


जणित जुरु : कवि चेला 


ब्वंसा जि ब्वनीम्ह नं खइ, तर प्याखंया मोहनि धयागु दु खनिं सा | उकि सालायँसेलि 
ब्वनेरिखे जिगु ध्यान ब्यनावं वन | जुजुं जाँचय्‌ नं जि ब्याक्क थें विषयलय्‌ थुलि गंसि जुल, 
बलंतलं जक पास जुल । गौरीप्रसाद राजभण्डारीजु थुज्वःम्ह लोक॑ह्वा:म्ह गणित व विज्ञानया 
गुरुयाथायू न्हिथं च्वनीम्ह जूगुलिं अन त्यूसन ब्वंकीगु न्ह्यागु पुचलयू नं जि न्ह्यं | तर भाग्यं 
ब्यूसां कर्म मन्यू | छ्यलंम्वलं चुया: न॑ जि गणितय्‌ नास्ति | बरु वं जोमेत्रि ब्वंकूबलयू, छक्वः 
जि लुमं- जिके अथें अथें हे कविता बुयाव:गु। Two points make a straight line 
धकाः कापिइ च्वयाः थुइकावं च्वंबलयू जिगु मन अथें अथें हालाहल- छनं विन्दु, जि नं विन्दु, 
जर्जर बँय्‌ लःफुति निफुति पलेहलं तिकिनंगु | सखे थ्व हे जुइमाः प्रकाशित मध्ये जिगु न्हापांगु 
कविता, गुगु जिगु दकलय्‌ न्हापांगु कविता सफू 'झसुका:'स दुथ्यानाच्वंगु दु | 

गौरीप्रसाद राजभण्डारी तःधंम्ह गुरु । जिगु पढाइलय्‌ आपालं ग्वाहालि याः म्ह व्यक्ति नं 
खः | अयूनं वयूकः लुमनीबले छगू म्हाइपुगु प्रसंग नं लुमनावइ | व जिगु “झसुका:” सफू नकतिनि 
नकतिनि पिदंगु ईया खः | वयूकःयात जिं लँय्‌ नापलात । थःत उद्धार याःम्ह गुरु धकाः जिं मनय्‌ 
दंक श्रद्धा तयाः सफू पिहांवःगु खँ HoH छगू प्रति वयूकःयात लःल्हाना। वयूकः लयूताइ धयागु जिगु 
मन्तुना | तर वयूकलं ला 'लँय्‌ बियाँ गन तयेगु ? छँयू बीहयेगु का' धका: धयादिल | जितः द्यःयात 
छानागु स्वाँ द्यवं फयामब्यूथें जुल | जिं हानं लिपा ब्यूमवना | 


निफुति 


छर्न विन्दु जिन विन्दु 
जर्जर बँय्‌ ल:फुति निफुति 
पले act तिकि नगु। 


छं मन दु जिनं मन दु 
सिन्धु मखु कि निगू विन्दुयां 
खालि छधो जक ज्वीगु। 


जि वय्‌ छनं थुख्य वैब्यु 
ववे हे छधो ज्वी मफु सा 
म्वाल मजुल छु लगेजू | 


सुनावनी वर्न छुनिछु 
क्वेया च्चे धोया धी ज्वी 
पाइगु मेगु छु हे द! 

२० | कविया बाख: कविया भासं 


कविता-लेखनया घ:ल्हाना 


च्वयेगु संस्कार दुपिनि हिं बूम्ह मचा जि मखु | अयूनं कविता च्वयेगु 
गय्‌ वल धयागु खँ मह्ययेकुसें कनेगु बांलाइ | थायूमरुइ फल्चा छगू दु | मुरलीधर 
पण्डितं अन सन्ध्याकाःइलय्‌ श्रीमद्भागवत्‌ बाखं कनीगु | झ्वःझ्वःलिं भ्वयूसुखू 
लानातइ बाखं न्यनीपिं च्वनेत | बाखं कनीम्ह बाज्या फलय्‌ च्वना: बाखं 
कनाच्वनी | जि नं न्यंवनेगु | बाखं ला न्यंवनीम्ह खः, तर बाखं गनं सुरु जुयाः 
गन थ्यनाच्वन जं सीमखु | जि बाखं न्यंवनेगु ला बाखं सिधयेधुंकाः सिन्हः 
तिकीम्ह छम्ह मयूजु दु, वया ल्हातं तिकीगु सिन्हः फयेत जक खः | व मयूजु जिगु 
हे त्वाःयाम्ह | व थुलि बांलाः, व खनकि जि मेपि सुं हे मखं | वयागु ल्हाःया 
fore: तीगु इच्छा छाय्‌ बुयावल fot मस्यू । fare: तीधुंकाः लिहांवयेबलयू लँय्‌ 
क्वस्वयाः जि गबलें मवया । न्ह्याबलें सर्गः स्वयाः लिहांवयेगु | जि ग्याः, जि 
तस्सक ग्या: - व सिन्हः गनं कुतुवनी ला धका: | जिगु छँया लुखा चीजाः, जि 
फ्यतुइ थें यानाः जक अनं दुहांवनेगु | मनंमनं व fare: 'कुतुँ मवंक परमेश्वर ! ' 
धाधां तलयू थाहांवनेगु । 

बहनि जुइ। व हे चिकिचाकूगु क्वथा | साःगाः च्वसंया मातंक्वथा | भूल 
छपु नं दु - थुलि चीपु तुतितकं मब्या: | क्वथायू, तुकिमतचा छप्वा: - झ्याःया 
क्वस्सँ | चान्हय्‌ जि न्ह्यः वइमखु | मनय्‌ खँया ग्वरागू लुयाच्वनी । बौया धाःसा 
चिक॑ फुइ धकाः मत स्याये हथायू | मत सीलिसे जिगु मिखा ध्वाखा थें चालावइ | 
व मयूजुया लुमन्ति जितः अनथन मदयेक हीकेयनी | मनय्‌ खै दासि वह | भ्वँ मदु | 
बौनं सालीगु फुलमार चुरोटया बट्टा दयाच्वनी | व चुरोटबट्टा स्यंके । सिसाकलम 
छत्वाः दइ | जिं व ख्युंथाय्‌ झ्याःया क्वस्सं च्वनाः व सिसाकलम ज्वनाः व 
चुरोटबट्टायू नं पचिं दिकाः छध्वः स्वात्त च्वयेधुंकी | हानं पचिं अयूक्क क्वयू 
हये हान॑ मेगु ध्वः च्वये | ख्युंथाय्‌ | भ्व॑ सनी धकाः मखु | व इवः छझ्वः धुंकाः 
हानं मेगु इव: हनेत। अथे हे याना: जिं च्वये - म्ये वा छुं कविता वा अज्वःगु व 
प्रतिया थःगु अनुरागया टीका | अले कन्हयू सुथय्‌ जिं दनाः स्वयेबलयू व खिउँथाय्‌ 
च्वयातयागु खःसां जलय्‌ च्वयातयागु थें हे बांलासे तप्यनाच्चनी | 


न्ह्यागुसां जिके तल्लीनता दु | वया जिगु प्रति छुं हे दुगु मखु । मात्र 
जिगु हे जक खः | हानं यः धकाः जिं न वयागु न्ह्यःने वनाः छुं धाःवना | अयूनं 
जिके तृप्ति दु कि बनाप जिं प्रेम यानाच्चना | वयात ययेकाःलि सुखया ति घुर्का 
थें अनुभव यायेखंगु व क्षणयात कयाः जिं छुं छुं गुगु कियागु खः शायद व जि 
कविता-ख्यलय्‌ FAT द्यःल्हानागु जुइमाः | 

ल्यायूम्ह इलयू 


२२ | कविया are: कविया भासं 


मतिनाय Gara 


बैस वइबलयू ज्वलिंज्व: ल्यासे-ल्यायूम्हदथुइ आकर्षण जुइ | 
थ्व स्वाभाविक जुइमाःगु खः | तर समाजयू दयाच्वंगु जातीय व आर्थिक 
असमानताया कारणं थ्व नं स्वभाविककथं पिज्वयेमफु | जि गुगु समाजय्‌ 
ब्वलना, जिगु मानसिकता उकिया सिकार जुल | थुकियात थुइकेगु निगू प्रसंग 
जिके दु। 

जि अथे हे भिंन्हयूदैति दुबलयूया खँ खः | अबलयू जिगु सम्पूर्ण धुन 
हे दबूप्याखनय्‌ केन्द्रित । 'ग्राम्य जीवन' नाटकया रिहर्सल जुयाच्वंगु ई | अबले 
जिगु त्वाःनापं च्वंम्ह तःखाछँया मिसा are जिप्रति आकर्षित खनिं खला जि 
नं श्रेष्ठ खः | अयूनं इपिं जिसिबे भचा च्वयूया जातयापिं, अले तःमिपिं नं जुल | 
छन्हु जि छँपाखे वयाच्वनागु | व मिसां थःगु छँया बार्दलं क्वस्वयाः 'दुर्गालाल 
दाइ! दुर्गालाल दाइ !' धकाः सःतल | अबले तःमिपिनि छँयू जक बार्दील दइगु 
खः | 'जिमिसं नं छिमि प्याखं स्वये दइनि मखुला ?' धाल वं | fat न॑ स्वाभविक 
कथं ‘ag नि, छाय्‌ मदइ ? प्याखं धइगु हे स्वयेत ला खःनि' धया | अले ला 
वं प्याखंयात माःगु लं, कापः हयाबीम्ह जुल | अझ 'बाल' (नक्कलि सँ) नं 
दयेकाबीम्ह जुल | सँय्‌ तयेगु स्वां नं वं हे न्यानाहइ | प्याखनय्‌ दुनाच्वनागु इलय्‌ 
अजाःम्ह नापलाःगु द्यः हे नापलाःथें जुल | 

अथे हे HE इमिथाय्‌ छँयू व॑ दयेकातःगु 'बाल' काःवना | जि वयात 


सःताः छेली दनाच्चना | व 'बाल' ज्वनाः स्वाहानें कुहां वल । व॑ 'बाल' बियाकथं 
भट्ट जिगु ल्हाः ज्वन | आकाभाकां करेन्तं ज्व॑थें जि ग्यात। जिं 'बाल' अनसं 
वांछ्वयाः लिफ: हे मस्वसे बिस्युंवया । 

छुं दिलिपा व मिसाया दाजुं जितः साप जुइक ब्वः ब्यूवल | धाधां ला 
व॑ 'छ जिमि केहँयाके लुँतिसा ह्येयेका काइम्ह का, मखुला' धाल | 'उकी हेराया 
तप्चा नं दु' का धाःगु। बं जितः साप जुइक ख्याना थकल | जि नं तस्सक ग्यात 
धायेमाल । 

मेगु प्रसंग व हे ईया खः । 'ग्राम्य जीवन'या रिहर्सल स्वयेत यक्व ल्यासे- 
ल्यायूम्हत वइगु | छन्हु रिहर्सल स्वयाः फुक्क लिहांवने धुंकूगु | जिसिबे क्वय्‌ 
धयातःगु जातया मिसा छम्ह जक दनि | जिगु मनय्‌ छु वल मस्यु, जिं वया ल्हाः 
saa खनिं ! व मिसा थत्थें अनं वनाछूवत | 

आः नं aft घटना लुमंकेबले जि अजूचाः | तज्जाःछँया मिसां जितः 
ययेकलं जिं वयागु मतिना नालाकाये मफु | तर छम्ह जिसिबे क्वयूयाम्ह मिसाया 
ल्हाः ज्वंवनेगु साहस जिं यात | तर व॑ धाःसा जितः स्वीकार मयाः | घरानीम्ह 
मिसां जितः थः लःल्हातं जिं स्वीकार यायेमफु | छम्ह दलितया म्ह्यायूमचा 
गुम्हेसित जिं थः नाला, वं जिगु प्रेम स्वीकार मयाः । थुथाय्‌ हे जिं थमथ्यं- 
क्वमहाःगु थःगु संस्कारया निरीहतायात थुइका । 

अन्या:लिसेया लडाइँ 


मचाबलयू जिके भचा अस्यः पहः ला द हे दु, नापं जि त्वाःया मचानायः नं । गनं ल्वाय्‌ 
ली वनेमाःथायू नं जि न्ह्यन्हर्याचलाः वनेगु | तिंख्यलयू भ्वगत्यायागु बल म्हितः वनाबलयूया नं 
छगू अज्याःगु हे घटना दु - 

भ्वगत्यायागु बल म्हितःवना, द्यः ख्युंख्युं धाल | सकलें हथायूचाचां लिहांवन | 
wre पासा, जिगु हे चुकयू च्व॑म्ह, जिं मखना | अय्‌ फलाना धकाः सःता। | ह॑ मधाः । ख्युंसे 
च्वनेधुंकाः नं वयात मामां जि लुमरिपाखे वना | अन प्यम्हेस्यां घेरेयाना: वयात दायेत ठीक 
यानाच्चन | जि ला हक्का: हिक्काः इमि पुचलय्‌ दुब्वांवना | फुक्कस्यां जितः हयूभुन | व पासा, 
गुम्हेसित जिं माःवनागु खः, व ला फुत्त बिस्युवं बा; | अमिसं ला दः दथुइ लाका: उखेंथुखें 
पारापुरु दाया नं हल । गुम्हेसिया निम्ति जि सहानुभूतिशील जुयागु खः व हे कारणं म्हछम्हं घाः 
जुइक जिं cer: नयेमाल | अज्याःपिं नं दु खनिं सा पासा धयापिं ! थुलि थ्यंक नं कुतुवने फु खनिं 
सा मनू धयापिं ! 

थ्व घटनाया थ्याक्क अःखः ल्वायेबलयू जि गुलि बल्लाः धकाः कर्पिन्त हपं 
ख्याःजुयागु नं दु । अबलय्‌ कर्पिसं बस्वाकाः क्वत्ययेकाच्चनागु नं जि लुमं | छक्वः 
काजिलालनाप ल्वानागु, काजिलालं जितः बस्वाना बिल | काजिलाल मेपिसं नं म्हस्यूम्ह 
जुइमाः | वया छगू ल्वःममनीगु म्हसीका दु | प्यंगःथामय्‌ च्वंगु 'विप्लवी सफूधुकू'या छम्ह 
संस्थापक खः - काजिलाल | व जिमि त्वाःया पासा | वयात जिं हपं ख्यायेगु याना | म्वाःमदुगु 
त्वहः चिनाः छक्वः जि वनाप CAAT | थःत अन्याः जूगु चायेकाः व जिनाप ल्वाःबलय्‌ जिगु 
बलं वयात मफुत | व त्यात, जि बुत थौं काजिलाल मन्त। Te न्ह्यः हे काजिलाल मन्त। व 
मदुबलय्‌ बिचाः-हायेके ज्याभूवलयू न॑ जिं धया 'काजिलाल ! छं जितः निक्वः बस्वात | न्हापा 
CAT: छन्त हायेकागुया कारणं मूतं पिकयाः छं जितः बस्वात | अन्याःया विरुद्ध ल्वायेबलय्‌ छ 
बल्लाः खनिं | आः थौं लिहांवनेगु कासाय्‌ नं जितः लिफ्यानाः न्ह्यःने लाकःवन काजिलाल ! 
छ पसलयू च्वनाच्व॑म्ह छुं म्वायेक वनाछ्वत | वने जि नं मानि खःसां नं अज्याःगु सौभाग्यपूर्ण 
मृत्यु जिं कायेखनी ला मखनी ला ? मेगु खै, काजिलाल लुमनीबलय्‌ जितः जुइगु, गथे हपं 
ख्यानाम्ह काजिलाल थःत अपमान जूगु चायेकाः ल्वाःबलय्‌ जितः बुकाब्यू थें, जिं नं जिन्दगीइ 
अज्याःपिं हे जि हे खः धाइपिं यक्वसित बस्वानागु दु, गबलय्‌ जि इपिंपाखें अपमानित जुया | 
उकि थःत जूगु अपमान वाःचायेके फयेवं दुनेच्व॑म्ह द्यः दनीगु जुयाच्चन ।' 


२४ | कविया बाख: कविया भास 


जुलुस पिकयां च:बिइ कूनाबिल 


व तःम जि चीमि वा व चीमि जि तःमि धकाः थः हे धुवीकृत जुइगु 
पहः अभिभावकपिंके हे जक खना सिबे मस्तयूके fot मखना | अय्‌ जूगुलिं 
अज्याःपिंनाप बुलेबलयू अज्या:गु हे धोका नं तःक्वः जूगु दु | छक्वः गुंपुन्हीया 
हे प्याखनय्‌ च्व॑म्ह छम्ह जिमि पासा वया बौपिं नांदंगुया कारणं हे ज्यापु- 
प्याखंम्वःया बौ धाइ धका: बौम्हं कायूयात लिगनायंकाः जिमिगु प्याखनय्‌ हे 
YOU ब्वयेकाब्यूगु दु । 

अथे हे पाँच सालपाखे, अज्या:म्ह हे दरबारय्‌ जागीर दुम्हसिया 
कायू छम्ह व जि मेथाय्‌ जुलुस वःगुया नक्कल यानाः भ्वं छकुतिइ 'इन्कलाब 
जिन्दावाद' धका: च्वयाः प्यम्ह-न्याम्हात मस्तलिसें त्वालय्‌ जुलुस धका: 
पिकया | मस्तयूसं भ्वयूया नक्कल यानाः भ्वयूकासा म्हिती थें जिमिसं नं जुलुस 
वःगु खनाः मचापहलं न्ह्यइपुकेत नक्कल यानागु हे जक खः सिबेंतु राजनीति 
सीगु ई ला व Ge मखुनि | तर नं दुर्भाग्यया खँ व दरबारयू जागीर दुम्हसियां थः 
कायूयात छँयू यंकाःलि जितः चःबिइ कुनाः Bed पुलिसयात ज्वंकाछूवये आसे' 
धकाः ज्वयूज्वय॒प्युं ख्याःगु जि आ: नं लुम॑से वःनि | जितः कुनातःगु सियाः मामं 
वयाःलि बिन्तिभाव यासेँलि तिनि जितः अनं त्वःताहल | धात्थें ला जिं अबलय्‌ 
थ्व नं मस्यू, इन्कालबया माने छु खः ? 


४० दँ न्ह्यःया यया थँहितिइ जूगु छगू सभायू 
दुर्गालाल श्रेया बःचाहाकःगु जीवनी | २५ 


सर्वोच्च अदालत यँ मनपायू नेपालभाषा छयलेगु अधिकार हनन याःगु विरुद्ध पिहा वःगु जुलुस 


२६ | कविया बाखं: कविया भासं 


धात्थेंया जुलुसय्‌ ब्वति 


हरेक पलाः चायेक हे छीमाः धयागु छु दु ? मनदुनेया नं दुने अजाःगु छुं 
विरोधाभास दयाच्वनेफु, गुगु दु धकाः थःम्हं मचाये नं फु | अले, वहे आभासं 
धिनाः नं अजूचायापुगु og ज्या गुगुं नं बैसय्‌ जुइफु | मछिं धयागु चाः, अयूनं 
जितः व भाग्यया खँथें च्व॑ अबलय्‌ | तर गबलय्‌ व्यवस्थाया विरोधय्‌ जूगु छुं नं 
ज्या खने वा न्यने उकि मचायेक थःके नं उत्सुकता दनावयेयः खनिं | शायद, थ्व 
हे मचायेक वःगु उत्सुकताया किपा जुइमाः मचाबलयूया व जुलुसया ज्याभूव: | 

जुलुसय्‌ वनेव॑ ज्वनायंकी धयागु स्यूसां न्ह्यइपु धयागु ग्यानापुइ दइगु 
खँ जिं अबले हे स्यूगु जुयाच्चन | मेपिं जुलुस वल धकाः लिहांवनाच्चनी, 
जि मचायेक जुलुसयू व्हब्वाःवनेगु | जिं safe कायेगु जुलुस छायूछाय्‌ 
मस्यु, कम्युनिस्त पार्तियागु हे जक लानाच्चनीगु | अयूधकाः जि गुगुं पार्तिया 
कुसाक्वयू गबलें च्वनेमनं | थुकिया छगू हे जक कारण खः, वर्गया ल्याखं जि 
चीमि | जिगु कविताया ख्वर्बालु पहः खनाः जितः जिगु नुगः व्हातां चायेक 
कुंखिनादीम्ह खः कामरेद शम्भुराम श्रेष्ठ | ्वहे हुनिं जुइमाः ग्यानापुसां जिगु 
नच्चाल्यायूम्ह पला: जुलुसय्‌ न्ह्यन्वाइगु | जिं अबले हे थुकियात शोषणया 
बिरोधकथं थुइकूगु नं जुइफु । ` 

२००९ सालया छगू तःधंगु विद्यार्थी जुलुस | आवेशं घ्वाकाः जि थःथम्हं 


ज्वंकेत पुलिसया गाडीइ स्वच्चाःवना - न्हूसतकया वंगलसिमान्ह्यःने | गनंगनं 
जिमि अबुं खंका: जितः लप्पु ज्वनाः सालाः गाडीं कुकेहल | अयूनं जि अबुलिसे 
छलेजुयाः बिस्युंवना | जुद्ध शालिक वंघःपाखे स्वया: न्ह्यानाच्वंगु जुलुसय्‌ जि 
नारा थ्वयेकु थ्वयेकुं ब्वतिकाः वना | आकाभाकां ST: व जुद्धसडक निखेरं 
वःगु पुलिस पुचःया दथुइ जिपिं लात | स्थिति ग्यानापुल | टियस्यासया कुं लकस 
उस्सुसे नवल | मिखा कने मजल | कचाकचां मेपिलिसें तुं जनसेवाया नापंच्चंगु 
छखा BI थाहांवना | च्वतय्‌ थ्यँसेलि मिखा facta सकसियां चाघलय्‌ ल्हाः 
दुछूवःवंबले चाघः तज्यात | मिखा कने ज्यूगु मखु । उकीसनं पुलिसत तलय्‌ 
थाहांवल | इपःकनाः सकलें प्यतजालानिसें पूर्वपाखेया बुँइं तिन्हुल | जिनं मिखा 
तिसिनाः क्वब्वाःवना । न्ह्यःनेया कःनिब्व पुला: सकसिनं पःखाः गल | जिनं 
मेपिसं सायेकाः पःखाः गया । FL साःगाः | सकलें तिंन्हुल | जि नं तिंन्हुया | 
हानं मेगु पःखाः | मफुमफु पःखाः गयेधुन, क्वयू स्वयां उतुउतुं खिगाः | मेपिंथें 

तुं जि नं खिगालय्‌ हे तिन्हुया | अन॑लि ख्युंगु छेलिइ थ्यन | वथायू शायद बँतु 
जुइफु | आःला याउँल धकाः च्वना। उघरिइ हानं खापा धिनाहः | सकलें फहिलाः 
हानं न्हापाया हे लँ लिसाकाल - खिगाः, साःगाः जुजुं कःनिन्वयू लात | जिं 
मचायेधुन | कन्हय्खुन्हु तिनि अशक्तगु अवस्थाय्‌ जिं थःत लासाय्‌ खन | जि 
गुकथं & थ्यन जिं मस्यू | 


दुर्गालाल श्रेष्ठया ब:चाहाकःगु जीवनी | २७ 


स्वर्जलोकया यात्रा 


जुलुसय्‌ ब्वति कयाः अशक्त जुसांनिसें जिके फयूकूया ल्वय्‌ जुइगु 
जुयावल | इलयूब्यलयू प्वाः स्यानावयेयः | डाक्टर, बैद्य, झाराफुके फुक्ककथंया 
वासः तमाम धुनाः नं झनझन मजियावन | छक्वः जितः तच्वकं ल्वचं ज्वन | 
स्याःगु ला दहे दु, जितः तस्सकं कमजोर नं यात | सहयाये हे मफयेक नसा साल | 
ल्हाःतुति हे चाःचाःतुला वन | लिपा अथें बनावन | 

न्यनाकथं अबलय्‌ राजवैद्य चिनिया वैद्यं जिगु नाडी स्वयाः 'का छिमि 
छुछु यायेमाःगु या | थ्व मचाया प्राण बाह बजेतकया दुने वनी' धकाः धाल | व हे 
इलय्‌ गनंगनं झाराफुके अजि छम्हसियां जिं छगू जन्तर बी | भाग्यजोग्यं ज्यूसा 
fare जिल | मज्यूसा छु याये ? waa: स्वये ला ?' धकाः जिमि मांयात धाल 
खनिं | म्हयू जन्तर जक लायेवं जिके बुलुहुं होस वल हं । जितः लुम॑नि, अबलय्‌ 
मिखा चायेकाबले जिं थःगु क्वथाया थासय्‌ छचाःलं झललल्ल च्व॑पिंताराद्यःया 
ताराद्यः जक हे मन्दः आकारयू च्च॑च्वंगु खना | छचाःखेरं द्यःत दु | उकी दथुइ जि 
लानाच्वन | थ्व खँ लुमंलुमं जि आः नं अजूचाः | छायू जिं थथे खन ? न च्चः थू, 
नप्वः। 

गुलिखे लिपातक जिं व आजिं ब्यूगु जन्तरयात हाचांतक मगायेक जुइगु 
याना, धुं-धुपाँयू थनाः पुज्यायेगु याना | अबलयूनिसें जिके फयूकूया ल्वय्‌ बुलुहुं 
क्वलानावन | 


भारतया बोधिगयायू कलः चाय्‌ यात्रा 
२८ | कविया बाख: कविया भासं 


कलेज शिक्षा 


न्यागू क्लासतक ब्वनेगुली तीक्ष्णता नं दुगु खः जिके | मेधावी नं खः 
जि। तर दबूप्याखनयू ध्यान वनेवं लिपा बलंतलं जक पास जुइम्ह जुयावन | अथे 
जूगुलिं जिं ऐनश्रेष्टा कयाः एस. एल. सी. पास याना | व नं खःथें मखुथें जक 
पास जूगु | अर्नौल जि दरबार कलेजय्‌ ब्वंवना | कलेज भवन दरबार स्कूलय्‌ 
जूगुलिं हे दरबार कलेज नां जूगु जुइमाः | लिपा व कलेज छाउनीइ सरयू जुल, गुगु 
महेन्द्ररत्न क्याम्पसया नामं आत्तलें दनि | 

ब्वनेगुली छु जुल छु जुल धाये ग्ब? अबलय्‌ मिसातयूगु फसं 
नं कयेधुंकूगु इ जुल जुइमाः | जिमिगु क्लास लिक्क बुँ दु। अन आलु 
पियाच्वंच्चनीम्ह ज्यापुनीचिया ख्वा: समाःव॑से च्वनाः बालाः | कलेजं पारिपाखे 
अमिगु बल्चा | अन वने, व॑ थ्वँ त्वंकाहइ | जि छम्ह कलेजया पासा दु- रत्नभक्त 
- भी कवि माधव मूलया कका | जुजुं जिपिं ला क्लासयूसिबे न॑ व ज्यापुनी 
मैंचिया बल्चायू वने पल्केथुल । 

अबलयूया छगू घटना अझ नं लुमना बः । छन्हु क्लास मदुबलय्‌ पासा 
रत्नभक्तयात ब्वनाः ज्यापुनी मयूजुया पारिपाखेया बल्चायू जि SAT | बल्चायू 
थ्यन, सुं मखं | तर छम्ह मिसा भाताभाता बल्चापाखे स्वया: वल | व व हे मयूजु 
जुयाच्चन | 

'छिमि ज्या पं वये थें जुल' जं धया | 

'छु धयादियागु व, दिसँ | वःक्वःमछि धयाः बल्ल छक्वः थ्यन' धाधां सुकू 
लायाः जिमित बल्चिया लिक्कसं किचलयू फेतुकल | 

'छिकपिनि बाज भमप्यूनि खला ?' व॑ धाल | 

'अले छिमि ले ?' जिं धया। 

'जिमि ला सिधल स्यू | ल्यं पुल्यं निगः सां भप्यु' धकाः छपाः देमाय्‌ 


आलुवाला, FA, लाभापालु व बाज छकयूक तयाः न्ह्यच्याकल | अले 
सोमाचा ल्ह्वल्ह्वं 'भचाभचा ज्यू खला ?' धाधां बार्चाय्‌ Lat लुल | 

'गात, गात' धाधां बाथलति जक कया | 

HT का, भपि बानि दु मखु ला?' धाल। 

'बुँज्या यायेमाःसा सका; | गनया बानि दइ जिमि ?' रत्नभक्तं लिसः 
बिल । न्ह्युन्ह्युं पलखं हे बार्चा पुइका | 

'बानि मदुगुलिं जुइका ख्वल्चा प्वंगु' धाधां af तयेत स्वल | जिमिसं 
मकया। बजि नया। 

अबलयूया व नसा छाय्‌ छाय्‌ जितः भ्वयूसिबे नं साः थें सवाः वः | 'का, 
हानं वयेका' धाधां जिपिं वयाके विदा कयाः दना । व॑ मखंक सोमाचाय्‌ छसुका 
खः ला छम्वः धेबा कुर्का | अले न्हयुन्ह्युं विदा कयाः अनं वया | जिपिं लँय्‌ 
हे तिनि | नाइक सः थ्वयावल- “मन दुनेसं तसबिर दयेकं भ्वंया तसबिर माःला 
दाइचा, बँयू ला मजू ला ?' न्यँन्यं मचायेक मिखा फहिल निम्हेसियां । 

'अय्‌ व हे' निम्हं त्वले चाया। 

AY थ्व ला BY हे प्याखंया म्ये मखु ला ?' रत्नभक्तं धाल | 

'खःनि सा ! जिं धया । 'मखु, वयाके गय्‌ वःगु जुइ?' जि अजूचाल | 

BY थ्व म्ये ला तस्सक॑ बयूबयूगु नि ! जिं यलय्‌ वनाः ला थ्व म्ये न्येनागु 
दु।' रत्नभक्त ATT | 

जिं मनंमन॑ धया, 'थ्व व मयूजुं जितः ययेकूगुया छुमां जकं मखु ला ?' 
जि लुमं, वयात कयाः नं जिं म्ये चिनागु दु । 'लुँबुँ-वहबुँ' सफूया लोकम्येत उगु हे 
ईया जुइमाः | उकी 'हाइ रे ज्यापुनी तता” धाः गु म्ये न॑ दु। गनतक लुमं, व म्ये जिं 
वयात हे कयाः च्वःगु जुइ- 


दुर्गालाल श्रेष्ठया बःचाहाकःगु जीवनी | २९ 


नालाय्‌ छसिकर्थ हिमाल वैद्य धर्गरत्न तुलाधर ओमकारप्रसाद राजभण्डारी दुर्गालाल श्रेष्ठ कर्णबहादुर तुलाधर मोतिरत्न तुलाधर व छम्ह ATE | 


३० | कविया बाखं: कविया भासं 


हाइ रे ज्यापुनी तता गुलि हिसि दुरे छ ला 
जव ल्हाति कलः ज्वनाः देके वने त्यना ला 


सतुबतु SYA, ल्वेक aT सचिका 

पिचुसे च्वंगु छूयँले नःलास्वान निपुचा 

नःला स्वान नःलि थें छ न॑ साप नःलिचा 
छन्त स्वस्व मोह जुल मोहिनि जक याना ला 


ख्वा: छगु यनालू नेपाली बालू 
सामाज्याया वामा थें LAL भचा क्वक्वछू 
ख्वा: भचा हाकु ख्वा, कपाले आहा 
पुन्हीसिया तिमिला थें Rare: चाकमक ला: 


लया बुत्ता स्वाफो लू थ्वे ला थ्वे ला धैथे जू 
फिरि फिरि संगु गाचा सःतू थें च्वनिगु 
छम्हूचागु म्हचा छगु हिसियागु पोचा 
छ पला: Ba तता लँ हे न्यासि न्यासि चाः 


मिखा छगु मूसः अयूलाः घुतुक्क हे त्वने ला 
छन्त जक स्वयाच्चसा गत्वसा न॑ काइ ला 
ख्वाःया दथ्वीच्वंगु न्हायूनं गुलिजक छायपा च्व॑ 
जोबनया अति हाःगु अयूलाखया धाः थें च्वं 


सुथसिया बेला. मोहनिया मेला 
छ नाप जि न॑तता देके वये ला 
जि न॑ छुये ति रे तता नःला स्वान निपुचा 
जितः न॑ ला भचा जूसां धर्म खुनु लाइ ला 


हु लुभुइ वा पिनाच्वंगु 


बैसय्‌ ल्यासे ल्यायूम्हपाखे, ल्यायूम्ह ल्यासेपाखे आकर्षित जुइगु 
स्वाभाविक खः | धात्थें धायेगु खःसा, उलि हे सिबेंतु मतिना धकाःतक नं 
अबलय्‌ धायेसःगु मखुनि | जिगु बानियात कयाः न्वाइपिं मदुर्सेलि कलेजनापया 
स्वापू नं जिगु बुलुहुं ब्यनावन | 


दुर्गालाल श्रेष्ठया बःचाहाकःगु जीवनी | ३१ 


न्हापांगु कविता वाचन 


जिं चाःकथं कविता धकाः वाचनया निम्तिँ जि दबुलिइ दंवनागु २००८ 
सालपाखे जुइमाः | थायूमरुइ कमलप्रकाश मल्लजुपिनि चुकय्‌ दबू ग्वयातल | 
न्यना, साहित्य सम्मेलन जुइत्यंगु हैं जि नं छपुनिपु कविता च्वयातयागु दु | 
उत्सुकतावश कविता ज्वनाः दबूया FAY च्वंच्चना | कविता वाचनया निम्ति 
ग्वसाःखलःया छम्ह मनूयाके जिं साग्रह इनाप याना, वयूकः जुयाच्वन भीगु भाय्‌ 
या बाखंच्वमि - गम्भीरमान मायूकॅ | धयाथें तुं जिके कविता कया: वाचनया 
निम्ति अवसर बिल | सःसःथे वाचन याना | यक्वस्याँ यः तायेकाः लापा थात | 
जिगु मन झिकु थाहांवल | अन॑लि जि नं साहित्यकारया धलखयू इवःछूवन । 

गम्भीरमान मायूकँजुँ अन जिं 'मत' नांगु कविता ब्वंगु धकाः धाइ। वयू 
कलं व कवितायात कयाः च्वछायेगु ज्या थौंतक॑ यानाच्वनाद्यू । गुलितक ला 
कविता हे लुमं नं धयाद्यू । अयूधा:सां जिं व कविता लुमंके मफु, लुइके नं मफु | 


थिमिया छगू सभायू 
३२ | कविया बाख: कविया भासं 


बेजाम कविता 


कविता प्रकाशनया सुरुया दिनयू थजाःगु नं जूगु दु कि जिगु कविता नां 
मतसें नं पिथनेमाल | उगु कविताया स्तर नच्चाम्ह च्वमियात मल्वःगुलिं fot 
हे च्वःगु खइ धकाः सम्पादक विश्वस्त जुइमफुत | थ्व घटना गथे जुल धाःसा, 
नेपाल सम्बत्‌ १०९२ दँ, नेपालभाषाया न्हापांगु न्हिपौ “नेपालभाषा पत्रिका "या 
तपंपौ पिदनीगु बुखँ व हे पत्रिकाय्‌ ब्वना | थःगु नं कविता उकी दुथ्याकेगु लोभं 
कविता ज्वनाः जि ख्युंलँयू च्वंगु फत्तेबहादुरजुया छँयू वना | वयूकः उगु पत्रिका 
सम्पादक | पत्रिकाय्‌ पिथनेत जिं विनग्रतापूर्वक थःगु कविता वयूकःयात क्यना | 
वयूकलं जितः दुर्गालाल धकाः म्हस्यू । म्हस्यूसां कवि कथं जि वयूकःया 
मिखाय्‌ मलाःनि खानं | जिगु कविता स्वस्वं वयूकः गम्भीर जुयादिल | उगुथुगुं 
ज्यायू तक्यनादिल | हानं न॑ कविता कयाः ब्वनादिल | जिं उत्सुकतापूर्वक न्यना, 
“पत्रिकाय्‌ पिथने बह: जू ला थें ? ” वयूकलं छक्वः छक्वः कविता ब्वनादी, 
छक्वः छक्वः जिगु ख्वा: तुंक स्वयादी | लिस: नास्ति | मन तुलुबुलु धायाः जिं 
न्यना, “पिथनेबहः जूला ?” वयूकःया सः ज्वल, “कविता ला पिथने, तर छगू 
शर्तय्‌ ।” “छु शर्त ले दाइ ?” हानं उत्सुकता SAAT | “थुकी रचनाकारया नां 
दुर्गालाल धकाः तयेगु पक्षय्‌ जि मदु। उकि नां मदयेक पिकाःसा छन्त छुं आपत्ति 
दु ला?” जिं उघरिमं हे थःगु मञ्जुरी ब्वया, “ज्यू” | धया गथे अथे पत्रिकायू 
थ्व कविता, रचनाकारया नां मदयेक हे पिदन | साधारणतया पत्रिकाया देबलय्‌ 
देबःकिपा दयाच्चनी | तर उगु पत्रिकाय्‌ देबःकिपा मदु | बरु जिगु हे बेनाम 
कविताया आखःग्वः पत्रिकाया देबःकिपा जुयाः पिदनाच्वन | अर्थात्‌ व कविता 
पत्रिकाया देबलयू तःतःग्वःगु आखलं पिदनाच्चन । 

कवितायात कयाः कविपिनि पुचलय्‌ बयूबय्‌ जुल | वयूकलं थःत 
न्यंवःपिन्त तप्यंक हे धयादिल, “दुर्गालालनाप खँ ब्याकाः हे थुकी जिं नां 


न्ह्यमथनागु खः |” मेपिसं छाय्‌ ले धकाः न्यंबलय्‌ वयूकलं लिसः बियादिल, 
“दुर्गालाल थुलि ग्यंगु कविता च्वइ धयागु जिके विश्वास मदु । ” वयूकःया जि 
प्रतिया थ्व शंकां जि कवि खः धयागु आत्मविश्वास जिके जायावल | झन व 
हे कविता यक्व AHA | अबलयू यक्वसिनं थ्व कवितायात म्ये दयेकाः 
दबूदबुली हाल | थ्व कविता आःतक नं उलि हे थ्वःनि। व कविता थथे खः - 


भी झीगु निम्ति मखुसां 

नेपाल निम्ति म्वायूमाः 

भीपि दु धैगु चि हे नेपालयागु आत्मा 

झीपि बु हे मबूसा 

त्या:पिं निल॑ छु हे ज्वी 

नेपाल खः थ्व थौं न॑ 

नेपाल हे सदा ज्वी 

स्यंके धकाः थ्व नेपाः षडयन्त्र न्ह्याग्गु यायूमा 
नहास॑ चुयाः PRCT नेपाल हे थ्व धायूमा: 
नेपाल धैगु खालि 

मखु पूर्व मेची काली 

बरु खः व फय्‌ गुकी दु 

जातीय गर्व लाली 

भीस पलाः छिना थायू नेपाल स्वान ETAT 
सासः पतिं GAL न॑ नेपाल हे नस्वायूमा 


दुर्गालाल श्रेष्ठया बःचाहाकःगु जीवनी | ३३ 


सक्वयू नेवाः हना सिरपा: लःल्हानाः कयागु समारोह 


३४ | कविया बाख: कविया भासं 


'ख्वबिलु' उपनां 


व हे ईपाखे प्रेमबहादुर कसाःया SY बरोबर अबलयूया ल्यायूम्हतयूगु 
साहित्य गोष्ठी थें जुइगु । अन गुलिस्यां बाखं, गुलिस्यां निबन्ध, गुलिस्यां कविता 
ब्वनीगु | अन उकथं कविता वाचन यायेगु बखतय्‌ छक्वः थःगु मन्तव्य बीगु 
झ्वलय्‌ प्रेमबहादुर 'दुर्गालालया कविता मार्मिक, व मनू ख्वबिलु हे का' धकाः 
धाल | दुर्गालालयात कयाः प्रेमबहादुरया म्हुतुं पिज्व:गु व 'ख्वबिलु' खँग्वः अन 
च्चाप जिमि पासापिं फुक्कस्याँ नुगलय्‌ स्वच्चावन | उकियात जिं उलि स्वीकार 
यानागु मखुसां नं जितः सःतीगु हे दुर्गालाल मधासें 'ख्वबिलु' धायेगु जुयावन | 
अले पत्रिकाय्‌ जिगु लेख बीबलय्‌ पासापिसं जिं हे मसीक प्रेसय्‌ वनाः जिगु 
नांया ल्यूने 'ख्वबिलु' Ga: घाकःवनीगु | अले अमिसं पिकाइगु छुं छुं पुस्तिकाय्‌ 
नं जि 'ख्वबिलु' हे जुयावन | अले नाटक स्यंसां नं जिगु नांया ल्यूने 'ख्वबिलु' 
धकाः तयावन । थ्व क्रम तःदैतक हे न्ह्याःवन | आ: नं जि दुर्गालाल धायेबलय्‌ 
म्हमस्यूपिं यक्व दु, तर 'ख्वबिलु' धकाः म्हसीकीपिं आपा: दु। 

अभ जितः थ्व प्रसंगय्‌ छता खँ लुमंसे बः | भृगु व जि तस्सक हे सत्ती। 
अय्‌ जूगुलिं जितः थौं थ्व इलय्‌ नं भृगुराम धकाः सःतीपिं दनि | जिमि उलि 
छस्वा जुयाः ह्वनाच्चनागु। व जि खः ला जि व खः | मनूतयूत उलि दापा जुइक 
थौंतक नं ब प्रभाव लानाच्वंगु दु | वथें तुं थ्व 'ख्वबिलु' धयागु उपनां मनुखं थुलि 
नालाबिल कि 'ख्बबिलु'या न्ह्यःने दुर्गालाल हे ल्वःमनावन | तर छाय्‌ खः मस्यू 
उलि नालाकायेधुंकूगु थ्व उपनांयात जिगु नुगलं स्वीकार मयाः | जिगु थौंतकया 
कृतिइ जिं गनं नं दुर्गालाल श्रेष्ठसिबे 'ख्वबिलु' धकाः गनं हे धायेमनं | 


दुर्गालाल श्रेष्ठया ब: चाहाकःगु जीवनी | ३५ 

थिमिइ जूगु नहूदँया छगू सभाय्‌ 
३६ | कविया बाख: कविया भासं 


सफु-खुँ कवि 


जिगु च्वसां ख्वबिलु कविता च्वःवंगुया हुनि खः - अबले जि हिन्दी 
साहित्यया पाठक | उकीसनं विशेष यानाः कविताया पाठक | जि लुमं अबलेया 
हिन्दीभायूया नांदपिं कविपिं मैथिलीशरण, जयशंकरप्रसाद, सुमित्रानन्दन, धर्मवीर 
भारती, दिनकर, हरिवंशराय बच्चन, नीरज, महादेवी वर्मापिनि कविता अबले 
fot आपाःथे ब्वनागु दु | इमिगु छायावादी कविताया प्रभावं याना: जि कविता 
cared जि मचायेक थःहे ख्वयागु दु | गनं कविता ब्वनेबले जि थःहे तनागु दु | 
जितः मातृक छन्दं च्वयेगु हःपाः चूलाःगु अबलेया हिन्दी कवितां हे खः | जिं 
मह्ययूकुसेँ धायूमा: - थौंतक जिं उगु लँ त्वःते मफुनि | अय्‌ धयागु मातृक छन्द 
खः, गुगु थौंतलें जिगु हिनुली न्ह्यानांच्वंगु दु | 

थ्व हे भूवलय्‌ जि जिगु त्वाःया लिक्कलाक्क च्व॑गु सफूकुथी नं 
दुस्वयेसल | अबलयू जनबहाःया ल्यूने नं छगू सफूकुथि दु । पूर्वस्वःगु छँया 
मातंक्वथायू च्वंगु सफूकुथि - प्रदीप्त पुस्तकालय | जि अप्वःथे बान्हि इलय्‌ व 


सपूकुथी eat - हिन्दीया कविता ब्वनेत। छक्वः गजब जुल | छगू सफू, गुगु जितः 


न्ह्याक्व ब्वंसां मगा:थें च्वंक यल | उकिया गुलिंगुलिं कविता अथे मनयू वइगु | 
वःवःथें जुइ, छँय्‌ थ्यनी, हानं ल्वःमनी | हानं कन्हयूखुन्हु न॑ अथे हे बान्हिइलय्‌ 
सफूकुथी थ्यनी | सफूपं वहे सफू लिकयाः ब्वने | 


DAA: SHOT मनयू MATT लुल | थ्व AH छगू SY हे तयातये FAT 
९B | वयां कन्हयूखुन्हु न॑ जि इलय्‌ हे सफूकुथिइ थ्यनी | अबले जि न्हापा 
स्वयाः पाः | जि तँयूगां न्ययाच्चनागु दु न्हापाथें सफूपं वहे सफू लिकयाः 
ब्वनेगु अभिनय याना। तर मिखा सफुली मखु, चाकःलिं चाःहुलाच्चन - Zar 
मिखाथें | सफूपिवाः, व मनू जि आःतलें लुमं - भ्यायूचाद्यः त्वालय्‌ च्व॑म्ह 
कृष्णबहादुर आजाद, नचुछ्याकःम्ह, SHA ख्वा: | वया म्हय्‌ तुयू ल॑-सुरुवाः | 
व मनू मेगु सफू-पंरिखे वनाच्वंबलय्‌, जिं ल्हातीच्वंगु सफू तीजक जँयू सुचुका | 
मखुथें न्यंक दना । स्वाहानें कुहांवया | भाताभाता वना, अयूनं तुती न्यवः दुथें 
झूयातु | खिँलय्‌ जक थ्यन, अथें अथें हे तुति ततःमतः क्यनाः जवरिखे च्व॑म्ह 
गणेद्यःयाथाय्‌ जि भ्वसू वन | हाना: स्याःगु स्वयाः नं ल्यूने सुनां नं लिनाच्वंगु 
दुला धयाथेंजाःगु भय अप्वः जिके | न्ह्यागु थजु छँय्‌ थ्यन। तर अबलय्‌ थें 
थाकुक SY थ्यंकेमाःगु मेबले गबलें मदु | जिं चाः, जिं यानागु ज्या यायेमज्यूगु 
ज्या खः | छायूधा:सा जिं स्यू ख्वीगु असामाजिक ज्या खः, अनैतिक ज्या खः | 
अभ धर्मया भासं धायेगु खःसा पापया ज्या खः | अयूनं जि चायेक-चायेकं थुखे 
न्ह्यचिल | थुकिया छगू हे जक कारण खः, व कवितानापया जिगु आशक्ति | 


दुर्गालाल श्रेष्ठया ब:चाहाकःगु जीवनी | ३७ 

दुर्गालाल श्रेष्ठया ब:चाहाकःगु जीवनी | ३९ 


कार विप्लव प्रदीकलिसे | a भ्वजय्‌ पासापिलिसे 


४० | कविया बाख: कविया भास 


छगू पिकनिक ज्याझ्वलयू पद्मरत्न ठुलाधर व मल्ल के. सुन्दरलिसे 


दुर्गालाल श्रेष्ठया बःचाहाकःगु जीवनी | ४१ 


नातिवज्ज वज्राचार्य व मनराजा नकःमिलिसे 


गायिका लोचन भट्टराईलिसे छगू भ्वजय्‌ पासापिलिसे 
४२ | कविया बाख: कविया भासं 


अ 


ल्ब हंगु TAT 


-नेत्वायकि ये 


| RR ७ — | 
गायिका ललिता मानन्धरयात सिरपा: लः ल्हानाच्वंगु न्ह्यु वज्राचार्य व आनी छोइङलिसे 


दुर्गालाल PSA ब:चाहाकःगु जीवनी | ४३ 


४४ | कविया बाख: कविया भासं 


प्रजातिशीलतापारवे 


जिके भचा प्रगतिशीलता वःगु नं न जिं मार्क्सवादी साहित्य वा छुं 
अज्याःगु सिद्धान्त ब्वनाः खः | अज्याःगु छुं हे AG | Baa: बहनी वामनेता 
शम्भुराम श्रेष्ठजु जिमिथाय्‌ वल | जि छुं छुं च्वइम्ह जूगुलिं प्रगतिशील साहित्य 
थच्च धकाः वःगु जुइमाः | अले व॑ च्वयेगु विषय थज्याःथज्याःगु धकाः छुं छुं 
धाल । धात्थें धायेगु खःसा प्रगतिशील धयागु न॑ जिं मस्यू | गरीबतय्‌ विषयय्‌ 
च्वयेमाः धाल | क्रान्ति जुलकि थय्‌ जुइ अय्‌ जुइ धयागु नं धाः का व॑ | अबलय्‌ 
जिमिगु चिकिचाकूगु क्वथाचा | उकिया क्वसं साःगाः | अले लुखाय्‌ दुहां 
बनेथाय्‌ लाक्क करपिनिगु चःबि | बर्खा सुरु मजुसांनिसें पत्ति वः जिमिथाय्‌। 
मन्याकेत पर्कातःगु भूल छगू तैतयागु दु। व झूल तयां छु याये ? ग्वारातुलेबलयू 
छूयं बचेयाःसा तुति पिने हे लानाच्चनीगु | अज्याःगु चाकलाःफांगागु भूल लात | 
अले शम्भुरामजुं अथे धाःबलय्‌ जिं कर्पिनिगु दुःख-दाख धयागु मस्यू धया | जिं 
छप्ययू गाक्क नयेखनीगु जुइमाः | थज्याःगुली ला जिं च्वयेमाः धयागु दुनि धया | 


वर्ण भेदया चेतना 


जिं शम्भुरामयात अथे धयागुया नं छगू कारण दु | जिमिथाय्‌ तस्सक हे 
नांजाःपिनिगु छगू परिवार दु | जिमि हे ज्वलिंज्वःम्ह छम्ह पासा तःन्हु हे बिरामी 
जुर्सेलि वयागु पाः च्वनेत जितः सःतायंकूगु | अले नयेगु न॑ इमिथाय्‌ जुयावन । 
इमिथायू नया: जिमि Sy छक्वः दुहांवनाबलय्‌ जिमि मामं जिगु ल्हातं चुल्याःतक 
तुइक स्वःस्वः खन | 'अयू, छु बाउ थ्व ?' धकाः धाल । व ला दुरु खनिं का | 
थःगु Oy दुरु नयेमदुगुलिं दुरु बालाक नयेमसः for | इमिथाय्‌ बा:छि-लाच्छि नयागु 
बखतय्‌ जि जिमिथायू उसिना जाकि कुहांमवनीम्ह जुल | अमिथाय्‌ ला दुरु भचा 
नं दइ | जिं दुरु त्वनेगु धयागु स्यूगु हे इमिथाय्‌ छँयू च्वनाः | अन च्चनाः तिनि जिं 
सिल - जिमि व इमि द्यनीगु नं पाः खनिं, नयेगु नं पाः खनिं | इमि जानाप दुरु 
नं नयेदु, जिमि भ्यातःकें न॑ मथः धयागु नं थुल | अय्‌ जूगुलिं थ्व क्रान्ति धयागु 
जिगु निम्ति हे माःगु जुयाच्वन थें च्वन। आः थें मखुसां जिं अबलय्‌ अथे छुं छुं 
थुइकल | अय्‌ जूगु बखतय्‌ जिं छुं प्रगतिशील जुइक च्वयेगु कुतः न॑ याःवन। जि 
स्यस्यःया मचा खया: नं विपन्नताया कारणं बांलाःगु वसः पुनेमखंगु जूबलय्‌ मेपिं 
स्यस्यःतयूसं थः मनाःगु न॑ जिं चायेके नं । 

जिमिगु छँ भुतुचा जक मखु, जिमिथाय्‌ जस्ता-पौ gat नं पली थहांवनेगु 
लँ मदु | अय्‌ जूगुलिं मोहनीबलय्‌ जि नं छक्वः कर्पिनि थें भुतुमालि ब्वयेकःवनेगु 
इच्छा दु | कर्पि छु छु यानाः हालाच्चनी | जि कुने त्वालय्‌ वःगु भुतुमालि व 


सुका लायेगु पत्ती जक जुयाच्वनी | अयू जूबलयू आ: जि थौंतक हे भुतुमालि 
ब्वयेके मसः | जि स्यस्यः जुयां छु याये ? wre स्यस्यःनं जितः थःगु पलीतक 
थत मयंकू | जि इमिगु जातयाम्ह मजुयाः मखु, पर्कातःगु सुरुवाः जुयाः | थ्व लं 
स्वयाः हे जक मनूतसें थः खनीगु, तःधं खनीगु, चीधं खनीगु जुयाच्वन | मखुसा 
ला सुयागुं ह्ययेकाः कयागु मदु, GAT: कयागु मदु | 

बरु जितः कतः जातयापिसं थः नाःगु दु । जिमिथाय्‌ न्हायूकंत्वालय्‌ 
दबुलीइ सतः दु | सतलयू च्वनीपिं जोगी परिवार दु, निखलः स्वखलः | व जोगी 
परिवारयू हे बांलागु न्हेनुमाया जा हइगु | व न्हेनुमाया जा नं जिं साक्क हे नयागु 
दु। स्यस्यःया मचां न्हेनुमा-जा नयेमज्यू धइगु न॑ मथू जिं । 

जि थ्व थँबहीया HY च्वंवयेधुंकाः, अथे धइगु २८ सालपाखे जुइमाः, 
सुनांनं 'अय्‌ दुर्गालाल, अय्‌ दुर्गालाल' धकाः पाँच बजेतिइ सःताच्वन | अबलय्‌ 
थ्व छँ न॑ नितँजाः जक तिनि | सःताच्व॑म्ह बेखादाइ जुयाच्चन। व जिथाय्‌ वयाः 
'अय्‌ का, छन्त भाग हइगु' धकाः अबलय्‌ नं व॑ जितः जानके हःगु लुमंसे वःनि। 
म्वाःलिं yar: fey ख्यलय्‌ वनाः ब्वथयाहयाः बीहःगु। 'छ लुम॑से वयाः छन्त 
निगः नकेमास्ते वयाः हयागु' धाल | जितः गयू थें गय्‌ थें मछिनावःगु ला खः । 
अयूनं वयागु मतिनाया अपमान जिं याये मफुत | जिं प्रेमपूर्वक ग्रहण याना | 


दुर्गालाल श्रेया बःचाहाकःगु जीवनी | ४५ 


थिमिया छगू ज्याइवलयू प्रेमबहादुर कसा:लिसे 


४६ | कविया बाख: कविया भासं 


संस्कारया च्य: बुद्धि 


दथुइ छझाः जिं अथे न्हयूनुमा-जा मनये धुंगु खः | मनयागु नं गथे जुयाः 
धाःसा जितः कयूतापुजा याःबलय्‌ बम्हूबाज्यां आ: छं कयूतां चीधुंकल, छ मचा 
मखुत न्हे, छिमि जात थज्याःगु | छं थ्व॑ थ्यूगु नये मज्यू' थयूअयू धकाः TAT: 
फुक्क धयाब्यूबलय्‌ जि स्यस्यः जुइमाल मखुला ? अनं लिपा जि स्यस्यः जुइ 
मखनी धकाः थीत्यः-मत्यः, जातभातया च्यूताः तइम्ह जुयावल | 

थन थाय्‌ हे छगू घटना खँयाखँयू हनाछवयू बह: जुइ | छन्हु जिमि 
दाजुपिनि पासापिं मुंकाः तप्वायेक भुतू च्याकाः भ्वय्‌ ज्वरे यानाच्वंगु | इमि 
ज्याउलाख्यलयू भ्वय्‌ ATH: वनेत्यंगु | अथे धयागु आः गुँभ्वय्‌ वने थें 
धायेमाल | ज्वरे यानाच्व॑पिनि थःहे तालय्‌ ज्वरे यानाच्चंगु दु । जितः नं वा धाःसा 
गुलि ज्यू धयाथें जितः जुयाच्चन | अमि ज्वरे यानाच्वँच्चं अय्‌ फलाना धकाः 
जिगु नां कयाः सःतल | अन मुनाच्चापिंमध्ये छम्हेसियां 'का का छं चिक छकः 
न्याना हिँ, हुँ बाउ' धकाः धेबानाप गोल्टिनचा छगः बिल ।अले ज्या ब्व्सेलिं ला 
यंकीगु हे जुइमाः धकाः जि लयूताय्‌ धुन । 

चिक न्यायेत बइगलं HAY बवाना | असंमरुद्यःनापं आः न॑ चिकंपसः 
दु नि, अन वनाः चिक न्याः वना | याकनं छँयू थ्यंकःवनेमाः धकाः हथासं ब्वाँय्‌ 
वयां इलकाल हे मदयेक छम्ह थीमत्यः धयातःगु जातयाम्हनाप हे का ध्वाक्क 
ल्वाःगु | मखुथे जुल !छु यायगु काः ? जितः ला भुखाय्‌ ब्वःगुसिबें चर्को का 
जूगु। सातुवंम्ह थें जिगु म्ह खात | जिके धेबा दुगु जूसा सतोसत जिं व चिक वांछ्‌ 
वयाः मेगु न्याना य॑केधुन जुइ | थःके धेबा दुगु न॑ मखु | आः यायूगु छु? बँय्‌ पला: 


तइम्हेसिया करेन्त वः थें का जूगु | 

जिं ग्याग्यां भौपलाः छिना । छे थ्यंकाः बइगःया स्वाहाने फुसयूसं 
गोल्तिनचा दिकाः जि कुहांवयाः च्वतयूसं पुचिं फेतुनाच्वना | जिमि दाजुं खनेवं 
'गुलि लिबाकाच्वंगु' धकाः चिकं थल यंकल | जितः मनयू छु वइच्वन धाःसा 
थीमत्यःम्हं थीधुंकल, आः व चिक॑ क्वयकीबलय्‌ ध्वांग मुया वइ | जि छु याये 
छु याये जुयाः चःति भुसुभुसु वयाच्चना | चिक क्वयेकूगुला जिं ताल, तर मुया 
मव: | जि हानं तीजक स्वाहानेफुसय्‌ तक थहांवना | स्वाहानेया भतुपंजलय फ्‌ 
यतुनाच्चना | प्वालयूच्व॑म्ह GY तुइँतुइँ स्वयाच्चना | चिकनयू झवायँझीं यानाः 
क्वयेकाच्वंगु खना | वालेइले माःगु नं वाल | 'का नं स्व' धकाः धाःबलय्‌ 
जि हानं Het वया | छायूधाःसा व नंस्वइबले अवश्य खाइसे च्वँहे च्वनी, जिं 
og: फयेमाली धइगु जिगु बिचाः | नंस्वःपिसं धाःसा 'का ठीक जू, का साः 
धकाः धाल । छु धाःगु जुइ धयाथें जितः च्वन | थ्व खँ जिगु न्ह्यपुइ चाःचाः 
हिलाच्वन | जितः न॑स्व धकाः ला छकू बिल । स्वस्वखं थीमत्यःम्हं थ्यूगु ला 
जिं गय्‌ नयेगु ? जितः लुइमखाल | fot Gat न॑ मखंक बइगलयूसं च्वंगु झ्याल 
ल्हातयूच्चंगु ला क्यबपाखे फुत्त वांछ्वया | न्हाचः जुलं भ्वय्‌ वा धाःसा यःथें 
च्वंगु, आः वा धाइभनं ग्यानावल | उकि जि स्वाहानें Het वयाः क्विंच जुल | 
अथे न॑ मनयू छता खँ न्ह्यसः दनाच्वन, 'थीमत्यःम्हं थिलं न॑ चिक गय्‌ मुयाः 
मवःगु ? छूवयूला गय्‌ खाइसे मच्वंगु ?' 

भाराजूम्ह क्रान्तिकारी 


अज्याःअज्याःगु घटना मेमेगु न॑ दु | थ्व मंगलमान प्रधानलिसेया खँ 
खः । 'ब्याक-तु-मंगलमान' वयूकःयात हे नामं च्वंगु प्रचलित खँभाय्‌ खः | 
कवि सिद्धिचरणं ला वयूकः मदयेधुंका हनेबहःम्ह क्रान्तिकारीया ल्याखं वयू 
कःयात कयाः 'मंगलमान' खण्डकाव्य हे च्वयादीगु दु | मंगलमान अबलयू 
संकीर्णगु जातीय विभेदयात मतलब हे मतसे समाजं क्वजात धयातःपिंनाप नं 
उतिखनाः भ्यलयूपुना जुइम्ह खः | वयूकःया थ्व पलाःयात अबलयूया तथाकथित 
क्रान्तिकारीतयूसं नं नालेमफु | थ्वहे कारणं जःलाखःला जक मखु फुकीबाकाया 
मिखायू नं वयूकः मन्ह्यं | वयूकः मदुबले वयूकःया आपालं दाजुकिजापिं 
सनाःतक मवं धाःगु न्यना | 

छगू नखः, जि लुमंकथं व पाहांच:हे खः, या कन्हेकुन्हु व॑ 'अय्‌ 
क्रान्तिकारी ! वा जिनाप वा' धकाः सन्ध्याकाःइलय्‌ इखापुखूपाखे चिकिचाखागु 
छखा SY ब्वनायंकल । य॑थें लुसुलुसु वना | छँथुवा: मयूजुं जिमित हनाबना 
तयाः नसाज्वलं न्ह्यच्याकेहल | छूवयूला, पुकाला स्वये हे साइख्वाः वः । | 
छभ्वाःनिभ्वाः नया | अबलय्‌ जितः पिसाब यायेतांन्वया वल | गन वनेगु धकाः 


न्यन | लिसः ब्युब्युं जि क्वथ्यन | जूमदु गल्लिचाय्‌ थःगु ज्या धुंकाः थाहांवनेत 
स्वाहानेयू पला: जक तया, स्वाहाने व्हतं अजाःगु हे जातया परिचय बीगु 
छुंछुं ज्वलं खन | 'का, मखुथे जुल ! पाइथें जि झसंग वन | अनं थाहां वनाः 
फेतुनाम्हसिया कथुं नयेगु कुहां मवं | मंगलमानं धयाच्चनादिल, 'का जुक्कि, 
OY सुम्क, अय्‌ क्रान्तिकारी " अबलय्‌ क्रान्तिकारी कविता नं च्वयूधुंगु ई | जिं 
क्रान्तिकारी कविता च्वयागु ASH: च्वःगु मखु जुयाच्चन। जिके गुलि वैचारिक 
दरिद्रता दु, जिगु व्यवहारं क्यनाच्चन | 
Stet न॑ बाखं सिमधः । संस्कार धयागु थजाःगु जुयाच्चन कि उकिं 
मनूयात च्यः हे दयेकेयःगु जुयाच्चन | अनं लिहांवयाम्ह जितः चाच्छ झाराजू | 
संस्कारया न्ह्यःने गुलि विवश मनू ? संस्कारया न्ह्यःने जि बुत | जि मंगलमानया 
न्ह्यःने नं बुत | मंगलमान धयाम्ह धाथें 'मंगलमान' धयागु खँ अबलयू जिं चाल | 
मंगलमानया व्यक्तित्वयात कयाः दुग्ययेक हे अनुसन्धान यायेमानिगु जिँ 
अनुभव याना | मथुइक हे मनूतयूसं 'ब्याक-तु-मंगलमान' धयाच्चन | मंगलमानया 
जीवनी भीगु निम्ति तःधंगु शिक्षा व आदर्श जुयेफु । 

राजनीतिइ दुर्जालाल 


गनतक राजनीतिया खँ दु, पासापिं कम्युनिस्त जक मखु, कांग्रेस नं दु | तर 
जिगु अप्वःथे च्वसुइ पिलुइगु बिचाःया लिधंसाय्‌ ब्वमिपिसं जितः म्हसीकीबलय्‌ 
थ्व भतीचा वामपन्थपाखे धेचूम्हकथं काइ | अयू धकाः जिं कम्युनिस्त पार्तिया 
सदस्यता कयागु न॑ मदु | जि गुगुं वामपन्थीतय्‌ ध्वाँयूक्वय्‌ नं च्वंवने मनं । 
मूखँ छु धाःसा गुगु वर्गय्‌ जि बुल-ब्वलन, उकिया हुनिं नं जिगु च्वसुँ मचायेक 
प्रगतिशीलता पिज्वःगु जुइफु । 

राजनीतिक पार्ति धायेबले फुक्क पार्ति जिगु मन मसा: - यःमयः धइगु 
जू। अभ ला गुगुं छगू-निगू अज्याःगु जुलुस दु गुकी राष्ट्रियता, स्वाधीनताया 
fated सः थ्वइ उकी fot ह्वब्वनाः ब्वति कयागु दु | नारा च्वयेगुया निम्ति 
सुनानं जिगु प्रतिभायात इमिगु ल्याखं उपयोग यात खयेफु । तर अथे छ्यःथे छ्‌ 
ययेकाच्वनागु धाःसा मदु | अझ अज्याःगु नारायू छगू पार्तियात च्वछाया:, मेगु 
पार्तियात क्वथुनेगु ज्या न॑ चायेक॑ जिं मयाना । बरु प्रगतिशील पक्षया अभियानयू 
fot थःत छम्ह सांस्कृतिक सिपाहिं कथं ब्वयागु दु | छगू सैद्धान्तिक Gar निम्ति 
वा राष्ट्रिय सवालयू जिं राष्ट्रियताया पक्षय्‌ छन्द हंक च्वयेगु नारायात याउँक थः 


नालाकाःगु नं दु | तर हानं गुलिसिनं गबलें बेइमानी याःगु खःथें मखुथें जिं चा: | 
गुलिसियां थःगु खँ नं जिगु नाम॑ पितब्यूगु दु । अले जिगु कमजोरी धायेमाल कि 
जिं अज्याःगु GAT खण्डन मयाना | थन पत्रकारिताया ख्यलय्‌ अथे जू धाइगु 
न्यना थें राजनीतिया ख्यलयू थःगु स्वार्थया निम्ति जि थज्याःपिंत उमिसं थः यत्थे 
छ्यःगु जिं चा: | अथे मयाःसा यःगु खः | राजनीतिक मनूतसें थःगु राजनीतिक 
स्वार्थ सिद्धिया निम्ति छुँ मखुपिं मनूतयूत न॑ अथे बलि बीगु यायेयः | मेपिनिगु 
खँ ला त्वःते, क्रान्तिकारी पार्तिया नेतात नं थःगु निहित स्वार्थ पूवंकेत तस्सकं 
कयेकुंगु fot अनुभव यानागु दु । जितः च्वनावः थ्व देसँ आमूल परिवर्तनया ख्वा: 
स्वयेमखंगु हे थुमिगु थ्व हे संकीर्णताँ याना: खः | 

उलि जक मखु, जिगु अध्ययनया अल्पताया कारणं जिके स्वस्थ 
प्रगतिशीलता मदु धकाः कुंखिनीपिं नं दु। खनं जि उकथंयाम्ह हे खः | 
मगाःमचाक हनागु जिन्दगी खया: नं शिक्षाया अभावं जिके माःछि 
प्रगतिशीलताया जः पिमज्वः | माःछि शिक्षित जुइमफुगुलिं जिगु च्वसु नं माःछि 
क्वामतुल जुइफु | अथेसां चायेक॑ विवेकया ग:कीगु ज्या जिं मयाना | 

५२ | 


कविया बाख: कविया भासं 


पण्डित्‌ धायेकेजु मोह 


जितः खालि प्रगतिशीलतापाखे घ्वाःपिं सुं सुं दुगुया कारणं नाटक 
धकाः च्वयाबलयू नं छक्वः 'ग्राम्य जीवन’ धकाः प्याखं च्वल | जि अज्याःम्ह 
गरीबया मचा खया: न॑ जिके नं आत्मप्रशंसाया लोभ दुगु जुयाच्चन खनिं सा । जिं 
लाइब्रेरीइ वनाः भचाभचा हिन्दीभाय्‌ सयेकेगु यानागुलिं भचाभचा संस्कृत शब्दत 
वल | अले अबलयू संस्कृत वःपिन्त पण्डित्‌ धकाः नं च्वछाइगु | अज्याःगु 
न्यनाबलयू जिदुने न॑ पण्डित्‌ धायेकेगु लोभ मचायेक दु खनिंसा | 

उकि नेवाःभायूया प्याखंयागु नां हे 'ग्राम्य जीवन' धकाः गुगु तया थुकी 
ब हे जिगु लोभया विज्ञापन दु। अझ व प्याखनय्‌ म्ये च्वयागु नं दु- हरेक इवः 
फुक्क हे संस्कृत | ग्रामीण चैनविहीन जीवन जगजीवनया शोषित प्राणा] यानाः 
च्वंनिसें क्वथ्यंक हे फुक्क संस्कृत खँग्वः तयागु जुयाच्वन | अले अबलयू 
“ए भाइ! थ्व सुनां मथुइक धयां छु याये ? 'प्राणाहुती बियेगु' धायेगुया पलेसा, 
'ह्वब्वाः वनेगु' धाःसा सकस्यां याउँक थुइनि” धाइपिं नं दु । जिगु पण्डित्‌ 
धायेकेगु लोभं थ्व धुवसत्ययात न॑ जिं नालाकाये मफुत | शोषणया विरोध यायेत 
शोषितपिन्त थनेमाः धायेसःम्ह जिं शोषितपिनि भासं च्वयेमाः धइगु गय्‌ मथुल ? 
जनभासायात 'गामाःतयूसं ल्हाइगु खँ का' धकाः संस्कृतया पँ लिनागु नं दु। व 
लिनागुया कारण न॑ जितः पण्डित्‌ धायेमाः धकाः हे खः । अज्याःगु मभिंगु प्रवृत्ति 
न॑ जि थज्याःम्ह गरीबम्ह मचायाके हे गयू स्वचानाच्चन, जि थःहे अजू चा: | 

थ्व प्रवृत्ति मुक्त यायेगु ज्या जितः मचातयूसं यानाबिल। व गथे धाल 
धाःसा जि लिपा कन्या मन्दिरय्‌ ब्वंकः वना | अन मस्तयूनापं च्वनाः म्ये च्चयाः 
मस्तयूत स्यनेगु | तर मस्तयूसं अजाःगु पण्डित्‌-पहः वःगु संस्कृत शब्द दुगु म्ये 
लिसा कयाः महाः | अले तिनि जिं सरल सरस साहित्या मू थुल | उकि जितः 
सरल साहित्य च्वयेगु हःपाः ब्यूपिं हे मचात खः | 


क्रान्तिकारी मंगलाचरण 


प्याखं स्यनेगु क्रम अर्नाल गुंपुन्हीयंकं हे धया थें इवः छुनावंगु दु | गबलें 
थःगु सा गबलें कर्पिनिगु प्याखनय्‌ जि लानाच्वनी | जि भतीचा च्वकानायः 
नं जुल | जि न्ह्याथायू नं स्यंवनेगु नं बानि दु | पासापिसं नं जिगु सल्लाह 
नालाकाः | अनं लिपा जिमिसं क्यनागु प्याखं २००९ सालय्‌ खः । व हे गुंपुन्हीया 
दबुली क्यनेगु प्याखं | भी दबू-दबुली प्याखं क्यनीगु | भी ज्यापुप्याखं धाइ नि, 
सःतूथायूतक्क क्यंवनेगु याना | अले अथे प्याखं क्यनेगु झ्वलय्‌ जिपिं गुगुं कथंया 
गुंपुन्ही वा यँयाःपुन्ही त्वफिकेम्वाः | गबलें थःगु सा गबलें कर्पिनिगु दबुली 
जुयाः सां गुंपुन्हीया उकथं न्ह्यइपुकेगु | व न्ह्यइपुनाप जिपिं बिस्कं च्वनेम्वा: । 
अले ०९ सालयू जिमिसं 'ग्राम्य जीवन' धाःगु प्याखं स्यना | अबलय्‌ लाक्क 
शायद प्रगतिशीलतायागु छगू BY सनेधुंकल | सामन्त, सर्वहारा अजा:अजाःगु 
धाये सयेधुंकल | अले व फयू थ्व प्याखनय्‌ नं दुहां वल | व प्याखं नं छम्ह 
जमीनदारं म्हयूयात याइगु शोषणय्‌ आधारित | अले थःम्हं ब्वनागु छुँ मखुसां 
प्रगतिशीलतापाखे वनाः प्रगतिशील धायेकेगु लोभ नं जुइगु जुयाच्वन खनिं | 
प्याखं ला च्वया, 'आः भीसं पुलांगु परम्परा त्वःतेगु भाइ, मंगलाचरण छु यायेत ? 
म्वाःमीमदुगु खँ ! मंगलाचरण मतसें प्याखं दयेकेगु' धकाः धया | मंगलाचरण 
मतसें 'ग्राम्य जीवन' प्याखं पिदने न्ह्यः छु छु जू छु छु जू का। 

अबलयू रत्नकमल धयाम्ह GS मचा (आःया डा. रत्नकमल वैद्य) 
'गराम्य जीवन'य्‌ विद्यार्थी gar: म्हितूगु | are हनिचा बहनी पिदनीगु जुल, व 
न॑ जिमिगु हे न्ह्यायूकं त्वालयू | उखुन्हु सुथय्‌ ग्रायून्द रिहर्सल यायेमाःगु | सुथय्‌ 
द्यः हे बांलाक तुई मलाःनि। अजिमाद्यःया लिक्क दबूया फुसयूसंच्वंगु प्याखंछँय्‌ 


नासःद्यः स्वनातःगु। जि थःम्हं हे खनागु, व रत्नकमल वैद्यया म्हुतु ला न्यतालय्‌। 
ख्वा: थुलि गर्खेसे विरूप स्वये हे मफयेक ग्यानापु | 'जितः अन्याः यात’ धकाः 
अंगः दुनावनी थें च्वंक विक्षिप्त जुयाः सनीगु व | अले मेपिं फुक्कस्यां जितः 
'बःर, द्यः मरु द्यः मरु धाइम्ह' धकाः म्हुतु बेक्वयेकाः ख्वाख्वा त्यानाहल | 
अले गोविन्द 'चिकमू'नं ल्हाः ज्वज्वलपा रत्नकमलयात स्वयाः प्रणाम यात । 
अले रत्नकमलयात स्वयाः BY क्षमा प्रभू' धकाः पुजापाजा नं यात | धुं-धुपाँय्‌ 
च्याकाः पुज्यात | तर रत्नकमलं ला धुं-धुपाँयू जक मखु दनदन च्यानाच्चंगु इताः 
नं म्वाराम्वारां न्ह्यइगु | 

थ्व छगू जक मखु व प्याखनय्‌ थजाःगु तःगूमछिं हे घटना जुल | 
रत्नकमलयात अथे जुल धयां हानं दकलय्‌ प्रगतिशील ज्यापु जुयाः 
म्हिताच्च॑म्हसित नं छु जूगु धाये ? व ला नुगः मछिंकाः ख्वःगु ख्वलं | संगीतकार 
जुयाच्च॑म्ह गणेशप्रसाद | थ्व घटनां वयात सितुपातु बंक प्रभावित यात । वं ग्याग्यां 
ख्वाब स्वःस्वः वयेकाः 'जि थ्व प्याखनय्‌ एक, दुइ, तीन च्वने हे मखु' धाल | छु 
यायेगु आः ? 'छं थ्व प्याखनय्‌ मंगलाचरण तइगु जुल धाःसा जि च्वन, मखुसा 
जि वँ हे वन' व॑ ख्वाब हुहुं धाल | आः तयेगु जुलकि मजू ? दक्वफुक्क हे 
दनावल जिगु विरोधय्‌ | जिं छु यायेगु आः ? 'का तयेसा तये’ धया | मंगलाचरण 
तयेगु जक छु धया गणेशप्रसादं ख्वाब हुहुं हार्बिन भागियात | 'का जिं लय्‌ पिकाये 
छं च्व। आः हे जिं लय्‌ तयाबी धाल। नाना नना न ना ना धाधां उघरिं लयू नं 
पिकाल | आः जिं मच्वसे मगात | मेपिनित मंगलाचरण जक माःगु जितः धाःसा 
जिगु प्याख॑यात ल्वःगु म्ये माःगु। उकिं जिगु नं उघरिं भाव दासिवल- 

fe कॅ i 
गै 10 

है ll के 
सरकार- माओवादी वार्ता गथे GSAT: धइगु विषयय्‌ थायूमरुइ जूगु छगू सार्वजनिक सभायू 
५४ | कविया बाख: कविया भासं 


भी ज्यामि ज्यापु सारा 
शोषित व सर्वहारा 

सो देश झीगु ख्यूँगु 
या लाल स्वर्ग प्यारा 


गणेशप्रसाद अन्तराया लयू नं तुरन्त हे पिकाल | छभाः जि वलिसे न्ह्यायेमफुत । 
पलख भावय्‌ छु दुना | अले जि नं थयू धकाः हालाहल- 


चान्हिं सिना: सिना: थय्‌ 
झीर्स हि-चःति हायूका 
अयून छप्ये-छभ्वाः हे 
चूलाः FAT छाय्‌ सा 

थयू च्वंक गंसि जूसां 
चायूक हि थःगु त्वां 
कर्मैत न्वःबियाः झी 

च्वने मजिल सुम्क आ:ला 


थनं क्वयूया अन्तरा जिं लिपा तिनि च्वयागु खः | 


थ्व बंगला हवेली 
तःखागु छँ थ्व दर्बार 
भी भीगु हे हि-चःतिं 
दयूकागु खः थ्व संसार 
थन हे हनं छकू नं 

भी च्वन्यत वास मदुसा 


सहयायूगु गय्‌ थ्व TIT 
झीपि अहो छु सित ला 


का ज्यामि छ YT: ज्वँ 
का ज्यापु ई व कू ज्वँ 
गय्‌ फ्वी अर्थे थ्व चाला 
भीषिं छधी मज्वीक 
सुथया व EAT जः थें 
वा क्रान्तिया ख्यले वा 
फीस हिया मसि हे 
इतिहास झीगु च्वयू वा 


थुकी गजब जुइगु खँ मेगु छगू दु | जिं छन्द सयेकागु लिपातिनि | तर थ्व 
म्ये गयू छन्दयू हन जि थः हे अजूचाः | 

म्ये सिधयेवं फुक्क नासःद्यःया न्ह्यःने CRT: ज्वज्वलपा दन। 'जिं हाः 
थे हा न्हिँ' धकाः व हार्बिनमास्तरं म्ये हाल, अले फुकसियां बहे म्ये हालाहइ | 
व हे म्ये हाला: द्यःयाथाय्‌ न्ह्यःने द्यः नं पुज्याःवल | अले व हे म्ये जिमि 
प्याखं क्यनेन्ह्यः मंगलाचरण नं जुयावन । द्यः पुज्यायेदयाः पासापिंके दयाच्वंगु 
दयःप्रतिया म्याःचिकु न॑ मदयावन | थ्व म्ये द्यःया तुतः मखयाः नं मंगलाचरण कथं 
पासापिसं नालाकाल | जिं छगू खँ थुइका- मनू मचायेक परम्परावादी जुझ्यः 
खनिं । 

गोदावरीया क्यबयू 
५६ | कविया बार्ख : कविया भासं 


घंघला न्हयानात: म्ह देवी 


'ग्राम्य जीवन' प्याखं क्यनेगु इबलयू मनं मतुनाथेंजाःगु तःगूमछिं हे 
घटना जुयावन । यँयाःपुन्हीझाः | न्हिन्हिथं बहनी धाःवःथाय्‌ प्याखं क्यंवंनेगु ज्या 
जुयांवनाच्वन | छन्हु हानं मनं हे मतुनागु छगू घटना जुल भृगुराम छम्हेसिया गज्याःगु 
बानि दु धाःसा प्याखनय्‌ हिरो ला जुइम्ह हे जुल । व न्हापानिसेँ जिपिं स्वया: छालय्‌ 
ग्यः | प्याखं सिधयेकाः वं घिन्तांमैंचा जुयाः स्वकुमितय्‌ दथुइ प्याखं हुहुं रुमाल 
फ्यात्त वांछ्वइ | अले अबलयूया चलनकथं रुमाल काःम्हेसियां धेबा प्वःचिनाः हानं 
प्याखंम्वःयाथाय्‌ तुं रुमाल वांछ्वया हयेमा: | अले प्याखं सिधयेधुंकाः व॑ धेबा ल्या: 
खाइ, अले AA: खातकि कन्हयखुन्हु सन्ध्याकाःईती असनय्‌ माःहनाः मियातइगु 
प्याःन्या न्यानाहइ, ज्वरेयाइ | जिमित नं इनाबी | छन्हु अथे हे न्या इना: नयेधुन | 
पासापिं गुम्हं गन गुम्हं गन जुल | मातनयू च्वंगु प्याखंक्वथाया लबयूसं भ्वाथःचागु 
सुकू छपाः दु। भृगुराम व जि व हे सुकुली ग्वरातुलाः खँ ल्हानाच्चना | पुइबाःबाज्या 
धयाम्ह छम्ह द्‌ - जिमिगु त्वाःया बर्मूचुकय्‌ च्वंम्ह | वयागु नां प्रद्युम्नपतिराज 
राजोपाध्याय खः | अयूनं पासापुचलं वयात पुइबाःबाज्या हे धाइ। म्हधिकः तःधी 
थें वया पर्चि नं ताताःहाकः | न्हिन्ह थें तबला थाये सयेकेत द्यःक्वथाय्‌ वयाः तबला 
थानाच्चन | द्यः बीधुंकल, खँ ल्हाल्हां नह ay हे मचा: | Ft तबलाया सः भ॑ 
द्रुतगति थ्वयावल | अहो थौं ला बरम्हनं न्हूगु तालं हे तबला थात का हला, घंगला 
न्ह्यानाः नं थाय्‌ ज्यू खनिँ का' धाधां जिपिं हानं थःगु खँय्‌ तुं दुना | जिमिगु न्हाय्‌ 
पनय्‌ वया तबलासःलिसें घंघलाया सः नं ततःसलं थ्वयावल | आकाभाकां छत्थुं 
हे खापा घारांग चाल, 'मां' धकाः ग्याग्यां चिल्लायूदं हाला: बर्मू लुखां पिब्वांवल | 
छत्थुं हे अनया लकस मेगु हे जुल | 'का का अय्‌ छु जुल' धाधां जिमि न॑ आत्तेचायाः 
हालेवल | मत च्याकाः स्वयां व ला क्वथां पिनेच्वंगु स्वाहानें बाम्ह कुतुंवना 
च्वनेधुंकल खनिं | तच्वःम्ह थें सेसें सासः ल्हानाच्वन | Fe लाः नं स्वाल्याहां पिहां 
ब: | भगवान्‌ भगवान्‌! धाधां मेपिं प्याख॑म्वः पासापिं नं उघरिं हयूभुंबल | सकलें 
जानाः वयात लबय्‌ तयेहल | ग्या:सुलिं सकस्यां ख्वा: खिउँसे च्वं पासापिसं 


ज्वना:जिना: CLITA: वयात लबय्‌ तयेहल | मनूतसें पुज्याये-पिज्यायेमाःगु यात । 
क्षमा क्षमा धाधां पासापिसं वया ल्हाः भ्वपुल, किग: तनाः पुज्यात | क्वसं हिती वनाः 
काचार्किचं नीलः कयाहल | हाःहाः यात | 

लखं भचा कथु प्यासँलि मिखा प्वालाप्वाला कना: पुइबाःबाज्याया म्हुतु 
Fag खँ पिज्वल - 'न्हापालिपा थें हे तबला थानाच्चनागु | थाथां वना, वनांच्चना | 
वाःचाः हे मदु गनं गनं छमछम यायां प्याखंपाः कयाः न्ह्यलूवल छम्ह मिसा | ख्वालय्‌ 
स्वया ख्वा: नं मखं | तुति खनेदु, घंघलासः नं तायेदु- छमछम छमछम |’ वया खँ 
त्वाःल्हानाः जिं न्यना - 'छ॑ ल्हातय्‌ घंगला न्ह्यानातयागु मखु ला ?' वं लिसः बिल 
- TRG, गनया घंघला न्ह्यायेगु ?' जिमिसं धया 'अय्‌ छं छु धयागु, घंगलासः ला 
जिमिसं हे ताःगु, सर्ज्यान्त ! वया खँ het जिपिं झन ग्यात। 

वं कन - व छमछम याना: वःगु तुतिं घंघलाया चाल पिज्वल | जि नं झन्‌ 
झन्‌ व हे चालय्‌ ताल हंक तबला म्वीकावं वना | वया तुतिपाः भंभं च्वयावं वन | 
fort आङ्सांनिसें बल पिकयाः तबला म्वीकावं वना | तर मफुत, जि न्यल | वयागु 
तुतिपाःनाप ताल हनेमफुत | व॑ न्हिलाः हिस्याना हः थें जितः च्वनवल | जिं अयूनं 
तिस्सिनाः बल पिकया। तर मफुत, फहे मफुत | व भन्‌ गर्खेसे न्हिल । जितः न्हकुसँ 
तिंतिंस्वाः थें ग्यासें वल | अले.. .अले छु जू छु जू fot धायेमफुत | 

घटना क्वचाल। तर जिगु नुगलय्‌ छगू न्ह्यसः नकिं थें स्वचाल - थ्व छु 
जूगु ? घंघला मदु, तर घंघलाया सः जिमिसं हे ताःगु! 

थ्व घटनां जिगु प्रगतिशील धारणाया मान्यता संगुबाल | प्याखंया पासापिसं 
नं अबलयूनिसें जितः 'छ हे मखु ला द्यः मदु धाइम्ह' धकाः न्वायेगु नं यानाहल | तर 
गजबगु छता खँ, व घंगलायागु सः न्यनागु ला थ्व न्हायपनय्‌ आः थें ताःनि | तर नं 
उकियात द्यःया अस्तित्व हे खः धकाः विश्वास यायेत आधार हे मदयाच्चन। अथे सां 
थुकियात छुंमखु धकाः नं गुगु caret धायेगु जिं ? जूगु खहे खःसां थुकिया कारण छु 
खः ले दुवालाः नं दुने थ्य॑केमफु जि | थ्व खँ लुमन कि जितः आ: नं कुमिं यंकूनि । 

५८ | कविया बाखं: कविया भासं 


इहिपा: 


fot आः गुम्हनाप जिन्दगी ह्वनाच्वना, वलिसे tot चायेक॑ मतिना यानागु 
हे मखु | इमिगु छे त्यःर, तुम्बाहालय्‌ | भृगुरामया छँ नं तुम्बाहालय्‌ | इमिगु छँ व 
भृगुरामया छे चुलिंचू हे ला: | जि अप्वः थें भृगुरामया छँयू हे जुइ | गौरीप्रसाद 
गुरुया छे न्हायूकंत्वालय्‌ | अन त्यूशन ब्वंवनेगु ला जु हे जुल | अनं नं छपा: 
न्हायूक॑झूयालं इमि छँया छुं ब्व खने दु | निम्हेसियाँ मिखा ल्वाइ | यःगुया भाव 
खःथें मखुथें पिज्वइ | ख:थें मखुथें निम्हेसियां ख्वा: भचा पाइ | अले भृगुरामया 
ध्याचू न्यालुगुली चि सायेथें जुइ | “लः बियाः व्हयूकागु स्वां” म्ये वयात स्वयेत 
पियाच्वनाबले च्वयागु खः | व इलय्‌ घरेलुया छगू प्रदर्शनी स्वःवनागु | अन 
“तांन्वल, सिमाक्वय्‌ च्वना: गुलि जक सिचु यःमैं” धकाः लोकलसयू म्ये हाःगु | 
व लसं जितः थिल | वहे लोकलसय्‌ “लः बियाः व्हयूकागु स्वाँ” म्ये चिनागु 
खः | थ्व मतिनाया ज्वःम्ये अबलय्‌ स्वनिगलयू बयूबय्‌ जुल | ब्याहाबलयू 
पुइगु बाच्छेबाजं व गुंलाया बाजनयू नं थ्व हे म्येया धुन थ्वइगु जुयावन | थ्व 
म्ये अबलयू प्रेमबहादुर कसाःया 'पश्चाताप' गुंपुन्हीया प्याखनय्‌ तया | थ्व म्ये 
भृगुराम मिसा व जि मिजं जुया: हालागु खः | 

भाजु दर्शनदास श्रेष्ठ जिमि संगीतख्यःया गुरुनापं पासा न॑ | जि 
ययावंम्ह मिसा दर्शनदासया केहें | उकि दर्शनदासयात नापलायेगु त्वहल नं व 
छँयू जिगु वये-वने ब्या: | अमिथायू छँयू गबलें ममः, गबलें उगुंथुगुं दयेका: 
नयेगु जुयाच्वनी | थजाःबलय्‌ हे छक्वः इमि मातंक्वथाय्‌ मेपिं सुँ मदुगु व्हःता: 
लुइकाः व सुतुक्क दुथ्यन | क्वथाय्‌ च्वंगु सिल: लथ्यायेथें यायां 'छेंनं धायेके 
हःसा बांलाइ' धका: वं थःम्हं हे न्हापाँ खँ तछ्यात | वयागु खँ न्यँन्यं SE माकुगु 
कल्पना नं दनावल, मेखे हानं व हे कुबियां मफुगु कु नं जुयाबिल | वयागु व 


न्ह्यसलं आ: जितः चांन्हि लीगु यानाहल | Sy खँ मजूगु न॑ मखु, अयून॑ जिं 
धायेके छ्वये मफु | थुकिया मू हुनि निगू दु । छगू खः, छँयापिनि खँ कथं इपिं 
स्यस्यः हे खःसाँ जिपिंसिबे जातं भचा क्वय्‌ लाः हं । स्यस्यःदुने नं थजा:क्वजा: 
दु धयागु जिं अबलयू तिनि सिल | थ्व कतकं धाइगु खँ जुल | जितः जिसिबे 
क्वयूयागु जातनाप मतिना यानाच्चना धयागु आभास गबलें ASL | समाजं उकथं 
स्वइगु जुयाच्चन। वसिबें दकलय्‌ तःधंगु खँ ला थःगु हे तुति चुइफुगु अवस्था 
जिगु मखुनि | उकि ययाः नं वनाप व्हनेगुली जितः थ्व हे खं पनाच्चन | लच्छि 
बित, निला बित। ot जितः स्वइगु मिखाय्‌ न्ह्यसः लुयावइ - धायेके हयेगु मखु 
ला ? जिगु विवशता, जिं हवाये न॑ मफु, पाये न॑ मफु | जिं सिल वयात मेथायू 
बियाछ्वइगु जुल | भ्वयूया ब्वनापौ नं बल । छुं मखु थें न्यंक भ्वयू न॑ वना | तर 
नसा HY कुहांमव॑ | मफुगु त्वहः चिनाः जि पासापिंनाप ब्यनावया | 

झसुकाःया विरहं जाःगु म्येत जिं अबले हे हालागु खः | जिं थथे नं 
च्वःवन- 


का प्रिये जि हाल्य मे छ ताल ब्यू झसुका तया 
न्हायूकने थें फीगु मेयू न॑ जलन अन्तरया ब्वया। 


अबले जिं असफल हे जिगु नां खः' धका: नं च्वःवन । प्रेमध्वजं हाला: 
थौंतकं लोकंव्हानाच्वंगु म्ये 'जि वैच्चना उपहार ज्वनाः' जिं म्वानागु वास्तविकता 
खः: | आ: न्यन धासां नं थ्व म्यें उबलेया जिगु यथार्थ, जिगु वेदना मूर्त जुइफु- 

६० | कविया बार्ख : कविया भासं 


जि वैच्वना उपहार ज्वनाः 
का का प्रिय छ ल्हाः BOT 


वनिम्ह जुहे जुल ख्वयूगत्य क्वछुनाः 
न्हिलाः न्हिलाः बरु थस्वया ब्यु 
न्हिलाः कैगु जि ख्वयाः ख्वयाः सां 
छन्त लिफ्यायू थौँ प्रेम उगु 


छ॑ जक जीमा छ जक भिन्यमा 
भी निम्ह थौं बायमार्ल छु 
छत मसीतल्य न्हूगु म्य न्यंके 
स्याःगु JT: FA AY उगु 


'छ न्हूगु हे छँय्‌ छन्हु वनीतिनि', 'छन्त सुवा: गथे बीगु प्रिय, ख्वा: न्ह्यूसां 
जिगु ख्वबिलु मिखां' आदि म्ये नं व हे स्थितिइ च्वयागु खः । 

बाखं क्वचाल धका: च्वनागु तर मनं मतुना थें जुल । बियाछ्वयाः 
ख्वा: स्वयेधुंकाः कन्हयूखुन्हु वःम्ह व लिहांमवं खनिं | व द्यःयाके वइबलयू जिं 
न्ह्याबलें खं | छुं दिं लिपा जिं सिल, व ला मवनीम्ह हे जुल खनिं | भुगुरामं 'वं 
बियाछ्वःथाय्‌ मवनेगु हे क्वःछित' धाल । हानं भृगुं 'आ: छं स्वीकार यायेफु ला' 
धकाः न्यन। मखुसा व अनथन मदयेक वनीम्ह जुल नं धाल | जि बाम्हय्‌ कात | 
जिं वयागु पँलीगुया मतलब खिउँथायू मिखा तिस्सिनाः भुग्रुंब्वायेगु थें जुइ | 
ताउत मनयू धौबजि वायेकाः जिं वयात नालेगु हे क्व:छिना | अले पासापिनि 
ग्वाहालिं जि वयात ब्वनाः ख्वपय्‌ भूमिगत जीवन हंवना | 

अथे बनेगु हःपाः न॑ जितः संजोगं हे चूलात धायेमाल | जिं अबलय्‌ 
पद्मरत्नया बौ ज्ञानरत्नपिनि छँय्‌ आखः ब्वंकः वनाच्वनागु | जि इमि छँयू वनाः 
थःगु पारिश्रमिक फूबंवना बखतय्‌ ज्ञानरत्नं जितः नीन्यार्का धेबा बियाहल | 
अबलयू उलि धयागु म्हो धेबा मखु | थुकि नं जितः साहस बिल | पासापिं ला 


जिगु पक्षय्‌ दुगु हे जुल | भृगुराम, लेखबहादुर, हरिमोहनज्योतिपिसं जितः माक्व 
हःपाः व ग्वाहालि बिल | गुलिसिनं ला जितः जिपिं ख्वपय्‌ च्चनागु छँयूतकं वयाः 
स्वःवःगु दु। 

जिन्दगी शायद ल्याःचाः यानाकथं न्ह्याःमवनीगु जुयाच्चन | जिन्दगीइ 
थःगु कमजोरीं यानाः जुइमाःगु ज्या न॑ जुइमाःकथं मजुल | हानं जिं यायेमज्यू 
थेंज्याःगु जघन्य पलाः नं ल्ह्वनाबिल | उकी ख्वयेगु ला न्हिलेगु ? थ्वयात 
न्ह्यइपु वा म्हाइपु गुकथं कायेगु ? उकि अज्याःगु अदृश्य शक्तिप्रति नं भचा जितः 
मनन याकेब्यू | जिन्दगी सललल्ल खुसिथें गर्ने पंपिं मदयेक न्ह्यायेमाःगु खः | 
सुयागुं GY जिके अज्याःगु भावावेग छगू वइगु दु, गुकी जिँ गन पला: तयाच्चनागु 
हे मसीगु | जिं बँयू पला: तया थें निं मच्व॑ | गनं गन जुइक चुइकाहःगु त्याफिचा 
थें जि थौंतक वयाच्वना, थौंतलें वयांच्चना | Fa St हे मलाक छिनागु पलाखं 
जितः थनतक नं सालाहइ जिं छु स्यू ? 

प्रेमबहादुर कसा:या ५० दै बुन्हि ज्याइवलयू छसिकर्थ पद्मरत्न तुलाध 


६२ | कविया बाखं: कविया भासं 


पवित्र प्रेम 


मचाबलयूया खँ | न्हापा जिमिथायू दबू लिक्क फल्चा दुगु छँ दु। व हे फल्चाया 
नापंच्वंगु चुकय्‌ भ्वयूकासा म्हितेगु | सु मिजं, सु मिसा ? भ्वयूकासा म्हितेबलय्‌ ब्याहा 
यायेगु, बियाछवयेगु | बहनी जुल धकाः देनेगु, सुथ जुल धकाः दनेगु अले म्वया बाजि, 
घाँयूया वाउँचा, अप्पाकूया ला धकाः भ्वयू नयेगु | बहनी जुल धकाः नं देनेगु, अले 
देनेबलय्‌ थुकथं देनेमाः धकाः स्यनीपिं नं दयाच्वनीगु | कलाःभाःत थयू देनेगु, मस्त थय्‌ 
देनेगु धका: स्यनीपिं मिजं स्वयाः मिसात दयाच्वनीगु | अले उकथं उकथं नं द्यंवनीगु 
बखतय्‌ अन भचाभचा मछालापुसे च्वंक अश्लीलता नं दु ला दु ला थें च्वंक नं GE | तर 
उगु इलय्‌ व ज्या अश्लील खःसां नं अन म्हिताच्व॑पिं जिपिं मचातयूत व अश्लील धयागु 
छप्ति हे बोध मजुइगु | थुकथंया मचाब्यः न्ह्यइपुक पुला: जिपिं सु सु गन गन जुइक 
ब्यनावन । ब्याहा जुयाः जि मचाया बौ नं जुयेधुन । 

तःदँ लिपा मोहनी नखःया सुथय्‌ जि लुमुरिं मांका:द्यःयाथाय्‌ वनेत तिंख्यःया 
दथुलं वनाच्वना | मांकाःद्यःयाथासं लुमुरिद्यःरिखे जुयाः छम्ह मिसा वयाच्वंगु जि 
तापाकं खन | वया ल्हाती कलः दु। ध्वदुसेलि सिल, व ला जिमि हे भ्वयकासाया पासा 
जुयाच्चन | निम्हं तक्क | छुं छुं न्यनेकने जुल | Gar इबलयू जिं By ब्याहा जुल ला 
धकाः न्यना | वं न्ह्यसःया लिसलय्‌ न्ह्यसः तुं तल - 'छं हे मखंगु ला जिगु सिन्च्वय्‌ 
च्वंगु सिन्हः ?' 

न्यँन्यं उघरिं वंगु भ्वयूकासा भूवःलिं दंवल | जि बँयू हे तुसुना वं थें जुल | जि 
कासा धकाः म्हितागु व भ्वयूकासा, व॑ नी यानाः हे नालाकाइ धयागु जिं छु स्यू ? व॑ 
नुगःमछिं ख्वालं जितः स्वल अले सरासर लुमुरिपाखे वनांछ्वत | वयागु पलाखं जितः 
न्हुयावंथें जि झसंग न्ह्यलं चाल | 

थ्व खँ कविताय्‌ प्वंका | कविताय्‌ जिं थ्व नं धया - जि कविता च्वया: कवि 
जुया | कवि ह्याम्हं जू । तर मनू पवित्र जुइमाः | व पवित्रम्ह मनू जुयेगुयात जिं ह्ययेकाः 
कविता च्वया: जि भिंम्ह धकाः धायेकाच्चना | जि स्वयाः व मनू गुलि पवित्र गुलि पवित्र 
धकाः जिं व कविताय्‌ धयागु दु | 


; मधुरा सायूमि पुष्प चित्रकार प्रेमबहादुर कसा; दुर्गालाल श्रेष्ठ हितकरविर सि कसकार सत्यभामा माथेमा 

। 
|: 
| 


०व्यकासा 


जिगु व पुलां त्वा; गन देगःया लसकुस AMT: दुतहयूगु तिंख्य: दथुया शून्यगु लँय्‌ 
लिक्क दबूच्चे च्वंगु व छेँ जिमिगु व कासाय्‌ व मिसा जि मिर्ज निम्हस्यां ख्वालयू फिस्स न्हिला दु 
वःनि जितः अझ भफलभल वःनि म्वबजि न्हयच्यानाः भ्वयू ALT | पक्क छाः Teg हे मदु थें। 
च्वतँया व PA: लूगु भ्यसें। 

अबले दु जिक पेटी wy न॑ “याक: तिनिला ?” मौन खुना: जिः 
आः न॑ अन छम्ह याक: मयूजु दत्थुइ जरि दुगु मखमलया न्यन्यव LEG ज्वल वैगु मन- 

@ FF शायद छ गुबस, उगु पेटिइ व॑ स्वैच्वन तुक गुगु नुगल छ धायूगु छक: धा 
यानयू थ्यंक मिखा ब्वैच्वम्ह अल्य जिंव त्वयाः वैत बिया। जिगु सिज्चय्‌ मदु हयाउँ Fare: ? 
भूयालय्‌ TAY दरालि BAT | 

काय्‌-भौ माजु व बाःजु जुयाः अन 'व ला ह्येकत्या कासा नि” 
याक; धुलित कँहायूक व याकः हवन्यनं जू जिमि च्वनयन जू धायूवु हर्न ज्वल ay लिसः- 
अयून आत्तल्य प्यूगु पिल सुथ वल्‌ आ: जुल बहनी धाधां जन्म जुयाः खः म्वायूमा; म्वायूधुन 
अयून म्वल॑ हे गय गयू वैके दन्य न॑ जू जिमि द्यन्य न॑ जू । सुक छक: जक सीन्यु जितः | 
वगु मख जि बैस जिलं। 

उगु ख्यः, उगु न्यः, गन गुलि नंद अहह! व झाः जि ख्याः थें तायूका 
मचा बलेया नाप्प॑ म्हित्यपि ug, धिन्छः हे वगु मु वैत वहे tt IST छु स्यू 
मयूजु व छम्ह न॑ जिम्ह पासा किन्तु उकि तिकिनंगु व सुख स्वय्‌ ay जुग: थलि कवितामय जुड 
आः नं जिगृ मन गन गन ब्वःनि छु हे न॑ उलि ग्यंगु Wg | सत्य मस्यू जि सत्य मस्यू | 
लुम लुम हे उगु कासा। 

ITE पाबुल TRE गन गन जुल अबले नःगु व म्वया बजी F 
गबलें चुकचायू गबलें लाछी लो न॑ मन फुक हे कासा गूगु कैच्चन आः साःगु सवाः 
गबलें त:लबिया गलिचायू उकर्थ हे गथ्य म्हाःल धायूवं थःत थर्म कवि धैच्वम्हेसित 
म्हित्यगु सुलाकासा नं गबलें घार्घुर जुइ खः भ्वयूघासा | Ofer हे मखुला माःगु जवाः ? 
इमिगु व छँया ख्युछ॒यलिचाय्‌ । हहह 
YET ल्हाःवन्यु काःवन्य यायूगु ad लिपा छन्हु ध्वदूदुत fare 

छधाःप्याख कासाय्‌ सिरपाः त्याकूगु लसताय्‌ मंगलराज जोशी व मेपिं 


६६ | कृविया बार्ख : कविया भासं 


लेखन-प्रकाशन 


जीवनयू मह्ययेकुसें धाये, ग्वसाः ग्वया: जिं शायद हे जक पला: छयूगु 
दइ | थुकी नं शंका व॑ जितः - जि थः हे वयाः थन थ्यनाच्वंगु खःला थें ? 
रागात्मक भाव जिके न्हापा हे दु जुइमा: | गबलय्‌ जि आर्थिक रूपं विपन्न, 
अबलयू नं प्रेमय्‌ दुबिनाः ख्युंथाय्‌ च्वनाःतक न॑ कविता च्वःवन | कविता धकाः 
पिहांवःगु न्हापा-न्हापाया जिगु कृति गनतक जितः ताः उप्वःथे म्ये धकाः हे 
च्वःगु ज्वी | उगु ई गुबलय्‌ जिगु जीवनया छब्व, लुमंकेमाःगु ब्व हे व ज्वी कि, 
मतिनाया ख्यलयू AT | उबलयूया दुःखसुखयात जि सःसःथे कलात्मक भासं 
अथवा धाये कि गथे नुगः ख्वःगु खः, मह्ययेकुसे प्वंका तयातःगु खँ उकी दइ। 
उकी हे दुनास्वत धाःसा जिगु जीवनयू जूगु मतिनाया थला:क्वलाःत पाठक उकी 
ल्वीकेफइ | “फसुकाः” जिगु दकलय्‌ न्हापांगु कृति खया: नं जिगु हार्दिकता दुगु 
ुर्गालालया छुं अंश 'दुर्गालाल' दुगु कृति व खः - माःछि शिल्प उकी मदुसां | 

छुं घटनां मध्वयेक जिं सखे च्वःगु हे दइमखु | गुगुं चीसकं ध्वत ज्वी, 
गुगुं तस्सकं | जीवनय्‌ निग्ति खं नं प्रेमया ख्यलयू मतिनाया ख्यलय्‌ तस्सकं 
नुगलयू भुक्खाय्‌ ब्वःथें च्वंक नं जूवने यः | गुगुं तःधंगु खँ नं थःगु आज्ञानताया 
कारणं वयात निग्ति थें नं खनेयः | अजाःगु अनुभव जितः जिगु मतिनाया 
प्रसंगय्‌ यक्व जूगु दु | जिगु मतिना न्हापां ला दुखान्त हे खः | थ्व खँ जिं च्वयू नं 
न्ह्यथने धुंगु दु । व दुःखया इलय्‌ जिं कविताय्‌ गुलि ख्वया व ख्वाब व ख्वःसः 
जिगु “फसुकाः” ज्वीफु | अले हानं जिं त्वाःदये धुंकूगु मतिनायात स्वायेमाःगु 
वाध्यता बल, उकी साहसपूर्वक थाःगाः मदुथाय्‌ जि फुग्रुंब्वाःवनागु, व नं थःगु 
मतिनाप्रतया आकर्षणं यानाः वन, व खँया छुं छुं अंश नं व “फसुकाः "AT दइ | 
वियोगया खँ अन॑लि हानं संयोग जूगु खँ जिगु मतिनाया द्यायात इतिहासकथं 
स्वयेमाल धाःसा “भसुकाः ”लयू क्वस्वयेगु बांलाइ । 

अथे हे च्वच्वंवनाबलय्‌ जिगु सफू न॑ पिकायेमाल धयागु खँ जितः 
वाःचायेकाब्यूम्ह व्यक्ति नेपालभाषाया दकलय्‌ न्हापांम्ह उपन्यासकार धूस्वां 
सायूमि खः | धूस्वांनं दुर्गालालया दुनेच्व॑म्ह दुर्गालाल खंगु जुयाच्चन | जिगु 


न्हापांगु सफू “फसुकाः”, फुटकर कविता मुना | व APA प्रकाशक श्रेष्ठ प्रकाशन 
खः, स्वयम्भूलालं स्वनातःगु | स्वयम्भूलाल जिं म्हस्यूम्ह व्यक्ति मखु, तर व 
प्रकाशनया लुखां जिगु सफू पिदँसेलि वयूकःया तब्यागु नुगःया दर्शन यायेगु 
अवसर जितः चूलात | 

जिगु प्रौढ कविता सफुली “झसुकाः "याँ लिपा “लिसं” खः | व “लिसं” 
नं थःम्हं हे संकलन, सम्पादन यानाः, आधुनिक तालं कविता समूहतयूत ब्वथला 
हानं थःम्हं हे ताःहाकःगु भूमिका च्वयाः पिथनाद्यूम्ह डा. कमलप्रकाश मल्लजु 
खः | व भूमिका हे दुर्गालालया कविव्यक्तित्व स्वयेगु ज्वलान्हायूकं जुयाबिल। 
अभ नेपालभाषाय्‌ पश्चिमी तालं प्रकाशन जूगु न्हापांगु कविता सफू हे “लिस” 
जुइमाः | व सफुतिं श्रेष्ठ सिरपा: न॑ काःगु दु । जिगु जीवनय्‌ जिके छुं खनाः ला 
मस्यु यक्वस्यां हे हःपाः तिबः बिया: जिगु साहित्यिक स्वां व्हयेकेत मलजल 
याःगु दु | वयूकःपिं सकसितं जिं न्ह्याबलें लुमंकाच्चना | 

लिसं कविता-सफूतक नं मह्ययेकुसें धायेगु खःसा जिके गुगुं वैचारिक 
स्वस्थता वयेधुंकूगु व ई मखु | तर छम्ह कवि जुयेगुया नितिं स्वस्थता माःगु धइगु 
अलगागु हे खँ जुल, गनतक हार्दिकता पिज्वयेकेमाः धयागु खँ दु, जि मचायेक 
नं नुगः प्वंकेगु ज्याय्‌ लाःगु दु । उकिं कवित्व थुकी ag | वैचारिक पक्षं स्वःवनेगु 
बखतय्‌ दुर्गालालया कचिपहः थुकी नं यक्वं ध्वद्दुइ | 

मचासफूया पिथनाय्‌ जिगु न्हापांगु सफू “चिनियाम्ह किसिचा” खः | 
स्कूलय्‌ मचातनाप मचा हे जुयाः बुलेगु, मचा हे जुयाः ख्वये-न्हिले यायेगु 
अवसर जितः चूलाःगु दु | मस्तयूत ब्वंकःवनेगु ला नां जक, जितः ला मस्तलिसे 
म्हितःवनेगु बरोबर। उकिसनं बाखं कंसां, कविता कंसां भचा लज्जत वंक लयू 
हंक कनेगु स्वभाव जिके दुगु जुयाच्चन | मस्तयूत न॑ अथे यानाः कनीगु शायद यः 
जुइ | sft नं जिलिसेलिसें जिथें तुं सनाः हाली । गुंपुन्ही, यँया पुन्ही, स्वन्ति ag, 
भी ला इलंइया थःगु हे अलग लय दुपिं । गुंपुन्हीझाः वइ, सिलुम्येया लसय्‌ म्ये 
च्वये | TST SL वइ, घातुम्येया लसय्‌ म्ये च्वये | वथें तुं मोहनी, स्वन्ति आदि 

ag | रितु पतिकं हे हिलावनीगु म्ये जिं स्यू-चाःकथं अबलय्‌ च्वयेगु | मस्तयूत 
थःम्हं क्लासय्‌ पहिला हालबिल अले मस्तयूसं जि ल्यूल्यू हालावनी, साप 
न्ह्यइपुसे च्वंच्वनी | अय्‌ जूगुलिं जिगु ईयागु व विद्यार्थी मस्तयूसं रितुम्येया ज्ञान 
नं छुं काःगु दु। गुगु म्ये गबलय्‌ हालेगु धयागु खँ झी मस्तयूसं पटक्क हे मस्यू जुइ, 
तर अबलय्‌ जिलिसे बुलेखंपिं कन्यामन्दिरया विद्यार्थीतयूसं स्यू | 

दकलय्‌ तःधंगु खँ ला मस्तनाप बुलेखंगु हे जितः वरदान जुल । 
मचासाहित्य जिं च्वयाः मस्तयूसं मथुइक च्वयां छु याये ? मस्तयूसं थुइकेत हे 
fot सरलगु खँग्व:, सरसगु लय मालेगुली जि भचा चंख जुयावल | गुलि फत 
उलि अःपुक व यइपुक च्वयेमा: धकाः सीकागु हे मस्तनाप संगत यानाः खः | 
भीथायूयापिं सामान्य मनूतयूत नं जिगु व मचाभाय्‌ तःसक हे यःगु जुयाच्वंच्वन । 
“चिनियाम्ह किसिचा ” न्ययूदैँ खुइदँ दयेधुंकूपिंके न॑ आःतक कण्ठ वःपिं दइ | 

न्हापा छक्वः थक्वा:या छगू स्कूलय्‌ वनाबले अनयाम्ह हेडमास्टर॑ लय्‌ 
तायाः जितः लसकुस यात | आकाभाकां हे वयूकलं च्व॑निसें क्वयूथ्यंक च्व॑गु 
क्लासयापिं सारा स्कूलयापिं मस्तयू ख्यलय्‌ सःताः 'का, छिमिसं “चिनियाम्ह 
किसिचा” च्वानसें क्वथ्यंक न्यंकि' धाःबले स्कूल छगुलिंयापिं मस्तयूसं च्व॑निसें 
क्वथ्यंक लसय्‌ हंक न्यनाबले लसतां जि वाताहां काल | न्हापा थ्व कविता अथे 
मनूतयूके न्वयेवःगु धयागु हे थ्व म्येपहलं व्यक्त जुयाच्चंगु कबितात जूगुलिं खः | 
अबलयूयापिसं थ्वयात प्रेमपूर्वक काःगु लुमनीबले जि आ: नं मन स्वां व्ह: | 

उकी 'हलूचा a थेंजाःम्ह पात्रयात कयाः म्ये चिनातयागु नं दु। हलूचा 
FY धात्थें दुम्ह पात्र । अबले AHEM म्हस्यू । 'हकलाःदाजु'या कविता नं 
दुथ्याः Tht | व छम्ह असनय्‌ पालु मीम्ह खः | तुतिं खिनाः caret क्वाये माःपिं 
agen ? जिं तःमि व चीमि जक धायेसः | तःमि धयापिन्थाय्‌ छँयू नं कम हे जक 
gem: जुइ जि | इमिगु स्वभावनाप नं पिनें खनेदइगु सिवाय दुने वनाः जिं इमित 
स्वयेमखं | तर थः नं छम्ह निम्नमध्यम वर्गीय परिवारया मचा जूगुया ल्याख॑ व 
वर्ग सियाच्वंगु दुःख उकथंया हे दुःख कुबिया च्व॑च्व॑पिन्त जि सहानुभूतिपूर्वक 
च्चयागु यक्व दु | उकी हकला दाजु नं छगू खः- 


हकला: दाजु 


असनय्‌ नारा द्योया ल्यूने 

आलु- पसः तैच्वनिम्ह गबलें गबलें मस्तलिसे नं कलाःम्ह धाःसा न्ह्याबलें भुग्लु 

BHAT: धयाम्ह AA: छम्ह द मचा जुयाः म्हिते माःम्ह ख्वा: कुतुवनि थें च्वं 

न्ह्याबलें TE मुसु न्हिलिम्ह | तपुलि त्वकाः हे 'को हा" या:सां बैस अपाय्‌चो ate मखुनिसां 
तंचाय्‌ धैगु मसःम्ह। चिन्ता हे बुरि जूम्ह | 

धिकल नैक्याः बाग: जूसां 

Fret सर्ग: थीम्ह न्याःवोपिनिस पापुरु दाःसां ey ल॑ प्यांवै बान्हि बिकाःतिनि 

बैस AS व चाःचू धा:सां बो ब्यूसा छु मखुम्ह बल्ल जा थू वनिम्ह 

पहल न्ह्याबलें ल्यायूम्ह | सु तमोसा मुसुमुसु काका कलेचासिँ निसें मल्ता-चितक' 
फू मन्तर याय्‌ सःम्ह। न्हिया न्हि खाय्‌ माःम्ह। 

पर्का; जूसां खितिपाँय्‌ था:सां 

लुरुवाः हे फीम्ह म्हयायू छम्ह न॑ सो नवाय्‌ मसःसां उखुनु पसः हरताल जूबले 

छु जक चाना: हो हो गां स्वय्‌ हे लाच्छिन ला:म्ह इमि & मि हे मच्या: हं 

तको तपुलि हे प्वीम्ह। म्हसिक्व नापं ल्हाः भायू यायां मस्त पित्यानाः खोगु स्वयाः व॑ 
नतु-सुतु न्याके माःम्ह। जल्ल मिखायू ख्वबि तल हं। 

थःत GA ‘SHAT: साहु” 

धायूर्व किसिन्हायू SAT कायू छम्ह नं सो मचा निसे हे छु दिन लीपा अस बजारे 

गुपुन्हि वयूर्व हाकनं थः हे न्वहले A खों था:म्ह चाल पसः न्हापा थें 

यस्सें वें न॑ ज्वीम्ह | च्याम्पति गुच्चा खाः बाकूचा म्यूपिं न्या:वोपिं उलिह दु 
मुका: लखपति ज्वीम्ह। तर हकलाः मदु छाय्‌ थें ? 

थृत्तासा निपतिचा काकाः 

चुरथ धस्वाकाः त्वनीम्ह सन्त्रास खवला चस्मा तैम्ह अबले हे छम्ह AFT धा: वल 

गबलें ग्वाचयू सेत्थाक TAT भोग्त्या तपुलिं प्वीम्ह काय्‌ सित ह॑ हकलाःया 

थःतु इतिइति न्हिलिम्ह। न्हायूप-कथिया किसिचा गर्ग हार-ग्वार पर्व जुल ह॑ बिचरा 
स्वय्‌ हे जुजु थें ज्वीम्ह। सीम्ह सिथं यने मफयाः! 

थँबहीया GT 


कविया बाख: कविया भासं 

“चिनियाम्ह किसिचा” सफू पिथनेगुली न॑ जितः जिगु मनं स्वयाः नं मेपिं 
शुभचिन्तक पासापिसं ध्युंगु जुयाच्चन | जिगु व मचासफू पिथनेगु निम्ति जितः 
ध्युम्ह कन्यामन्दिर हाइ स्कूलया अबलयूयाम्ह हेदमास्तर केदारनाथ न्यौपानेजु 
खः | विभाषी खया: नं नेपालभाषाय्‌ सिद्धहस्तम्ह वयूकः जिगु उन्नतिया निम्ति 
अनेतनेकथं तिबः बिया: जितः थकाःम्ह व्यक्ति नं खः | जिं मचाकविता अप्वः 
थें स्कूलय्‌ च्वयेगु | अथे च्चःगु सिया: केदारनाथजुं छं सफू पिकाःसा बांलाइ 
धयादिल। वयूकःयागु हे हःपालं ASAT: जितः मचाकविता पिथनेगु जाँगर दत | 
जिं मस्तयूके हे दुगु कविता मुना | कविता मुनेधुंकाःलि सम्पादन यानाः सफूचित 
गाक्क कविता तया | 

केदारनाथजुं जिं थुकी भूमिका छकू च्वयाबी धयादिल | धात्थें वयूकलं 
भूमिका नं च्वयाबियादिल | व सफू अबलयू जि स्वया: भचा सम्पन्नम्ह झी 
कथाकार मथुराकृष्ण मानन्धरजुं पिथनादिउगु खः | शायद जितः अबलय्‌ यक्वस्यां 
हे हःपाः लिघ्वासा SP] जुयाच्वन। उकी मध्ये लुमंके बहःम्ह मचासाहित्यया स्रष्टा 
शान्तदास मानन्धरजु नं खः | लुमंके बहःगु खँ ला व सफूया देबः हे वयूकःया कृति 
खः | थ्व किपायात नं मनूतयूसं कविताथें हे ययेकू | वयकः न्हापांनिसें आःतक नं 
मचासाहित्यया निम्ति थःत पानाच्व॑म्ह, लुमंके बहःम्ह व्यक्तित्व खः। 

जिके प्रगतिशील जुइत चीनिया साहित्य ब्वनेमाः धइगु थजाःगु छाप 
सुनां न॑ तयाबिल। उपलब्ध जूथायूतक हिन्दी सफू, अले छुंछुं नेपाली सफू जिगु 
अध्ययनया ज्वलं जूवन | शान्तदासप्रभुतिया पुचलं अनुवाद याः गु Se कृति 
ब्वना। अले जिगु पहल थुइके फइगु अंग्रेजी मचासाहित्य नं ब्वना | अजा:गु 
सफुती च्चय्‌ तःपाःगु किपा दइच्वंसा व किपायात भासं न्ववानाच्वंगु नं दयाच्वनी । 
थजाःगु मस्तय्‌ बाखं ब्वनाबलेतस्सक हे नुगः थुंदीगु शोषणया बाखं नं ध्वदू | 
अजाःगु बाखं जिगु जीवननाप साप हे स्वाः थें तायेगु | अले वहे बाखंतयूत 
खण्डकाव्य नं दयेकागु दु । गथे “सलछ्योया बेला” | चित्र जक स्वया: वा खँ नं 
इमिगु छुंछुं कयाः ज्चीफु जिं “कुलिकासा” धा वा “चिनियाचम्पा” सफू दयेका | 


oft अनुवाद हे खया: नं उकी स्वःवन धाःसा अनुवाद जक मखु दुर्गालाल नं 
अलग दयेमाः | अयूसां जिं अबलय्‌ अनुवाद धायेगुली बेस तायेका | छायूधा:सा 
व्यवस्थां आक्षेप याइ धकाः अनुवाद धायेगुली थःगु मन त्याका । 'इमू छम्ह लँय्‌ दु' 
धयागु कविता न॑ जिं चीनिया बाखंयात म्ये यानाः लसयू हंक च्वयागु खः | 

“सलछ्योंया बेला” पसलयू न्यायेगु मदयाः गांपाःयापिं यक्वसियां हे जिगु 
छैँमालाःमालाः वयाःतक नं काःवः | दकव ला बिया | लिपा जिं हानं पिथने मफुत। 
आःतक नं व सफूया माग दनि। शायद जिं पिकाइतिनि व अझ नं। पिकाःसा किपा 
न्हापं तया पिकायेगु बिचाः दु। 

सफूया प्रकाशनयू अनेतनेकथंया अनुभव जूगु दु। न्हापा-न्हापां जिगु 
मचासफू पिहांवःबलय्‌ fe: सफू पिहांवल, निला मतू । अथे हे तुं गुगुं सफू 
पिहांवःबलय्‌ सरकारं ज्वनायंकूगु नं दु | अले परोपकारया प्रणेता दयावीरसिंहजु 
वनाःलि तिनि उकी च्वंगु मज्यू धाःगु पाना GAT: जितः त्वःतकाः सफू पिकयाहःगु 
दु। व हितकरवीरसिंह कंसाकार सम्पादन याःगु “सर्गः सिबे न॑ धरती नमिं ग्वाः” 
धाःगु सफू जुल । 

अनं लिपा न॑ सफू पिथनेगु ज्या थौंतलें जुयाच्वंगु दु। अथेसां न्हापान्हापा 
सफू पिथनेबले गुगु जोश दइगु खः, पिदनेधुंकाः गुगु उमंग दइगु खः, व आः 
अपायूच्चः मदु | सफू ध्वायेगु ज्याय्‌ न्हून्हू प्रविधि वःगुलिं सफूया न्ह्यन्वया 
ला न्हापासिबें अवश्य बांलाः । नेवाःया अनेतने कथंया ज्याझूवः नं न्हिन्हिथं 
थें जुयाच्वंगु दु | स्वनिगः जक मखु, नेवाःया जिल्ला जिल्लायूतकं ज्याझवः 
न्ह्यानाच्चंगु दु । उलि जक नं मखु, अझ देसंदय्‌ Gat विश्व नेवाः संगठनतक नं 
स्वनेत भी समर्थ जुइधुंगु दु | अथेसां तस्सकं नुगः थुंदीगु खँ - नेवाः सफूया बजार 
मसं | नेवाः ब्वमित न्हापा स्वयाः नं सालुयावं वनाच्वन | उकं सफू पिदनेधुंकाः 
लयूताःलिसेलिसें नुगःमछिंसे न॑ च्वनावयेयः | थुकि थ्व हे क्यनाच्व॑गु दु, झीसं 
थःगु भाय्‌ थःगु छें पितिनाः हलिंन्यंक नेवाःया प्रचार यानाच्चना । 

थँबहीया sar पिनेसं छँज:पिलिसे 


७२ | कविया बार्ख : कविया भासं 


जृहनिर्माण 


आः थ्व थँबही (क्वाःपुखू) या गुगु छँयू जि च्वंच्वना, उकिया निर्माणया नं 
छपु बाखं दु | केदारनाथ न्यौपाने जि ब्वंकेगु स्कूलया हेदमास्तर | जिं मस्यू छाय्‌ TT. 
कलं जिगु अपायूसक च्यूताः काइगु खः | वयूकलं मयाःगु जूसा जिं थ्व छँ दनेफइगु 
हे मखु | थ्व छँया नितजाः जक धुन, सुथयू दना: पूर्वया Get स्वयां उकी जिं 
केदारनाथ न्यौपाने का खनाच्वंगु ! 

वयूकः “चिनियाम्ह किसिचा” सफूया भूमिका लःल्हायेत जिगु न्हायूकंत्वाया 
पुलांगु छँयू भा:गु। भूमिका ब्वनाः जितः न्यंकादिल | जि लयूताया | निम्हसियां नापं 
च्या त्वना | ज्या छगू दनि धाधां वयूक: हथाय्‌ चाचां स्वाहानेयू पला: जक छु तल 
'आयूया ! धकाः हाल का, छु जुल थें धका: च्वनां वयूकःया तपुलि छ्यली थसः 
पायाच्चन। कुहां भा:बले च्वतया स्वाहानेयू फेतुवंक छ्यं हागु खनिं 

तःन्हु लिपा, छन्हु लास्त पिरियद सिधयेकाः जि स्कूलं छँ वनेत पिहांवया | 
वयूकः नं साइकल ज्वँज्वँ fret झाल | नापनापं ववं वयूकलं आकाभाकां 
धयादिल, “निवेदन छगू बियादिसँ, दुर्गालालजी |” जिं 'छाय्‌' धकाः उत्सुकता 
प्वंका | वयूकलं जग्गाया निम्ति त्यासा कायेत धयादिल | जि झसंग वन | जिगु 


स्वाहानेय्‌ हाःगुया स्याःचाःवयूकःया नुगलय्‌ ल्यनाच्चन खनिं | अयूनं वयूकःया 
धापूयात जिं नी यानाः कायेमफु | हानं लिपा छन्हु छं निवेदन जक ब्यु, माःगु फुकं 
fot यानाबी धयादिल। अले तिनि जिं निवेदन बिया | थ्व २०२६ सालपाखेया खँ 
जुइमाः | 

छँ दनाः नं छता खं जितः चितासू मबिल | थँबहीया नरसिंह राणाया 
परिवारया म्ह्यायूमचां जग्गा दावी याना: जितः मुद्दा तयाबिल । मुद्दा बूसा जिगु 
सर्बय्‌ जक मखु, त्यासा कयातयागु नापं इवाईँ जुइगु | जिं स्वदतक लगातार 
अदालतय्‌ निभाः पाःवनागु दु | जि थः हे दुःखी धयां अन पहाड, तराईनं वयाच्व॑पिं 
जिसिबे नं दुःखीपिं अन यक्व खना | उकीसनं प्यपां चुयाः वयेमाःपिं बुराबुरितयूगु 
दसा खनीबले जिं स्वयाच्चने हे मफु | अथें हे मदु-मछिंपिं इमित अदालतयू 
च्वंपिं कर्मचारीतसें म्वाःमदुगु दुःख बियाः अमानवीय व्यवहार याइतिनि। जितः 
ला अदालतया कर्मचारी धयापिं नुगः हे मदुपिं मनूत खः ला थें न॑ च्वनावइगु | 
तर न्ह्यागुसां स्वदँतक दुःख सिया थें ज्या फत्ते जुल | चारखाल अद्दाया निभाः 
पायेम्वाःल | याउँसे च्वन | 

विभाषीया भाषाप्रेम 


केदारनाथ न्यौपानेजुं जितः यानादीगु गुण उलि जक गन खः धकाः ? 
स्कूलया हाजीरकापिइ जिगु नांया क्वसं 'कवि' धकाः निग: आखः नं कोष्ठकयू 
दयाच्चनीगु | वयूकः दत्तले जिं मस्यू वयूकलं छाय्‌ अथे च्वयातयादीगु खः | वयू 
कः मदयेधुंकाः तिनि जिं सिल कि वयूकलं व 'कवि’ धाःगु निगः आखः तनाः 
जितः तलबय्‌ सःबसः दाँया सहुलियतया लँ चायेकातःगु जुयाच्वन । 

भाषाप्रेमयात व्यवहारय्‌ छ्यलेत वयूकलं छक्वः जितः न्ह्यलं चायेक 
कुलाब्यूगु दु । पाहांचहे वयेत्यंगु ई | छँय्‌ नखः हनेत जं विदाया निवेदन च्वयाः 
वयूकःया तेबुलय्‌ तयाबिया | नखः सिधयेकाः स्कूल वनाबले हाजिर कापीइ बिदा 
जनेयानामतःनि | निन्हु-प्यन्हुतक स्वयाः नं व प्वंगु खनाः न्यँहे न्यना, “PS थन 
छाय्‌ बिदा जनेयाना मदियागु ?” 


७४ | कविया बाख: कविया भासं 


वयूकलं अःखवतं जितः न्यन, “छं थन छु यायेगु ?” 

जि वाताहां जुयाः धया, “जिं ब्वकेगु, मेगु छु यायेगु ?” 

बयूकलं हानं न्यनादिल, “छं थन छु ब्वंकेगु ?” 

जिं धया, “नेपालभाषा” 

वयूकलं थुइकादिल, “अले छ नेपालभाषा ब्वंकीम्ह, नेपालभाषाया अपाय्‌ 
fare कवि जुयाः निवेदन ory नेपालीभाषां ले ?” 

जि झसंग जुल | मांभायू धकाः उलिमछि हालाजुयाः नं व्यवहारय्‌ जि 
च्यःबुद्धियाम्ह हे जुयाच्चन | व छम्ह विभाषीं जितः न्ह्यलंचायेकाबिल | व गुलि 
प्रजातान्त्रिकम्ह मनू धाये ! नेवाःया नुगलय्‌ थ्व हे च्यः-बुद्धि दयाः TH खःला 
नेवाःभाय्‌ थाहांमवःगु ? 


भाषनिभाः प्रेमबहादुर कसा:या अभिनन्दन झ्वलयू छसिकर्थ युगकवि सिद्धिचरण श्रेष्ठ प्रेमबहादुर कसाः, केदारमान ब्यथित व दुर्गालाल श्रेष्ठ 


दुर्गालाल श्रेष्ठया ब:चाहाकःगु जीवनी | ७५ 


गैर न्यायिक सतक बिस्तार बिरूद्धया आन्दोलनय्‌ | 


७६ | कविया बार्ख : कविया भासं 


पुष्पलालया पाचिना 


राजनीतिक न्ह्यलुवातय्‌ झूवलय्‌ कामरेद पुष्पलालया थःगु हे थायू दु। 
वयूकः शहीद गंगालालया किजा नं खः | अभ थ्वस्वया: नं आपा: जिगु निम्ति 
हनेबहः जूगु नेपा:या कम्युनिष्त पार्तिया संस्थापक दुज: जूगुलिं न॑ खः । नां पुष्पलाल 
जूसां वयकः सकसियां 'माइलादाइ' खः । म्हस्यूसां वयूकःनाप खँ ब्याके मछाः 
जि। छगू संजोग धायेमाल - छन्हु सुथय्‌ न्हायूकंत्वा:या दबुली दनाच्चनाम्ह जितः 
आकाभाकां पाचिनाः यंकादिल | व पन्ध्र सालया आमचुनावया ई जुल | 

जि ला पलख पाचिनाः त्वःताथको धकाः धयां दः ला ल्यू ल्यू यंकू बा; | 
जितः पाचिनाः यंकूगु प्यंगःथां पुल, थायूमरु पुल, अयूनं मत्वःतू । 'नु नु छँय्‌ च्या 
छक्वः नं त्वने ।' धाधां झन हे पाचिनाः तुं यंकल | न्ह्यःखाय्‌ कुष्णमन्दिरयात 
खवयूलाकाः दुहां वनीगु गल्लि छगू दु। शायद व भी नेपालभाषाया कवि पुष्परत्न 
तुलाधरपिनिगु हे छँ खः ला ? बार्दैलि दुगु च्वतक्वथाय्‌ यंकल, वया अफीस 
यायेत कयातःगु थायू खः ला अथवा व थः हे द्यनीगु जिं आः तक हे मस्यू । अन 
प्यम्ह-न्याम्ह मनू गुम्हं मेचय्‌ गुम्हं क्वय्‌ फ्यतुनाच्चन | व नं गामं वयाच्वपिं | 'अय्‌ 
फलाना कामरेद | थ्व मनू म्हस्यू ला ?' धाधां 'कवि, कवि, दुर्गालाल श्रेष्ठ, वहां 
फेरि कवि मात्र होइन आसुकवि' धाल | जिगु न्हायू तपुयावःगु फये हे मफु कविया 
हानं अनथायूलाक्क भचा व्यक्तित्व THY हे पहिरन जुयाच्चन | तँयूगा न्ययातइगु ! वं 
हानं 'अब वहाँ यहिँ तत्काल लेख्नसक्नुहुन्छ। थ्व धयाच्वनागु फुक्क छं थुल खला 
दुर्गालाल ? आ: भी चुनावयागु चिं छं सि हे स्यू कःनि व इंचा | थुगु चिंयागु नां नं 
वयेक कविता च्वयेमाल | छन्त सु सु मनू माः ?' धकाः धाल। वयूकःया खं जितः 


दुनंदुनं ख्यानाच्चन - छु च्वयेगु, गय्‌ यानाः च्वयेगु ? अझ व॑ जितः कवि कि कवि 
यानाः कर्पिनिगु न्ह्यःने अय्‌ धायेधुंकूबलय्‌ आः जि नं छगू इमि न्ह्यःने प्रमाणित 
जुयाः ला क्यनेमाल बा; धयाथें दुनें हे गजक्क कविपहः वयेक च्वने नं धुन । दुने 
धिमय्‌ थाः का जिके | 'आः छन्त नारायणगोपाल सःतकेछूवये ला, वा भी प्रेमध्वज 
सःतकेछूवये ला, हुतराज सःतकेछूवये ला' धकाः धाल | धात्थें आधा घण्टा हे 
मजाःनि इपिं फुक्क नं थ्यंकेहः | जिं न॑ कापि ज्वनाः म्ये च्वः बा; अन धात्थें ! 'इं व 
कःनि' Ga: न॑ वः - 

हे महान देशया छ प्राण नौजवान, नौजवान, नौजवान 

इं व कःनिया निशान थ्व 

राष्ट्रयागु दिव्यदीप खः 

छंगु शान नौजवान खः थ्वया चिकं समान 

देशया दँ प्राण, नौजवान, नौजवान 


जिं च्वयांवना । प्रेमध्वज॑ लय्‌ तयांवन | थाइम्हसियां था नं थात | लय्‌ 
तइम्हेसियाके न॑ याउँक सुलुलुलुं बः थें च्व॑ | च्वइम्हेसिके न॑ खल्तीइ च्वंगु लिकाये 
थें याउँक व: | थथें हे म्ये सिध: बा; | बसन्तपुली नेपालभाषासेवी सिद्धिरत्न 
कसाःपाखें थ्व म्ये उद्घाटन जूगु | अबलय्‌ थ्व प्रचार-म्ये हाःबलय्‌ तस्सकं 
बांलात । न्ह्यागु जूसां जितः पुष्पलाल न॑ जिगु कलमयात चंचं धायेकेत ग्वाहालि 
याःगु दु | जि मनू च्वइम्ह हे जुयाः पिहांवयेमा धयागु वयूकःया अभिलाषा SAT: | 

नाजाम्ह कलाकार के. कर्माचार्य 
च्वायादीयु किपा = 


७८ | कविया बाख: कविया भासं 


बन्द कण्ठ चायेकि का लिकुगु सः पिका 
दम्म हुस्सु चीकि का ठुयूगु जः पिका 


ईव हे मनू व हे बिचा: व हे मह्यूनि छु 

चायूक गःपते किल इकिक्क हे मर्सान सु 
न्ह्यो न खः, थ्व जो न ख; न सीगु खः मस्यूनि छु 
हंस न्व:गु लाश थें तिरिक्क हे महा:नि सु 


PY छरति मवःगु थाय्‌ थ्वु जः छति मलूगु थाय्‌ 
च्याकि का चिलाख च्याकि न्हूगु न्हूगु फयू FHT 


विश्वया थ्व थाय्‌ छकू थपायूसक क्वह्यगु छायू 
थन मनूत सुष्टियागु अः खतं न्ह्यज्याःगु छाय्‌ 
जन-जनैगु म्ये अधे थ्व धर्तियागु म्ये अथे 


लाया एक व्यक्तिया FAR मनूत लीन जूगु छाय्‌ 
व्वंया सः 
थःगु हे धुले दनाः कि जन-मनैत थ्वीकि वा 
जि Saar: वने नं | दि.यस.पि. कार्यालययू न्हिन॑निसें बहनीतक नं च्वने थःगु हे जले च्वनाः कि थःगु हे सलं म्ये हा 
नं, तर चा छता बिके मनं | आन्दोलनया सिलसिलाय्‌ जनआन्दोलनबलयू नं 
निक्वः-निक्वः बग्गीखानां हे चान्हय्‌ बाह बजे पिहांवये नं | तर अन हे च्वनेगु म्वायूगु धैगु हे छु थय्‌ मछि मिक च्वन्यत ला 
सौभाग्य जितः चूमलाः । नेत्र धैगु नै अहो! मयो मयोगु स्वयूत ला 
अठारसालया SA: | भाषिक आन्दोलनया फयू सनाच्वन | स्कूल, कलेज, थयू मिक च्वन्य सिबेत सुम्क हुँ दिपे वनाः 
पुस्तकालय व त्वाःत्वालय्‌ नेपालभाषाया आन्दोलनस्वरूप साहित्य सम्मेलन me mg सित धकाः कि वा सिख: थ्व चःफुनाः 
जुयाव॑ वनाच्चन | अजोगु साहित्य सम्मेलनया ज्याझवलं बुलुहुं नेवाः सँन्ह्य 
थनाहल | थ्व हे भूवलय्‌ नेपालभाषा साहित्य सम्मेलन पद्मकन्या हाइस्कूलय्‌ नं शक्ति थःगु हे मुनाः ततःसलं विरोध या 
जुल | अन जिं छपु कविता पाठ यानागु - भी यनू मनू जुयाःलि म्वायूगु विश्व सृष्टि या 

अबलयूया सरकारं थ्व कविता आपत्तिजनक तायेकल | अबलय्‌ 
हितकरबीरसिंह, सूर्यबहादुर पिवाः, लक्ष्मण राजवंशीपिंत ला ज्वना हे यंकल | 
fora: नं ज्वनेगुया निम्ति ला तस्सक हे कुतः या:गु खः, तर जि छले FAT | 
धात्थें ला सिआइदिं जितः ज्वने हे धुंकूगु | तर वयात अयूलाखयू भुलेयाना: 
जि बिस्युंवनागु खः | अबलयू लच्छियंक छगू गामय्‌ सूवनागु दु | सक्वया 
पश्चिमपाखेसँ लाःगु, मनमती खुसिसिथय्‌ लाःगु चुगां धयागु गां खः व। अन 
नेवाःतयूगु बस्ति दु | उयां उखे गागलफेदी धयागु गां दु । अन खयूत नं दु, नेवाःत 
नं दु। अज्याःगु अनकन्टारगु थासय्‌ जिं लच्छि AGUA जीवन नं हना | 

लच्छिया व भूमिगत जीवन गुगु fot चुगामयू बिका, जि पिने जलं 
जुइमखंक सुलाःसुलाः जीवन हनेमाल | अबलयू जिं सियागु दुःख अलग द हे दु। 
जि लछिं मल्याक भूमिगत जीवन हनेमा:बले जिगु छँया अवस्था कन्नाचायापुल | 
तर न॑ धन्य खः सुदर्शन श्रामणेरजु, गुम्हसियां कन्यामन्दिर स्कुलयू जिगु 
अध्यापनया भाला कुबियाः जिगु Sara ग्वाहालि यानाबिज्यात । न्हयाग्गु जुड 
थब्यु जि गुगु ज्या यानागु खः व्यवस्थां आपत्तिजनक थें तायेकूसां खःगु लँय्‌ 
पला: छिनाच्चना धयाथें सन्तुष्टि अबलय्‌ नं दु । व लुमनीबले ख्वाब मवः छाय्‌ 
धाःसा अबलयूया व्यवस्था मभिं, धात्थें मभिं धइगु जितः आत्मविश्वास दयेकेत 
नं जिं अबलयूया दुःखयात बांलाक हे नुनाछूवयेफु | 

चुगां थज्यागु याकःलिगु गामय्‌ न्हिच्छि क्वथाप्वालय्‌ च्वने थाकु | 
अय्‌ जूगुलिं खुसिसिथय्‌ लुँबुँरिखे जि चाःह्यूवनाबलय्‌ सिमा क्वःथलाः ख्वं 


co | कविया बाख: कविया भासं 


जक ल्यनाच्वंगु खना | सिमा मखु सिमाख्वं खना | व सिमाख्वं स्वस्वं जि थः हे 
उकी तादात्म्य जुयावं थें जितः च्वन | अले जिं 'सिमाख्बंया सः' धकाः कविता 
च्वया | जि हे सिमाख्वं जुयाः जिं न्ववाना कि थौं जिगु जःखः भंग: ला छु की 
छम्ह हे वयाः हाः मवयेधुंकल | म्हिगः जूसा जितः भंगःतसें गुलि म्ये न्यंकःवइ। 
थौं व न॑ मदु | थौं जि मदु प्रायः जुइक Gat जक ल्यनेधुंकल | जिगु व दशा जूगुया 
कारण जिं स्यू । जि तःधिकः जुजुं सर्गः ह्वखनेत्यन खनिं | व सर्गः हवखनेत्यंगुया 
बदला थुगु नक्शा ख्वं जक जुइक जि थौं कुतुं वयेमाःगु दु। थ्व जुइमाःगु न॑ जितः 
पां मखु, पायात जिमि हे दाजु ग्वाहालि याःगुलिं जिगु थ्व दशा जूगु खः | जिगु 
थ्व छिन्नभिन्न अवस्था जिमि दाजुं अर्थात्‌ पाया चुसिं यानाः जूगु | छायूधाःसा व 
पायू च्वनीगु चु ला सिँ हे खः नि। व सिँ ला जिमि दाजु खः। 

धात्थें अबलय्‌ जितः ज्वंकूगु न॑ सरकारया सि.आइ.दिं. मखु, जिमिगु हे 
पुचःयाम्ह छम्ह अज्याःम्ह अंतरंग सि.आइ.दि. अर्थात्‌ याक्वप्वालं पिहांवःम्ह 
शत्रु दुगु जुयाच्वन, गुम्हेसिया कारणं अबलयू जिपिं नेपालभाषाया आन्दोलनयू 
जुयापिं गुम्हं जेलय्‌ लात, गुम्ह॑ जि थें भूमिगत जीवन हनाच्वंच्चने माल | व 
सिमायात पां पाःगु खया: न॑ पायात पालेबहः जुइक ग्वाहालि याःम्ह ला पायागु 
चु खः नि। पायागु चु धयागु हे सिँ खः । सिँ धयागु हे जि थें ज्याःम्ह सिमा खः | 
अय्‌ जूगुलिं जि थथे ख्वं जुइकाच्वने माःगुया कारण जिमि दाजु खः | अय्‌ 
जूगुलिं जिं पायात स्वयाः न॑ जिमि दाजुयात कयाः बडो नुगः मछिंकाच्चनागु दु 
धकाः जिं व कवितां धया। 


सिमाखोंया सः 


अयू भग, अय्‌ कीचा लाप्चा 
न्यर्थं छिपि छाय्‌ ख्वैगु 


जिमिगु कुलयू मदु चलन कि सुं न॑ 


स्वैगु दुः खय्‌ ख्वयूगु 


छिमिस न॑ ला अले भचालं 
जितः वनीतिनि तोता 
स्यन्यवं थः हे थःत कतः ज्वी 
भितल्य मखुला नाता 


का बरु आ: हे ख्वयूगु दिना: न्यँ 
बाख कन्य जि थःगु 

जि लाखयू सर्गः थीत्यन हँ 

उकि जि धुलि ज्वीमाःगु 


जिगु थ्व दशा नं नत्र गनं ज्वी 
न॑ जक जितः महीसा 


स्वैत छु धाय्‌ हा! उम्हलिस्य जा:म्ह 


जिमि हे दाजु खनीसा 


थुलि हे व्यंगगु जीवन हन्यत 
जि हर्न चुलि जायू मानि 
थिलकि दशा कैगु व सर्गः नं 
जि हाकर्न थी मानि 


अय धरती अय्‌ लःफय्‌ व निभाः 
आसे! rary जि मगाः नि 
जिगु दुन्य छिमिसं प्यूगु म्हगसया 
स्वां व्हयूकाः क्यन्य मानि 


जल्ल दुघाः जिगु च्याना हे च्वँ 
हःपाः अय्‌ जिगु म्वायूगु 

सर्ग: ह्वगनी धकाः अहो! जिं 
म्वायूगु रहर छायू स्यायूगु 

थज्याःथज्याःगु हे अनुभवत यायेगु खः जिं कविता धकाः च्वयेगु | जि 
अथे कपि थें यक्व ब्वनातयाम्ह न॑ मखु | अझ अंग्रेजी ला उस्त जिं ब्वनागु हे मदु 
धाःसां ज्यू । छुं अनुदित अर्थात्‌ अनुवादया ap जिं स्वःगु दइ | मखुसा थथे हे 
जिन्दगीया लँय्‌ वये-बने थें जुइगु छुं वस्तुं थी | अले उकी गुगु ख्वये-न्हिले यायेगु 
खः, व हे जिगु कविता वा म्ये जुयावनी | 

नाठकलेखन 


न्हापां मचाबलय्‌ गुगु उपेक्षां धिनाः च्वकूगु नाटक खः, व सःथे मसःथे 
गयू गय्‌ यानाः जिगु हे ल्हातं च्वयागु खः | अनं लिपा थौंकन्हयूया स्तेजयू ब्वयेगु 
एकांकी नाटक दु, व नाटक च्वकागु सिबे जिं GT: जक आखः हे च्वयागु दु 
थें मच्च॑ | व नाटक च्वयाबीम्ह न्हापा अमर कसा: धयाम्ह पासा छम्ह दु, थौं 
मदयेधुंकल | अन॑लि जिगु अथे नाटक च्वइम्ह श्रीकृष्ण 'अणु' खः | अन॑लि गुगुं 
नाटक निर्जल श्रेष्ठ, हरि स्यस्यःपिसं नं च्वःगु दु । अले थथे हे मेपिं छम्ह-निम्ह नं 
दइ | ल्वःमं-ख्यःमं क्षमा | 

मुख्य खँ, जिं नाटकप्रति अन्याय याःगु हे धाःसां नं धाइपिन्त पनेमफु । 
जि अथे यानाः नाटक च्वकीगु बानियाम्ह जुयावन। अय्‌ जूगुलिं व नाटक 
जिं थौं ब्वनेबलय्‌ नाटकय्‌ क्रान्तिकारिता दयाः नं स्वाभाविकताया म्होति 
चायेकागु दु | क्रान्तिकारिता नं पाठक वा दर्शकं अबलयू हे तिनि काइ गबलय्‌ 
नाटक स्वाभाविक जुइ | स्वाभाविक जुइक ब्वयेफतकि न्ह्यागु नं ग्राह्य जुड़ । 
स्वाभाविकता मदयेक ख्वःगु ख्वबि लः जक जुइ, न्ह्यूगु सः वैयूस: जक जुइ। 
उकि मनूया नुगः थीत नाटकयू नुगः हे दयेमा: | अझ BY नाटक स्यल्लाक पूवनेत 
उकी पुलुक्क जक पिलुइम्ह पात्रयाके न॑ सशक्तता दयेहेमा: | सकलें ल्ववंल्वयेक 
जीवन्त मजूतले नाय:-नकि न्ह्याक्व बांला:सां नाटक बांला: जुइ मखु | हानं 
नाटक धयागुली हीरो जूम्हेसिगु जक नां दइ मेपिनिगु दइमखु धयागु मखु । छम्ह 


च्यः जुइम्हेसिगु छगू निगू संवाद नं, खँल्हाबल्हा नं दर्शकया नुगलय्‌ गबलें 
ल्वःममनीकथं स्वचायेयः | व पात्र गुम्हेस्याँ च्यः जुयाः भूमिका निर्वाह याःगु दु, 
इमान्दार जुयाः थःत च्यःया भूमिकाय्‌ हे आत्मसात याना: ब्वयेफर्ताक हीरो सिबे 
न॑ व ललल थिनाः दर्शकया मिखाय्‌ भाबा जूवनेयः | 

जि दबूप्याखनय्‌ जुजुं थौंकन्हयूया आधुनिक प्याखंपाखे नं लानावन | 
गुकिया ल्याखं जिगु “प्याखंपिचा” नांगु सफू हे पिदंगु दु । एकांकी जक जिं 
भिन्यापु भिंखुपु च्वलं याइमखु | अले गीति नाटक दकलयू न्हापां जिं 'स्वय्‌ 
नगु' धाःगु च्वःगु थें च्वं बाखं ला भीगु 'स्वयूनगु' बाखं-म्येय्‌ हे आधारित । 
खँग्व: जक जिं थःगु न्हूगु तयागु | व पाटन कलेजं क्यंगु | सिद्धिलाल सिंह (थौंया 
कामरेद), इन्द्रनारायण मानन्धर व मेमेपिं पासापिं अबलय्‌ कलेजया विद्यार्थीत। 
इपिं नं थ्व प्याखनय्‌ म्हितूगु | व प्याखं स्यंम्ह भीमबहादुर गुरुंग खः | 

अनं लिपा जिं “निमन्त्रणा” गीति नाटक च्वया | “निमन्त्रणा” गीति नाटकया 
are जितः ब्यूम्ह भिक्षु सुदर्शन महास्थवीर खः | व बुद्धकालीन बाखं खः | उलिमछि 
बाखं ब्वना: नं थ्वति जिलं मवनीगु बाखं जिं मखना | उलि बांलाःगु बाखं व | पिने 
ब्वयेत नं प्रेमप्रसंग तस्सक हे बांलाः | बाखं बांला:गु जक मखु, उकी बुद्धदर्शनया 
नित्यता स्याच्चुक ब्वयातःगु दु | थ्व बाखं जितः थुलि ययावन, पीदं मल्याक लिपा 
वयाः हानं थुकियात हे कया: जिं खण्डकाव्यतकं च्वया- “भिक्षुया मतिना” | 

जिजु नाठक जिम्ह पात्र 


are मिखाय्‌ लुलकि प्याखं जुइ | अथे धकाः fot यक्व प्याखं 
च्वयागु नं मदु । हानं प्याखं च्वयेमाल धका: जि दुने दुने बाखं ग्वयाः, 
उकियात लालां दुने लहिना: मां जुइम्ह मिसां प्वाथय्‌ दुम्ह मचायात 
म्हालासाला यानाः मचा बुइके थें च्वइम्ह न॑ जि मखु | शायद अय्‌ याना: 
च्वःगु जूसा जिं धाये बांला:गु प्याखं च्वयेफइगु नं जुइ | च्वयेमाल धाइ 
अले च्वयाबीगु खः, व नं थः मूदय्‌ दुनाः हालाबीगु जक खः च्वइम्ह ला 
मेम्ह हे जुयाच्वनी | प्याखं क्यनीपिं न्हापां सःस्यू धाःपिंथाय्‌ प्याखंया 
निंतिं cat: फःवनी | dat हारे चाइ | अले जिथायू ag | जिथायू वलकि 
प्याखं तयार जुइगु | अथे अथे यानाः जक प्याखं च्वयेगु जूगुलिं जिगु 
प्याखनय्‌ धाथें प्याखंयात माःगु स्यः मदु नं जुइफु । 

गन तक जिगु प्याखंया पात्रतय्‌ खँ दु, खः का जिगु प्याखंया 
आपालं पात्रत भीगु समाजया हे जीवन्त मनूत जुयाच्वनी | अज्याःपिं 
पात्र खनीबलयू उमिगु प्रभाव जितः गनं लानाच्वनी । अले उमिके 
अज्याःगु उल्लेख्य चरित्र नं दुथें दुर्थें चचनीगु तर उकियात 'इन्लार्ज' 
यायेबलयू उमिगु बाखं जक तया: नं मगानाः उकी कल्पना नं तने 
मालावनीगु | जिगु आपालं प्याखंया पात्रत जि थः हे म्वानाच्वनागु 
जःखः, समाज व ईब्यःया मनूत हे FE | गब्लें गब्लें छु जुइगु धायेबलय्‌ 
जिमि ला न्हापा प्याखं क्यनीपिं ल्यायूम्हचातय्‌ छपुचःचा दु | उकी च्वँपिं 
पासापिंत नं दबुली हयेमालीगु । अले उमित स्वयाः नं पात्रतयूगु इन्तजाम 
यायेमालीगु | छक्वः ला जिमि हे पुचलय्‌ च्वंम्ह छम्ह खाखःम्ह खय्‌ 
पासायात न॑ दबुली हयेमाःगु जुल | आः खाखःम्हेसित गय्‌ यानाः दबुली 
हयेगु स्व ! वयात जिमिसं प्याखंजःछि न्व हे वायेम्वाःम्ह राजकुमारया 
भूमिका छगू बिया: तयाबिया | लिपा ला वयात सकस्यां 'नबोल्ने 
राजकुमार” धायेगु यानाहल । 


८४ | कविया बाख: कविया भासं 


रामबहादुरया संसार 


थ्व प्याखनय्‌ च्वंम्ह मू पात्र रामबहादुर न्हापा जि आखः ब्वंकः FAT 
कन्या मन्दिरया हे छम्ह पाले खः | पिउनत धइपिं अप्वः यानाः उत्पीडित 
जातियापि हे जुयाच्वनीगु | अन नं अब्ले सिताराम धा:म्ह छम्ह पिउन दुगु । व 
गांपाःयाम्ह खयां नं गामय्‌ नं सामन्ततयूसं Sef फुक्क लाकाकया: सुकुम्बासी 
जुयाच्वंम्ह | गब्लें गब्लें स्कूल वनेगु न्हापाँ लाइबलयू, ज्या मदइबलयू वयालिसे 
हे चुरोट त्वनाः गफ जुयाच्वनीगु | उकी अप्वः यानाः वं थःगु हे गांया बारे 
कनीगु | अब्ले जि जे.पी. स्कूलय्‌ थाय्‌ कयातःगु छगू रात्रि स्कूलय्‌ नं बहनी 
आख: ब्वंकः वनेगु । अन नं छम्ह अज्याम्ह हे उत्पीडित पाले दुगु । वया 
नां ला ल्वःमन | वयागु न॑ अज्याःगु हे बाखं | उगु हे इलय्‌ जितः छम्ह पासां 
तत्कालीन पंचायती प्रशासन गांगामय्‌ बचत भकारी धका: अन्न म्हः ART व 
अथे म्हः वइपिंसं गांया किसानतयूत याइगु क्रूर व्यवहारबारे थम्हं हे खनागु घटना 
कनातःगु | उकि जितः प्रभाव ला लाका हे च्वंगु जुल | थ्व निम्ह पालेतयूगु बाखं 
न्यनाबलय्‌ जितः झन्‌ हे थिल | जिं वहे बचत भकारीया खँ व निम्ह पालेतय्‌ 
बाखंयात छथासं स्वनाः रामबहादुर पात्र सिर्जना यानाबिया | थ्व प्याखनय्‌ 
रामबहादुर धइम्ह पात्रं थ्वहे निम्ह पालेतयूसं भोगे यानावंगु जीवनया बाखं दु | थ्व 
प्याखं नेपाली भासं नं अनुवाद जुयाः नेपाःया गांगामय्‌ नं तःथाय्‌ हे क्यनेगु ज्या 
जूगु खः । तर थ्व प्याखनय्‌ क्रान्तिकारी जोश दु थें माःगु स्वाभाविकताया म्हो 
जूगु थौं जिं चायेका | 


छगू पिकनिक ज्याझ्वलयू पासापिलिसे 

इंचा बांलूजु चन्द्रमा 


अब्ले HAY नं नक्सलाइट आन्दोलन जुयाच्वंगु | थ्व झापाली 
आन्दोलन धाइ नि ह५ वहे इलय्‌ च्वयागु प्याखं खः थ्व | अन्यायया 
हा हे ल्यहँथनेगु ख:सा व्यक्तिहत्या नं यायेमालेफु धइगु बोध जूगु इलय्‌ 
उगु प्याखंया च्वज्या जूगु खः | उकिया श्याम धाःम्ह मू पात्र अज्याःगु हे 
घटनायू लाःम्ह मनू खः | वयागु बारे सुनां जितः कनात:गु | लिपा प्याखं 
च्वयेमाल धाःबलय्‌ वयागु हे बारे च्वयाबिया | अन्यायीया विरुद्ध चरम 
आवेगय्‌ वयाः हत्या हे यायेगु, वयागु हिं छक्वः थःत नं म्वःल्हुके ला थें 
जुइगु वास्तवय्‌ भिंगु फल सइगु खँ मखुसां अज्याःपिं पात्रतयूके लुइगु 
तीव्र इच्छा थ्व अवश्य नं खः | थःत TAH सहः यानां सहः याये मफयेक 
क्वत्यलाच्व॑म्हेसित छत्थु जूसां सवा: वयेक मुइके मास्तेवइगु जिं स्वये 
ला धाथें मानवीय प्यास हे खः | भीत Het कल धकाः तं पिहां वयेवं 
कं छकू कयाः कुचा यानाबीवं तुतिइ कःगु स्याः ला तनावनी मखु । कं 
धइगु हे मदयेका छवयेगु खःसा उकिया हा हे AS थनाछवयेमाल | थ्व 
च्वयाबलयू छुं छुं कल्पना नं ल्वाकज्याःगु दु | 

मातं क्वथा 


थ्व प्याखं जिगु हे त्वा: चुकया छचा छँया बाखं खः | थुकी जिं उमिगु नां 
पाकागु दु | जिगु चुकय्‌ ब्वनातःम्ह छम्ह मनूया परिवार दु | उम्ह मनूयात आखः 
ब्वंकेगु लागि. वया मामं तसक' दुःख सिया: ज्या याःगु दु। मां जक मखु दाजुयात 
आखः ब्वंकेगु लागिं वया किजाम्हं तकं ज्यायानाः कमे यानाः दाजुयात सक्षम 
दयेकाबिल | छन्हु उगु GY छगू MAA. घटना जुल | छन्हु सुथयू व छँया मांम्ह 
'जिमि कायूयात पयूनं यन' धकाः झ्यालं बाम्ह पिलुयाः ह्वाँयूह्वाँयू ख्वयाहः 
बा; | लिपा छु जुल धकाः न्यनाबलयू उम्ह मनू गुम्हेसित आखः ब्वंकाः तःधं 
यायेगु लागि वया मामं चान्हि मधासे दुःख सिया: ज्या यात, वयात वया कलातं 
eet फाया: थः नापं तुं अलग्ग तयेयंकल खनिं | गुम्हेसिया लागिं छँया सकसिनं 
उलिमछि दुःख सिल, गुम्ह मनू AT आधार जुयाच्चन, अज्याःम्ह मनू हे तःधिकः 
जुइकाः कलाः लिना: ब्यागलं च्वंवन धायेबलय्‌ व GATT गुल जक मलखं कल 
Os ? उगु घटनां जितः न्हापांनिसें हे थुंदीक थियाच्वंगु, लिपा प्याखं च्वयेमाल 
धकाः पासापिंसं धाःबलय्‌ जिं उकियात हे बाखं दयेकाः च्वयाबिया | 

उगु घटना जूगु इलयू जि नं आई.ए. जाँच बी धकाः तयारी यानाच्वनागु | 
तर आखः ब्वनातःम्ह कायूयात वया कलातं मालिसे फाया: ब्यागल॑ तयाब्यूगु 
उगु घटना लिपा जितः ताल यक्व आखः सलकि कायं मां हे मधाइगु खःसा छाय्‌ 
आखः सयेकेगु धकाः जिं ब्वनाच्चनागु सफू TH हाकुतिनाछूवया | जाँच बीगु नं 
त्वःताबिया | वास्तवय्‌ जितः ब्वनेगुपाखें तापाकूगु नं वहे घटनां याना: खः। व 
जाँच बीगु त्वःतागु हे कारणं लिपा न्हूगु शिक्षा वयेधुंकाः नेपालभाषा ब्वंकेम्वाःगु 
व सर्टिफिकेट मढुगु हुनिं च्वय्‌ च्वंगु तगिमय्‌ ब्वंकाः नं जि प्राथमिकस्तरया 
शिक्षक जक जुयाच्चनेमाःगु आत्मग्लानीं यानाः जितः व स्कूल त्वःतेगु करं 
क्यन। 


तर इतिहास न्हयानाच्वनी 


थुकी छम्हयां छम्ह पात्र दु - पक्काम्ह वामपन्थी कार्यकर्ता खयां न॑ लिपा 
परिस्थितिं याना: सरकारया हे सीआइदि जूवंम्ह - मोतिगुर्जु । थुकी वयागु हे 
जीवनयू जूगु छगू विडम्बनापूर्ण घटनाया किपा दु | वामपन्थी कार्यकर्ता जुयाच्वंगु 
हे इलय्‌ मोतिगुर्जुयात छन्हु मेपिं पासापिं नापं तुं ज्वनायंकी | व जेलय्‌ लाइ | 
जेलय्‌ मेपिं सकलें पासापिंत पिनेयापिं मनूत वयाः नापलाः वह | तर मोतिगुर्जु 
छम्हेसित धाःसा सुनां नं नापलाः वइमखु | छखे, धुकिं याना: व अथें हे निराश 
जुयाच्वंगु दुसा मेखे et वहे इलय्‌ बं न्यनी - थःगु पार्टीया नेतां पार्टीया ध्यबां 
कलाःया नामयू जग्गा न्यात | थुकिं वयात झन हे हीमी चायेकाबी | च्वनाच्वना 
थें मछुया: वं थःगु बिचाः हिली | अले थः नेतायात स्यायेगु ग्वसा: ग्वयाः, 
आत्मसमर्पण यानाः व जेलं सीआइदि जुया: पिहां ag | पिने वयाः व॑ पार्तिया 
ध्यबां कलाःया नामय्‌ जग्गा न्याःम्ह नेतायात स्यायेगु धकाः खुब कुतः याइ | तर 
फइमखु | GIA: ला नेतायात स्यायेगु धका: व च्वनाच्वंगु छँयू पेस्तोल ज्वना: 
थ्यंगु न॑ जुयाच्वन | अब्ले नं नेताजी पलिंपलिं बिस्युंवनेत सफल जुइ | थ्वहे 
अवस्थाय्‌ HE मोतिगुर्जुयात सीआइदिया हेडक्वातरं सःताहइ | अन च्वनाच्वापिं 
छुंप्रहरीतलिसे वनाः BST HY छापा मारे AS धकाः छवयाबी | तर गन छापा 
मारे याःवनेगु धइगु खँ धाःसा बं सीमखु । प्रहरीतय्‌ ल्यूल्यू वनाः छापा मारे 
याःवंबलय्‌ ला उपिं अण्डरग्राण्ड च्वनाच्वंम्ह वामपन्थी नेता शम्भुराम श्रेष्ठया 
न्ह्यःखाय्‌ च्वंगु OY धकाःसा लानाच्वन | 

शम्भुराम हानं मोतिगुर्जुया तसक॑ हे यःम्ह आदर्श नेता जुयाच्वन । 
गज्याःगु विडम्बना ! थःत तसक॑ मयःम्ह नेतायात स्यायेगु धकाः सीआइदि जूवंम्ह 
मोतिगुर्जु आखिर थःत तसक॑ यःम्ह नेतायात ज्वनेगु लागि बाध्य जुइमाली | थुब्ले 
व प्रोयश्चितया मिगुलि थें न्वःगु ख्वाब हायेका: Gag | 

थ्व प्याखंया ING नं तसक॑ अजूचायापुक लूगु खः | छक्वः, प्याखं 
च्वयेगु झ्वलय्‌ पासा श्रीकृष्णलिसे स्वयम्भुया आनन्दकुटीपाखे वनाच्वनागु | 


मज्जुश्रीया लँयूसं मोतिगुर्जुया डेरा लानाच्वन | मोतिगुर्जयात झ्यालय्‌ च्वनाच्वंगु 
खन | नतुसतु ब्यात | व॑ तलय्‌ थहां वा कि वा धकाः करं क्यंकल | जिपिं थहां 
वना। खँयाखँयू अन हे बं थःगु थ्व बाखं बुलुहुँ कनाहल | थ्वहे बाखं जित: प्याखं 
च्वयेगु विषय जुयाबिल | 


व मिसा 


थ्व छगू तसक हे नाटकीय घटनाय्‌ आधारित प्याखं खः | थ्व प्याखनय्‌ 
'व मिसा' धकाः: गुम्ह पात्रयात न्ह्यथनागु खः व भिसा पात्रं क्यंगु बहादुरीया 
नालाकायेबहः जू । थ्व भीगु हे समाजया छगू सम्भ्रान्त परिवारय्‌ जूगु घटना 
खः: | oe मिजं व ore मिसाया दथुइ मतिना जुयाच्वनी | उमिगु मतिनां समस्या 
मदयेक च्वन्ह्यान्ह्यां इहिपाया त्वाथलय्‌ थ्यनी | तर मिसा क्वजात धइगु खँ 
पिकया: समाजसुधारकया ख्वाःपालं पुयातःम्ह मिजंया अभिभावक व मिसायात 
थःगु SY दुकायेत अस्वीकार याइ | अभिभावकया लहिनाखिचा जुया: मिजंनं नं 
मिसायात कलाःया रुपयू स्वीकार मयासें वयात पितिनाछवइ | थ्व धोकापूर्ण इलय्‌ 
दं aay ग्यानापुगु विपत्तिइ नं मिसां वाक्कुछिनाः थःत प्वःची | ब्वलासायेगु मतिं 
वं मिजंया अभिभावकया न्ह्यःने हाथ्याँ जाःगु सलं प्रतिज्ञा याइ - छिमिसं थौं 
अस्वीकार याःम्ह थ्व मिसा कन्हय्‌ छिमिगु थ्वहे छँया भम्चा जुयाः धस्वा: वइ | 

धाः गथे अथे हे छुं दै लिपा व मिसा उगु छया आधिकारिक भौमचा जुया: 
हे दुहाँ वनी | बं थः पुलांम्ह मतिनामिया हे किजा (ककाया कायू) लिसे इहिपा 
यानाः उगु छँय्‌ थःगु थायू कायम याइ। उम्ह मिसाया साहसं जाःगु पला: धाथें हे 
न्ह्यथनेबहः जू | जिं थ्व प्याखनयू वहे मिसाया साहसया किपा कियागु दु। 

थ्व प्याखंया छगू न्ह्यइपुगु पक्ष छु धाःसां थुकी प्याखंया नां 'व मिसा! 
धाःसां व मिसा धाःसा प्याखंजःछि हे दबुली पिहाँ वइमखु | थुकिया हुनि मेता 
मखु, मिसा पात्र मदुगु पुचलय्‌ म्हितेमाःगुलिं हे प्याखनं बाध्यतावश थुगु रुप काःगु 
खः | 

भावना 


नुगलय्‌ थिउगु घटनां नं नाटक च्वयागु दु | छक्वः छुकिया खः मस्यु 
हडताल जुयाच्वंगु ई | जिपिं कन्यामन्दिर स्कूलय्‌ च्वनाच्वनागु । पुलिसं 
लाठीचार्ज व तियण्याँस प्रहार याःगुलिं वातावरण तसक घाराघुरु | मनूत 
भागाभाग जुयाच्वन | गर्ने पुलिसयात मायूफ्वया: ब्वः ब्यूगु व गनं आया, उहु; 
सलं लकस कँहाः | सुनां स्वइत निं स्वयेगु ? वहे इलय्‌ इखापुखूया पारीपाखे 
छम्ह बःचाधिकःम्ह मचां मेम्ह छम्ह मचायात घयूपुना: लुत्तुलुं हयाच्वंगु खनेदत । 
अज्याःगु ग्यानापुक भागाभाग जुयाच्वंगु इलय्‌ नं निम्ह मस्त छम्हं मेम्हेसित 
घयूसुनाः वयाच्वंगु स्वस्वं स्वये मफयाः ग्याःचिकु हाकुतिनाः जिपिं पिहांवना: 
उमित स्कूल दुने ब्वनाहया | निम्ह मध्ये छम्हेसिया तुतिइ घाः जुयाच्वंगु दु | 
उकि वयात मेम्ह मचां लुत्तूलुं सालाहयाच्वंगु जुयाच्वन | पुलिसं लाठीचार्ज व 
तियरग्याँस त्वःतेवं बिस्युं वनेगु इवलय्‌ पःखालं तिन्हुया वःबलय्‌ वयागु तुतिइ 
घा: लाःगु जुयाच्वन | 

स्कूलया ल्याबय्‌ हया: प्राथमिक उपचार यायां छिपिं गनयापिं धकाः 
न्यना | घाः जूम्ह मचायात बुयाहःम्ह मचां थः भक्त विद्याश्रमया विद्यार्थी धकाः 
परिचय बिल | अले घाः जूम्ह मचा नं अनयाम्ह हे विद्यार्थी खः ला धका: न्यनां 
ब॑ जिं वयात म्हमस्यू धाल | अले छायू ले वयात पाचिना हयागु धकाः न्यनाबलय्‌ 
वयागु तुतिइ घाः जुयाच्वंगुलिं मेपिंसं न्हुयाथकी धकाः जिं लुन्तुलुयाः हयागु धकाः 
लिसः बिल। ओहोहो ! मचाया लिसः नयनाः जि तसकं अजू चाल । गज्याःगु 


भावना थ्व ? पुलिस लाठीचार्ज याःगुलिं ततःधिकःपिं मनूत, देस दयेके धाःपिं 
नेतात हे सुनां स्वइतं वास्ता मयासे भागाभाग जुयाच्चन, तर थ्व मचां म्हम्ह हे 
मस्यूम्ह मेम्ह मचायात घाःपाः जुयाच्वन धकाः मायां लुत्तुलुं हयाच्वन | उम्ह 
मचाया थ्व भावना खनाः जिं 'भावना' धइगु हे शीर्षक तयाः छपु प्याखं च्वयागु 
खः । तर थ्व प्याखं छाय्‌ खः मस्यु गनं क्यँ नं मक्यं, सफुली नं पिहां मव: | आः 
जिके उकिया प्रतिलिपि तक॑ Ag | 

स्कूलय्‌ आखः ब्व॑केगु हे लजगाः जूगु कारणं जिगु तःपुर्माछि प्याखंया 
बिषयवस्तु स्कूललिसे स्वानाच्व॑गु दु | शिक्षक धयापिं आपा: यानाः च्यः बुद्ध 
दुपिं जुयाच्चनी | जाति, भाषा व देया च्यूताः मतसे उपिं बग्गीसल थें वनाच्चनी | 
थः नेवाः खयां नं उमिसं स्कूलय्‌ नेवाः भायूया ज्याइवः जुइबलयू उकियात 
ग्वाहालि यायेगु पलेसा स्य॑केगु कुतः यानाच्चनी | उमिसं थःत मेचया जाःलिसे 
जक लनाच्वनी, मेच॑ थःत ल्हाःगु खनीमखु | थुकियात हे विषयवस्तु दयेकाः 
'ततःजाःगु मेच' नाटक च्वयागु खः | 

थज्याः-थज्याःगु हे कारणं यानाः मातृभाषां शिक्षा कायेमखनाः ब्वलंगु 
बिकृति थुकी क्यनातयागु दु | मातृभाषां शिक्षा कायेमखनकि मस्तयूके अनेक 
कथंया विकृति खने दयावइ। थ्व मनोवैज्ञानिक सत्य खः | मछिंक ब्वंलंगु मनूया 
नुगः ल्वहंया कापिं काःगु सिमा थें ब्यक्वइ | मांभासं ब्वनेमदयाः ब्वलंगु अज्याःगु 
विकृति Gar: हे जितः थ्व प्याखं च्वयेगु हःपाः चूलाःगु खः | 

थ्व नं छम्ह शिक्षकया हे बाखं खः | गणबहालयू च्वंगु नेपाल आदर्श हाइस्कूलया 
संस्थापक हरिकृष्ण मूलं थःगु शिक्षक जीवनयू फयेमाःगु छगू विडम्बनापूर्ण घटनायात 
जिं उकी दुथ्याकागु दु | भाजु हरिकृष्ण मूलं उगु स्कूल स्थापना यायेगु लागि थःगु सम्पूर्ण 
जीवन पानावन । चान्हि मधासे मेहनत याना: उगु स्कूल धस्वाकावन । थः नं वहे स्कूलया 
शिक्षक जुया: वयूकलं आखः ब्वंकाच्वंगु | लिपा शिक्षाया न्हूगु नियम वर्सौलि उमेरया 
हदबन्दी धकाः वयूकःयात स्कूलं पितिनाहल | उगु इलयूतक वयूकलं आखः नं बाँलाक 
हे ब्वंकेफुनि | विद्यार्थतयू न॑ वयूकः साःप हे यः | उकिसनं थम्हं हे दयेकूगु स्कूल | उलि 
याकनं त्वःता वने गयू मन॑ फइ ? वयूकलं स्कूल मत्वःतुसे अन हे च्वनेत इनाप यानादिल | 
थः न्हापाया हे अवस्थाय्‌ च्वनेत नियमं मब्यूसा गय्‌ यानाः छिं अय्‌ यानाः जूसां च्वने 
धका: नं इनाप यानादिल | तर स्कूलया संचालक समिति धाःगुलिं वयूकःयात अथे यानाः 
च्वनेगु न॑ अनुमति मब्यू | 

आखिरयू वयूकल स्कूल हे त्वःते हे माल | थम्हं हे ला-हि पाना: दयेकूगु स्कूलं 
वयूकः पितिंका च्वनेमाल | थज्याःगु अवस्थायू वयूकःया नुगलय्‌ गज्याःगु घाः लात 
जुइ ? 

शिक्षकतयूत शरीरं फुसां नं थम्हं हे धस्वाकाथकागु स्कूलं समेत पितिना हइगु 
उगु नियमया विरोध fst उगु प्याखनय्‌ यानागु दु | थ्व प्याखनय्‌ वयूकः हरिकृष्ण मूलया 
नुगलय्‌ लाःगु घाः, पीडा व आत्मसम्मानया खँयात जिं न्ह्यब्वयागु दु | च्वयू नं धायेधुन, 
गब्लें गब्लें प्याखं च्वयेबलय्‌ पात्रं धाःगु खं जक मगानाः उकी कल्पना नं ल्वाकछू 
यायेमालीगु | थुकी नं छुँ छुं कल्पना ल्वाकज्याः वनाच्वंगु दु । 

नाटक जिं च्वयेमाःगु दु - नाटकया ल्या: अप्वयेकेत मखु | करं च्वयेमाःगु 
नाटकयू नं गर्न गनं दुर्गालाल नाटकप्रति न्याय याःगु दु । गनं गनं थः भावुक जूगुया कारणं 
पात्रतयूत भावकु याना: नाटकप्रति व॑ अन्याय याःगु दु | अर्थात पात्रयात नाटकया पात्र 
मयासे दुर्गालाल यानाछ्वःगु दु | उकि नाटक च्वयेमानि मखु, दुर्गालालं आः तक धाथेंगु 
नाटक च्वहे मच्च:नि। 


९० | कविया बाख: कविया भासं 


कविता-म्ये लेखन 


कविता धका: च्वया । भचा मखु आपा: हे च्वया, अयूनं जिं धायेमफु व 
कविता हे खः | जिन्दगीइ वइगु अनेतने दुःखसुखया किपला दु | व किपला गुकिं 
जितः दुनेथ्यंक धिनाबी | व धिनीगु गुगुं खुलुखुलु नं जुइफु । व खुलुखुलुयात 
मचायेक जिगु मनं गुनुगुनु यायेधुंकी अले व गुनुगुनु हे जिगुनिम्ति छगू लय थें 
OE | अले उकी खँग्वः हना: पिथनेगु जिगु प्रयास जूवनी | अय्‌ जूगुलिं अप्वः 
थें कविता हे धाःसां जिं म्ये च्वःगु जुइमाः | छायूधा:सा थःगु गुनुगुनु नापं खँग्वः 
हना: थः बाःवनेगु, अज्याःगु ज्या यायेगु धयागुयात म्ये च्वयेगु हे जक धायेगु 
बांलाइ । 

गुनुगुनु जुयाच्वनीबलय्‌ पासा सुं नाप दःसा वयात धया: च्वकेगु नं याना । 
थथे यायेबले जितः अःपुसे च्वं थथे धायेबले छगू प्रसंग लुमंसेवल । ल्याय्‌ 
म्हया बैंसय्‌ छन्हु बहनी भृगुराम व जि भ्वजं लिहां वयाः तुनिख्यःपाखे चा:हिला 
च्वना | चा:ह्युह्युं न्हूसतकय्‌ दमकललिक्क थ्यन | जिके कविता वल | 
भुगुरामयात 'वल वल' धया वं थुल | उखेंथुखें भवं व कलम माल | मलू । न 
भ्वं हे दु । बरु वं ह्यंग्वा: छकू लँय्‌ लुइकल | व॑ 'जिल' धाल, जिं म्ये धयायंका | 
वं थःगु हे कमीजया क्वफूयलय्‌ काचाकाचां ल्ह्यल | लिपा छँयू वया: भ्वँतय्‌ 
ल्ह्ययाबले व म्ये थथे जुयाच्वन- 


अयूलाः नवः झन्‌ व सिबे नवः जि 
fot थःत सुच्के अयूला: त्वनाःलि 


दःसां जि फय्‌ थें मदु हे थज्याःम्ह 
खःसां जि लः थें बां हे मलूम्ह 
जिगु हे विश्वासं पत्याः मयाः दः 
मनू खया: नं जि मसां नवःम्ह 


जिगुनां दुघाः खः गबलें मलंगु 
जिगु गां व हे खः गबलें मथ्यंगु 
कर्पिन्त Gat जिं थः मखं हा 

जिगु हे खया: नं थ्व मिखा गज्याःगु 


वा अय्‌ सलिंचा, म्हुतुसी दिनाब्यु 

जि नवःम्हलिसे थौं त्वाय्‌ छ॑ चिनाब्यु 
गुलि न॑ दु जःखः जिगु निम्ति अःखः 
छं सां सलिंचा, जिगु मन तयाब्यु 

थजाःगु घटना स्वयेबले जि छम्ह गीतकार खः थें जितः च्वं कविता धयागु जिं 
मच्वयागु ला मखु | थःगु भावयात छन्दया थासाय्‌ थायेफत कि कविता जुल | TH तुं लसय्‌ 
हनाः गुगु आखःग्वः जिं पितहये, लय्‌ वा छन्द हनेधुंका: नं, छन्द पायूछि जुइधुंकाः नं, जितः 
म्यें तस्सक॑ थाथामाथा यानाच्वने यः | गुगुं छगू निगू शब्द भचा चित्तुचिना च्व॑ थें, गुगुं 
ह्वालाह्वालां जुइक ह्वालुया च्वं थें, जिं दुनें मछिं तायेकाच्चने | अले करपिसं यः धाःसां नं 
जितः अनथाय्‌ थ्यनधायेवं जिगु मन भचा हिलेधुंकी | थ्व खँग्वः हिलेमाल धकाः बरु मात्रा 
छन्द हे मिले मजूसां उकियात ल्वःगु खँग्वः तयेधुन धायेवं नकतिनि झिलिक्क मत च्याः थें 
कविता छपुं हे जहाँ थिनावये य: | जिं अज्या:गु नं अनुभव याना | अज्याःथाय्‌ जि छन्द धकाः 
पियामच्वना | लयूनाप ला वने हे माः तर लयूनाप सल्ल वनां जक मज्यू धाइम्ह का जि। व 
जीवन्त जुइक, हिसिचा दयेक खःकथं बा:मवंतले धाः न्ह्याःसांनंव जिगु निम्तिं खुसि मखु । 

जिं कविता ला छेंय्‌ च्या | म्ये अप्वः याना: हथासं मालाच्वनी | अले हार्बिन 
थाइम्ह मनूया नापं मेम्ह कलम ज्वनीम्ह छम्ह नं दयेमा: | जिगु थ्व भतीचा सौखिन स्वभाव 
खः ला ? जनताया मचां थ्व यायेज्यू ला मज्यू ला जिं धायेमफु | तर अयूनं थःगु स्वभाव 
धयागु दइगु जुयाच्वन | अथे हे लयू न्यँन्यं नं थःगु भावयात दासि वयेकेगु न॑ जिके बानि दु । 
उकथे नं जि म्ये यक्व च्वया, यक्व हे च्वया | अथे याना: च्वयागु म्ये गुगुं गुगुं तस्सकं हे 
बांलानाच्वंगु न॑ जिं चा: | आ: हे नं च्वया जिं अथे याना: | थुथाय्‌ बरु भचा बजा: नेपाली 
भाषाया जूगुलिं अप्वः न्ह्यूभाइ (न्ह्यू वज्राचार्य) नापलाइ | वया संगीत तयार जुयाच्वनी | 
अले खँग्बःया निम्ति बं जितः सःताहइ | जि वनाबी। वं मेलोदि नं न्यंकी, कापि कलम नं 
ज्वनाच्वनी, जितः हायेकाः वं थःत माःगु काइ | जि आ: नं अथे हे बानि दु | थःम्हं मच्चया 
जिं। म्ये कम हे जक छँयू च्वः जुइ जिं | छँयू च्वयेबलयू नं म्ये मजुइगु मखु | तर अथे यानाः 
च्वयेगु बखतयू म्येया रौनक, म्येया छगू ज्वलन्तता, जीवन्तता हे मेगु दु थें जितः चाः । छँय्‌ 
हिसाब यानाः छन्दय्‌ हंकाच्वनेगु सिबें थःहे लयूनाप मनग्गे बाःवनाः च्वःवनेगु बखतयू उकी 
जिं जीवन दु थें खं । 

जिं म्ये जीवन्त जुइक च्वयेगुली न्ह्यूया गुण ल्वःमंके मज्यू | लोकव्हाःगु म्ये 'फूलको 
आँखामा'या रचना नं थुगु हे कथं याउँक न्ह्यूया हे स्तुदिओलय्‌ जूगु खः | उकि तःजिगु म्येया 
निम्ति तःजिगु हे साधना माः धयागु खँय्‌ नं न्ह्यसःचिं तयेमास्ते व: जि। 'फूलको आँखामा' 
म्ये लिपा जिं नेपालभाषाय्‌ न॑ हीका | आनि डोल्मां व म्ये हाले धाःगु दु | 


LATA] मिखाय्‌ 


स्वाया मिखां स्व स्वां हे संसार 
कया मिखां स्व कं हे संसार 
लुयावै किपालु वस्तु अंसार 


चित्त शुद्ध ज्वीमा जिगु बोली बुद्धरे 
जिगु पालि मन्हुइमा की हे तक रे 
बालाः मनयू ल्वी रे बाला: संसार 
कया मिखां स्व क हे ससार 


जहां थीगु मिला खने ख्युगु चान्हयूस' 
जीवन सगीत न्यने जि गग हलय्‌सं 
यचु मनयू ल्वी रे यचु संसार 

९४ | कविया बाख: कविया भास 


बुरास्‌ व हाइक्‌ 


हाइकु छु खः 
गंगु फि तित्तिसिना: 
स्वयंगु ति खः 


थौंतक नं जिं मफुसां नं च्वयेमालाच्वंगु दु, च्वयागु दु धायेसिबे नं | छाय 
धाःसा उकि जिगु पित्या: लं थें, प्याःचाः लं थें जू। थौं जिगु ल्हातय्‌ ल्हाः हे 
मदुथें च्वंक खायेधुंकल, अयूनं मच्वसे जिगु प्याःचाः लँ हे मलं | व ल्हातय्‌ गुगु 
अचार्काल वयावः थें च्वनावल, उकि यानाः जिगु मनय्‌ दासिवइगु भावनायात 
लाना: संग्रह यायेमाःगु कविता जिगु ल्हातं याये सम्भव मजुल | अयून॑ प्याःचाः 
लंकेया निम्ति धकाः विवश जुयाः ज्वनेमाःगु लँ हाइकू च्वयेगु थें जुल जिगु 
fated | हाइकू ला जिं च्वया, तर जितः थथे तायाच्वनीगु- 


हाइकु, छथाय्‌ 
प्वनाः प्वनाः जि वया 
छ॑ ब्वनाः मखु 


उकि, हाइकू च्वयागु धायेला, जि बुरा जूगु धायेला ? बुरा ला मेपिं नं 
OE | तर जि भचा थःत अनेतने कथं तंकाच्वनागु चाःम्ह बुरा जुल | अय्‌ जूगुलिं 
जिं हाइकू च्वःवन | जिं च्वयागु झिन्हयूगः आखःतक ला जुइ, व हाइकू खः 


लाकि मखु थःम्हं हे धायेमफु | न्यागः, न्हयूगः, APT: आखःग्वलय्‌ थःत न्ह्यंका: 


हाइकू धाधां जिं हाइकुया अपमान जक यानामच्चना ला, ग्यासे व: | छाय्‌ धाःसा 

हाइकु LOT: आखः खया: नं थुकी नुगः न्ह्य॑केया निम्ति निश्चय न॑ साधनाया 

आवश्यकता दु। अर्थात्‌ थुकी झन गाःवंक दुनाः मनन यायेमाःगु खण्ड दु | 
अयूनं हाइकू च्वयाः fot GF लवः कयागु दु। हाइकूलिसे बुर्सेलि 

चाल, म्होचा खँग्वलय्‌ यक्व खँ न्ह्यंकेत हाइकू धयागु माःगु जुयाच्चन | मनयू 


भाव दासि वःलिसे च्वच्वं वने | ल्हाः खाःगुलिं थःम्हं च्वयागु आखः थःम्हं 
म्हमसियाच्चनी | हाइकू जक मखु कविता, म्ये न॑ फक्व ला जिमि म्ह्याय्‌ 
सुचितां कम्प्यूतरयू ल्ह्ययाबी | गुलिं गुलिं पासा आर. मानन्धर, न्ह्यू वज्राचार्य, 
मनराजा नकःमि व पवित्र कसाःयात फोनं धयाः कम्प्यूतरयू ल्ह्ययेकागु नं दु । 
पत्रिकातयूसं कविता माल धालकि इमित हे ज्या ब्वये | इमिसं ईमेल पत्रिकाया 
ज्याकुथी छूवयाबी | कवितात आखः म्हमसियाः, सुयातं ल्ह्ययेके न॑ मलानाः 
अहाः जुयावंगु नं दु । हानं थःगु हे PAY च्वंगु कम्प्यूतर स्वक्वःतक act 
न्हयूसलं मल्याक कविता अथें न्हनावंगु नं दु, नुगः हे थुंदिक | 

हाइकू हे नं ग्वःपु च्वयेधुन ल्याःतये AH | हाइकु २०१ ला पिहांवये धुंकूगु 
हे जुल। आः च्वयातयागु आर. मानन्धर॑ प्यसःपु निं थ्यन जुइ धाइ। फुक्क हाइकू 
जूमजू नं मस्यु। थःगु जिवं मफुगुलिं उकियात ल्ययेगु, मुनेगु, ब्वथलेगु भाला नं 
आर.यात हे बियातया धायेमाल | थौंकन्हय्‌ हाइकूपाखें नेपालभाषा साहित्यया 
प्रबद्धनय्‌ थःत पानाच्चनादीम्ह भाषाविद्‌ इन्द्र मालीजुं हाइकू माल धाइ, व बीगु 
ज्या नं आर.यात हे चीकाछ्वये | आरं. हे कंकथं नेवाः व नेवाः संस्कृतिलिसे 
स्वापू दुगु छगू संग्रह नेपाःया हाइकू नाम॑ मुनाच्चंगु दु | अथे हे आध्यात्मिक भावं 
थ्यूगु छगू संग्रह सुति-स्वां नामं दु। अले प्रकृति, मतिना, समसामयिक विषयय्‌ 
दुथ्यानाच्चंगु तर सफूयात गाक्क संग्रह Ys मफुनिगु हाइकूत नं दु हं। थःम्हं हे 
स्वये मलाःनि। छक्वः क्वथीक स्वयाः सफू यानाः पिथनेगु मंदु | तर जिवं भाय्‌ 
मल्हाना च्वनतिनि धायेमाल । 

रौ रौ रौ 


हाइक्‌ न्ह्यब्वयाच्चना- 

खः, यँ दे ae 

FT: दुग्हं जक स्यू 

TT: गपाय्‌ धं 

बीन्ह्यः फहिलाः 

गधे लोमके नेपाः 

सूर्दा्व धाइ 

सिरिसिरि फय्‌ फृतिफाति वा 
मोहनिया पलाःसः Gear लँय्‌ याकःचा जि 
मालसिरि म्ये तालयू हु म्ये 
तपूतप्‌ पाखाति न्हिपौया छ्यँन॑ 

सः मु म्येय्‌ थ्वैच्चंगु ब्वहन्याचा थें क्वात 
तबलाया सः सुथया शान्ति 
याउँक पुखू ख्वा: मययाः हे 
तरङ्गतयूत थ्यनाः जुयाच्चनी मनूत 
थः दनाच्वन ख्वा:पालं पृयाः 
क्या याउँसे च्वं सँहा: हू धाल 

पा कुलाच्वन TG जिगु न्हयोने सु मदु 
पौम्वलय्‌ च्वनाः क्वः हाःग ताल 


९६ | कविया बार्ख : कविया भासं 


भाषाया सिपाइँ 


उपेक्षित जातिया रूपं म्वानाच्चनेमाःगु समाजया जि सदस्य खः | समृद्धगु 
जाति खया: नं उपेक्षित भाषा अर्थात्‌ राज्यं पितिनातःगु, हेला यानातःगु भाषा 
ल्हाइम्ह धयाः जि म्वायेमाःबलय्‌ जिं व उपेक्षायात कयाः नुगः मछिंकाच्चना, 
नुगलयू मि ग्वाकाच्चना | fot नुगः मछिंकेगु मखु, जिं मि ग्वाकेगु मखु, मनू 
जुयागुया कारणं जिगु हिनू-हिनुलिइ हे जिके नुग: मछिंसे बइगु | जिगु नुगः नमिं 
ग्वाःगु सर्गः थें जुयावइ | व स्वाभाविक खँ खः | कारण, अन्याय जितः सह्य 
AML | थ्व नुगलयू मन्ह्यंक उसिमसि दंगु भावना जिं गथे याना: प्वंकेगु ले ? जिके 
दुगु छगू हे साधन म्ये खः | अले व म्ये जुयाः बाः बइ- 


झीगु भाषा मन्त धाःसा गयू थ्व नेपाः झीगु ज्वी ? 
थःगु देय्‌ परदेश ज्वीकाः म्वायूगु हे नं सीगु ज्वी ॥ 


झी FTA ही बुलाः गुगु सः म्हुतु पिन्य say खः 

खः वहे खः मामभाषा गुगु कि आत्मा कीगु खः 

of थ्वहे भायू मन्त धायूवं भी अहो गय्‌ ज्वीगु ज्वी ? 
झी दुसां भ्वया मनूथें भीत कीहे ब्यंग ज्वी ॥ 


जूगालिसे जातीय जीवन - गुगु लँपु थन न्ह्याःवनी 

खः व सस्कृति झी सिना: न॑ फीगु हे भाषाय्‌ ल्यनी 
भाय्‌ मदयूवं मन्त सस्कृति गय्‌ थ्व ay अले भीगु ज्वी 
झीगु जीवन हे मन्ह्यायूर्व की अहो गय्‌ ज्वीगु ज्वी ? 


दुःख ज्वी cay मास्ति वै त भाय्‌ बिना झी ख्वयूगु TT 
सुख जूसा भाव दुनेया भायूबिना पिने न्वयूगु गयू ? 

WY मदयूर्व अहह जीवन झीगु गयू जक ज्वीगु ज्वी ? 
सी-न-म्वायूथें फीत सासः ल्हायूत हे न॑ कष्ट ज्वी ॥ 


अय्‌ जूगुलिं मांभायूया थ्व सेवा गुकियात झीसं भाषा-आन्दोलन धकाः 
धयाच्चना, जितः लेखक, कवि, गीतकार सुनां थ्व छुं मधाःसां यः | जि छम्ह 
उपेक्षित भाषाया निम्ति संघर्षरत छम्ह आन्दोलनया सिपाईँ खः धयाब्यु | जिं 
व आन्दोलनयू सिपाइँया भूमिका इमान्दारीतापूर्वक निर्वाह याःगु दु धकाः जक 
कर्पिसं थुइब्यु । थुइका हे मच्च॑सां जितः अय्‌ ला छुं दुःख मदु । जिं थःम्हं धाये 
कि उकी जि म्वात्तले इमान्दार जुयाः जि न्ह्याःवने फयेमा | 

गबलयू (२०२२) सालय्‌ राज्यपाखें तस्सकं हे उपेक्षाया अनुभव 
यायेमालीकथं न्हिथं बियाच्वंगु समाचारया बुलेतिन हे रेदियों लिकयाबिल, 
अबलय्‌ नेपालभाषाभाषी सीदयेक आन्दोलित जुल | अबलयूया व आन्दोलनं 
न्हियान्हिथं तीव्रता काकां न॑ वन | आन्दोलन दच्छियंकं जुयाः यल थ्यनेमाःपिं 
ग्वलय्‌ जक AAT: फुत नं GAH, अर्थात्‌ फासांफुसुं जुल | थुकिया नं कारण दु, 
गुगु कन्हेया इतिहासं कनीतिनि | तर न॑ व आन्दोलनं जिगु जक खँ ल्हायेगु खःसा 
जिं यक्व लब: कयागु दु। जिके न्हापा भाषानुरागया थज्याःगु कांसू दु कि जिगु हे 
छगू जक भाय्‌ फुक्क स्वयाः TA, जिगु हे छगू जक जाति खः, मेगु जिगु स्वयाः 
क्वयू थज्याःगु अवैज्ञानिक ल्याः जिके दु | तर भाषिक आन्दोलनय्‌ वँसेंलितिनि 
जि बुँगाःचां पिने खुसिइ वया थें जिं संसार नं तःध॑ धयागु थुयावल | यक्व भाषा 
जिगुसिबे उपेक्षित अवस्थायू लानाच्वंगु नं जिं खना | अले जिं जितः हे जक 
स्वयेगु व मिखा बुलुहं हिलावन | जि थें ज्याःपिं मेपिन्त नं जिं पाचिनेमाः धयागु 
खै थुयावल | अले सँन्ह्यलय्‌ लानाच्वंगु ब्याक्क जाति मदंकं नेपाःया जातीय 
मुक्ति सम्भव मदु धयागु वाःचायेकाः जिगु सः बिहांचुलि जुयाः थ्वइ- 


दुर्गालाल श्रेष्ठया ब:चाहाकःगु जीवनी | ९७ 


सी अर्थे छायू स्यायूव तु भायु जातिया खः ज्यान थ्व 
देसया हे नां कया: जा व्हैगु ख: न्हैं स्वान थ्व 


देस मखु उगु थाय मसा खः, SL मख गन जाति-स्वां 
शान्ति जूसां सी नवै अन न्यक देयूया कु- कुलां 
तर क्वत्यःलिसे हे दनीगु प्रगतिया इतिहास खः 
म्वायूगुया आधार न॑ जा खः थ्व हे विश्वास खः 


अय्‌ मगः, तामांग मैथिल लिम्बु अय्‌ नेवाःत वा 
वा उपेक्षित जाति सकले थःगु हक थः ATT वा 
मखु यकःति थ्व देस स्वैगु फीगु झीगु थ्व कीगु खः 
स्वैगु' न॑ भाय्‌ स्यायूत स्वयूगु देसया गःकीगु खः 


९८ | कविया बाख: कविया भासं 


थ्व म्ये चिनागु इलय्‌ उलि खः कथं मथ्वःसां थुकिया सत्यता थौं वयाः 
बांलाक उद्भासित जूगु दु | 

गुगु नं खँया प्राप्ति धकाः धयागु व आन्दोलन सुथां लाना: न्ह्यायेगुली, 
सः तस्सः जुइगुली जक मदु | पिनें बुलुयावंसां, खुसि सुनावंसां दुनें धार दु 
धयागु खँ गुगु महसुस यायेगु खः, गुगु प्रजातान्त्रिक विचार, fot अबलय्‌ भाषा- 
आन्दोलनय्‌ वनाः कयागु खः, व प्राप्तिं यानाः जिके भचा तेलाःगु मिखा दत | थ्व 
जिगु लबः कथं जिं कयागु दु | व जितः भाषिक आन्दोलनं हे ब्यूगु प्राप्ति खः | 

म्हिगः जक मखु, जि ला थौंतक न॑ भावुकतावश थ्व थासयू 
लानाच्वंच्वन | जिं स्वये जि थें मात्र भावुक जुयाः थ्व ख्यलय्‌ मेपिं मवयेमा | 
भावुकता माः GE, तर मात्र भावुकतां थ्व ख्यःया रक्षा जुइमखु | आः न्हूगु पीढि 
पिहांवयेमाली | न्हूकथं नेवाः मात्र, गुम्हेस्यां छुं साहित्य मब्वंगु जुइब्यु, मच्वःगु 
जुइब्यु, तर नं नेवाः खः धयागु थुइकाः वयागु हिइ नेवाः उत्थानया निम्तिं सनेमाल 
धयागु भावना दयेमाल। अले थुकिया निम्ति थौं थें सम्मेलन, उगुंथुगुं जक धयां 
मगाः | जि ला धाइम्ह - मांभाय्‌ न्हायू खः, न्हाय्‌ ध्यनाः सर्गः स्वयेगु ज्या जिं 
गबलें यायेमखु | छम्ह छम्हेसिगु व्यवहारयू “जिं न्हाय्‌ ध्यनाः सर्गः स्वयेमखु' 
धयाच्चंगु स्वयेदये माल | न्ह्यागु जुइ थब्यु जि मनू प्याख॑ च्वइम्ह, कविता 
च्वइम्ह, म्ये च्वइम्ह वा मेगु गुगुं याइम्ह छाय्‌ मजुइब्यु, थ्व धयागु अभिनय हे जक 
खः fast जि छुं याइम्ह खःसा जिगु भायूया भिं जुइमा धकाः म्हगसय्‌ नं च्यूताः 
काइम्ह खः | 


कन्हेया नेपा: व जि 


दुर्गालालया म्ये धकाः नेपालीइ गुगु पिहांवल, उकि यानाः जि नेपाली यथास्थितिवादीतयूगु षडयन्त्र जक खः गुगु षडयन्त्र पूमवन धाःसा इमिसं देसय्‌ 
म्येख्यःया छम्ह गीतकार हे जुयावन | अथे जुइधुंकूसेलि दुर्गालालयात मीदियां नै गुगु हैकम चलेयाये खनाच्वंगु खः, व यायेमदै अजाःपिं हे धँवा पिहांवःपिसं थ्व 
स्वापू तयाहल | अले गीतकारया रूपयू नेपाली मीदिया जगतयू दुर्गालाल भचाभचा जातीय आधारयू जुइगु राज्यपुनर्सरचनाया विरोध यानाच्वंच्वंगु दु । जातीय मुक्तिया 
सां प्रचारय्‌ वल | अले गुलिसिनं जितः थथे नं धायेगु यानाहल, “छ राज्यपुनर्सरचना लागि सनाच्व॑पिसं थुकिया विरोध यानाच्वंच्वंगु नं दु । थौं मखुसां कन्हे थ्व निश्चित 
धका: गुगु कथं सनाजुल, व छन्त छायू माल ? छंगु जातिप्रति छुँ अन्याय यानातःगु खः कि भीगु जातीय स्वायत्त राज्य प्राप्त जुइ। थ्व खँ फुक्क हालाच्वंच्वनागु छाय्‌ 


ला दहे मदु | मखुसा छन्त थौंया मीदियातयूसं काइ हे मखु |” जि गजब चाइगु ! धाःसा नेपाः छगू बहुजातीय, बहुसांस्कृतिक देश खः | भीगु राज्य प्राप्त जुइवं हे 
थ्व गज्याःपिं yg ? जितः मीदियां काःगु नेवाःभायूया लेखक धकाः मखु । तिनि भीत भी जुयाः म्वायेफइगु, भी हे जुया: चकंक ह्वयेफइगु नेपाः दइ। थन 
नेपालीभाषायू SS याःगु दयाः हे जक मीदियातयूसं अयूक ब्वयेहयेगु याःगु खः। TAT सारा संस्कृति माःहनाः कपं थें लुइकाः नेपाःयात ब्वयेदत धाःसा विश्वया 
खास यानाः 'फूलको आँखामा" म्ये राष्ट्रिय-अन्तर्राष्ट्रि any बयूबय्‌ जूगुलिं मिखायू नेपाः गुलि जक हाइहाइगु देस जुइ ! व जातीय संघात्मक गणराज्य प्राप्त 
हे जक खः | मखुसा जिगु भायूप्रति गुगु दमन दु व हाम्वःग्वःछि नं पाः मजूनि । जुल धायेवं हे जक जुइ। अय्‌ जूगुलिं थ्व पक्षय्‌ जि न्ह्याबलें दु | 
व्यवस्था हयुह्युं गणतन्त्र धाःगु वःसां राज्यया बेक्वःगु मिखा थौंतक॑ बेहेक्वःनि। जिं नेपालीभाषां च्वया धकाः नेपालभासां अलग जुइमयः | नेपालीभाषां 
अय्‌ जूगुलिं थःगु हे अलग राज्य थापना जुइगु, थःगु जाति ब्वलंकेया च्वयेबलयू अर्थनिसें अनेक कथं लाभ न॑ जू। नेपालभाषाय्‌ अजाःगु छुं मदु | अथे 
fated, वया संस्कृति उत्थान यायेया निम्ति जातीय राज्य हे मा: | उकी अनेतने जूसां नेपालभाषा जिगु ज्यानप्राण खः | ज्यानथें यःगु मेगु गबलें जुइमखु | 


जुइधकाः गुगु ख्याच्व: बिया: हालाच्वंच्वंगु दु, व नेपाःयात लिछयाये मास्तेवःपिं 


शोष 


93828 ०७०८ oN 


बेलायतया लण्डनय्‌ 


दुर्गालाल श्रेष्ठया बःचाहाकःगु जीवनी | ९९ 


थुया 


जीवनया खुसिधालयू प्रगतिशीलतायात जक कयूच्यानाः जुयागु ई नं दु। 
वयात एकांगीताय्‌ पाचिना वनेगु बखतयू जीवनयू उलि प्राप्ति चूलाः थें अनुभव 
मजू। थःत दत थें जाःगु अनुभव मजुयावं वनाच्वंच्वन | आः थौंया TAL थः गन 
वनाच्वंच्वनागु खः, थ्व सुनां बिया: कयागु मखु | थःत थम्हं थुइकेगु, थःदुने थः 
हे वना: थःत म्हसीकेगु हे आज्जु कायेगु थें ताल | अजा:गु कथं थःदुने दुहां वनेत 
सनागु खँयात कयाः आः दुर्गालाल अध्यात्मवादी जुजुँ वन धाःपिं नं दु | यम्हेस्यां 
यगु धा | अध्यात्मवादी जुइगु दोष मखु | आध्यात्मिक ज्ञान कयावंलिसे जीवनया 
मूति त्वनावंवना थें जितः जुयावःगु दु, जि फूचायाच्वनागु दु - लुधनां | 

सीगु व थुइगु धयागु पाः | जिं थौंतक सीकाच्वनागु जक दु, थ्वीका च्वनागु 
दु थें मच्वं | जिन्दगी अनित्य धयाच्वने | खः, बूगु खं थें सीगु न॑ खनाच्वना | सीगु 
बखतय्‌ तुमछ्याँय्‌ जक थाइगुली नं दुने भतीचा अनित्यतां क्यू व॑ थें थुं दी | तर खनेगु 
ब जुइगु पाः ति हे सीगु व थुइगु पा: | व जिँ आ: खनाच्वना | आ: बैसं, थ्व ज्याथःगु 
उमेर थःत दुने हयूकयावं हयाच्वंगु दु | छगू ला शारीरिक शिथिलता, रोग, ब्याधिं नं 
खइ। मेगु ला आ: चयूदै थ्यनेत्यंम्ह जि जुल | जि न्हापा गुगु वस्तु खने, आ: न॑ व 
हे वस्तु स्वयेगु खः, तर न्हापा स्वयेबलय्‌ थुइगु व आ: थुइगुली पा: | आ: व स्वां हे 
जक नं खने | व ह्वये ब्याना: झ्वाः जुल । व॑ थःगु ज्या ला यानाः हे वन | म्हिग:तक 
जिंव स्वां दनाच्वंच्वंगु खना | आ: क्वछुइधुंकल | ज्या ला वं यायेधुंकल | उकी जिं 
दुःख मतायेमाःगु खः | जि मचां बुरा जुइधुंसाँ संसारं जिके फ्वनाच्वंगु, जिं छुं बिया थें 
लुधंक अनुभव यायेमफुनि | तर आः जि ज्याथः जुइधुन | जि बीनिभाः थें बुलुयावने 
धुन | अय्‌ जूगुलिं थौं वयाः जिं गुगु थुइका च्वंच्वनागु खः, व बोध हे जूगु जूसा जि 
नं बुद्ध जुइगु खइ | 'दसवलतवनित्यम्‌ सुप्रभातम्‌ प्रभातम्‌' - छ हे छम्ह दु भगवन्‌, 
गुम्हेसित बहनि धयागु हे गुबलें मदु, न्ह्याबलें सुथ | थ्व हे मखुला शाश्वत सत्य ? 
व सम्यक सम्बुद्ध थें जिन्दगीया वये-वनेयात छगू स्वाभाविक घटना थें याना: सहज 
स्वीकार यायेगु व प्रज्ञाया जलं खःगु नुगः जिके मदुनि | अय्‌ जूगुलिं थज्याःगु उमेरय्‌ 
नं कायेमफुगु ज्ञानं झन नुगलय्‌ तीयः | कि मखुसा ज्ञान पूवंक दयेमाल, अले बुद्धं 


थें संयमित जुया: थुइकेफइ | मखुसा ला दुःखमय खः संसार | थन थुइकेगु धयागु हे 
दुःखयात थूवनेगु खः । तर बुद्ध बुद्ध खः । वयात दुःख न दुःख खः, न सुख हे सुख। 

थुथाय्‌ ख्वालं ला जि किसि थें हे स्वयेज्यू । तर दुने बैसं बीगु अनित्यता 
बोध जुयावयाच्वंगु दु | थःके वइगु शिथिलतां याना: क्वँयूनाप ला बाइवं थें, लानाप 
छ्यंगू बाइवं थें, ल्हातय्‌ ल्हाः मदयावं थें, थःगु धयागु फुक्कफुक्क हे सुयागु सुयागु 
जुयाः वनाच्च थें जुयाच्वंगु दु । कलाः धयाम्ह नं, कायू-म्ह्याय्‌ धयापिं नं फुक्क हे 
तापाः खनिं। भ्रमवश जक जिं इमित थः धया थें इमिप्रति बडो चिन्ता कयाच्वनागु 
खः | जिं थज्याःगु मूर्खतापूर्वक माया यानाच्वंच्वना गुकिं जितः अवश्य नं निकट 
भविष्यय्‌ तःधंगु दुःख जुइ थें जिं चाः | 

थः छुं बुद्धिमान धकाः जुइगु, विद्वान्‌ धकाः जुइगु, थ्व छुंनं छुं मखु थें wt 
जितः | अझ ला जि धइगु हे जि मखु थें च्वं | छु दइगु, छु मदइगु ? आः न्हापा 
अज्याःगु GY च्वना | थौं थज्याःगु दुरुल्वहंया स्वाहाने दुगु छे नं दत । न्हापा पला: 
तयेवं हे भुखाय्‌ Sag थें ज्याःगु स्वाहानेय्‌ पला: छिनाच्चना | अबलयू नं दुर्गा हे 
खः। आ: थौं दुरुल्वहँतय्‌ पला: तइम्ह नं दुर्गा हे खः | न्हापा मछिंक यना, न्ह्यः 
बः | थौं चातुवाये न्ह्याथे छिंसां न्ह्यः मव: | धायेगु छु ? मदु धायेगु छु ? उकिं 
थ्व भौतिक वस्तु दयेकावं वनेगु धयागु झन झन मछिनावं वनेगु जक॑ खःला ? 
दःलिसे मदयावनीगु | कया थें च्वनी, झन काये प्या:चाइगु | त्वने, झन भन हे 
प्यासं थःत हिक्कः दंकाबीगु | उकें थः धयाम्हेसित waa: जिं गय्‌ यानाः थी, गथे 
यानाः खंके थें जितः जुइ। थः धयाम्हेसित हे थीमाःगु जुयाच्चन । मेगु छुं दयाः नं 
दुगु मखु थें ca जितः | जिं स्यू जिं हे जितः दकलय्‌ पनाच्वंगु दु | जि’ छम्हेसित 
लिकयाछूवये gar, जिं गुम्ह मदु धकाः हालाच्चना शायद व लुइगु खइ ला ? जितः 
थथे च्वनावः | अय्‌ जूगुलिं छुं न॑ अज्याःगु शक्ति दुसा जिं मनं फ्वनेगु छगू थ्व 
दु - जितः वं छुं हे बी म्वाः, जिके च्वंम्ह for छम्ह जक लिकयाब्यु | थथे धाये 
मास्तिवः का जि। छु ध्वांखँ ल्हानाच्चनागु जिं ? जि धइगु हे भ्रम खःसा व सुनां 
लिकयां गय्‌ लिकाःगु जुइ ? 

(दुर्गालाल श्रेष्ठया जीवनीइ अनुसन्धान-प्रबन्ध दयेकेगु इवलयू वय्‌ 
कःलिसेया खँल्हाबल्हाय्‌ आधारित - आर. मानन्धर) 


दुर्गालाल श्रेष्ठया बःचाहाकःगु जीवनी | १०१ 

खँल्हाबल्हा 


जीवनया थ्व हिलाचाय्‌ थ्यंकाः जीवन छु थें च्वन छित:? 

म्ये हालाः, ARE हुलाः, लयूतायाः, तंचायाः गुलि नं जुया, जीवनया 
नामं हे जुल | अथेसां थुकी जीवन दुथें जितः मच्वं | जि जीवनया बीनिभालयू 
दु। पिनेया थः जक मखु, जि-दुनेया थः नं जिलिसें स्वब्यानाः भ्यसें भ्यसें चलः 
वनाच्चना | थुथायू थ्वहे इलयूतिनि थः दुनें थ्वयावःगु जीवन-संगीत न्यनाच्वना थें 
जुयाच्चन जितः । 


अले दुनियाँ ? 

अले दुनियाँ थःगु बफरापहः सुचुकेत नानाकथंया प्याखं क्यनाच्वन, 
बिकास व उन्नतिया प्याखं | नखःचखः, मेलापर्व उगुंथुगुं गुलि नं खः थ्व 
झभःमभः मृत्युयात ध्वंलायेगु त्वहः जक खः | तर मृत्युयात ध्वंलायेगु धयागु 
अःखःबतं थःत हे ध्व॑लायेगु खः | जितः ला च्वं थुकथं बुले मृत्युनाप कि 
वनाप ध्वाक्क ध्वद्दुइगु व ब्यः न॑ तःजिगु उत्सव थजु भीगु निम्तिं | दुनियां थ्व 
संस्कारयात थः नालाब्यूसा जीवनया न्ह्याग्गु न॑ क्षण सुखान्त FST जुइ सखे | 


अले जगत्या सापेक्षताय्‌, जीवनया समग्रताय्‌ दुर्गालाल ? 
मात्र छफुति धू खः दूर्गालाल, गुगु चाया धुलयू दुसुनावनेत आयूबुया: 
ब्वइच्वंगु दु फसयू | 


मृत्युयात गुकथं स्वइदिया ? 

मृत्यु घय्सुनाः लुमुक च्वनेगु हे जितः ला च्वं धात्थेंगु जीवन खः | 
लालसा लहीगु सुखी व दुःखी जुइगु खः | सुख दुःख निगुलिं फसय्‌ प्यनातःगु तार 
खः | थुकी थलाःक्वलाः दइ, अस्थिरता दइ। तर जीवनया आनन्द बासं च्वनीगु 
ony स्थिरता खः | उकि उपेक्षाभावं समाधिस्थ जुइगु हे म्वाःक मृत्युयात कायेगु 
खः | थ्व स्थितिया च्वकाय्‌ थ्यंके दःसा गुलिज्यू थें च्व॑ | 


साहित्य, भाषाप्रेम, देशभक्ति, समाजवाद, मतिना व अध्यात्म-दर्शन 
थुपिं ब्याक्कयसं दुर्गालाल ब्यानाच्वंगु दु | थुकियात छसीकथं गुकथं भ 
बःछुनादी ? 

नच्चाल्यायूम्हगु बैंसय्‌ ल्यासेनापया आकर्षणं द्यःल्हाःगु मतिना जाति, 
भाषा, देश जुजुँ अध्यात्मय्‌ थ्यनेवं झासुलं खनीसा | जि आः थ्व हे त्वाथलय्‌ दु। 
तर जीवनया घःमाः थुकथं हे तुलेमाः धयागु खँ सत्य मजुइ नं फु | 


मतिना, क्रान्ति, बौद्ध-दर्शन व नैराश्यता दुने थःत गुकथं ज्वःलाक्क 
ब्याकादिया ? छि विरोधाभास म्वानाच्चनागुला मदुला ? 

गुम्हेसियां थःत थीफु, अथे धयागु थःहे थःदुने दुहां वनेफु, वयान्ह्यःने 
न्ह्याम्ह हे थजु सकलें थः FE | उकिला म्ये हाली जिगु आत्मा - स्वांया मिखां 
स्व स्वां हे संसार ... । गुम्हेसिया निमितं न्ह्याग्गु न॑ ई सुथ जुइ वयागु मिखा 
स्वाँसिबें नं पवित्र जुइ | थजाःम्ह, बुद्धबाहेक जिं मेम्ह मखं | उकिला व धायेवं 
श्रद्धा जिगु छूयं मचायेक क्वछू। 


दुर्गालाल गायक-कवि जक खः, चिन्तक वा दर्शनकवि मखु धाइ नि ! 

चिन्तन मदयेक जीवन्त जुइफइ हे मखु म्रष्टाया च्वसा | उकि निस्सन्देह 
चिन्तक ला ख हे खः | तर सत्य थ्व नं खः चिन्तनया हागलय्‌ थ्यने जि अभ नं 
मफुनि। 


जीवनय्‌ प्राप्ति वा अप्राप्तिया अनुभूति ? 

cae दु, जिनं दु । तर ल्वहँतं अनुभव याइमखु, जिं याना | जिं अनुभव 
यानाः लूगु छु खः व हे प्राप्ति खः जिगु जीवनया | सुख, दुःख न्ह्याग्गु थजु 
थ्वयात कायेगु हे जीवनया जीवन्तता खः | थ्व सिबे अप्वः मेगु छु मालं 
जीवनयात ? थुलिं हे कुगाः नि जीवनया सार्थकता थुइकेत | 


दुर्गालाल श्रेष्ठया ब:चाहाकःगु जीवनी | १०३ 


सुयागु प्रभाव छितः दक्कलय्‌ अप्वः लात ? अले मेपिं नं सुंपाखें प्रभावित 
जुयादियागु दुला कि ? 

विपन्नताय्‌ च्वनाः ब्बलने माःगुलिं शोषणरुपी न्ह्यसःया लिस: 
लुइगु द्वन्द्वात्मक भैतिकवादया निभालं भति जक जिगुदुने छु खल, जि बुलुहुं 
न्ह्यलंचाला | जिगु सँन्ह्यः खुनाब्यूम्ह व व्यक्त खः - तुल्सीलाल अमात्य | 
तर गन्तव्यय्‌ थ्यंकेत वँवं हे गुलिगुलिखे नेतृत्व चुलुं बियावंगु जक मखु, गुलिखे 
देस नं उकि फहिलाः पूँजीवादया धालय्‌ लालकाःवंगु नं जिं स्वयेमाल | अले 
मचायेक जिगु मन दुनंदुनं सिनावना | अथेसां नं थ्व ल॑ भ्या:भतिहे उखेथुखे 
मजुइक थौंतक वनावंच्ब॑पिं न॑ उलिहं दनि | इपिं हे जिगु आदर्श खः | 


छुछु Uy थः हे थः खना: लुमधं छि? 

'मनं तुनी छता, जूवनी मेता' थ्व खुँभायू जितः हे स्वया: ज्यानातःगु 
थें च्वं जिगु तच्वःगु कमजोरी अथवा धाये ह्याकि हे थ्व कि गुगु धायेगु खः 
उकिया अःखः जुइक यायेगु | थुकिया तःजिगु हुनि जिगु हीनताबोध खः | 
थजाःथजाःगु हे यक्व यक्व दु जिं हे कुखिनेमाःगु जिगु थःगु हे खँ । 


छगू व्यक्तिगत न्ह्यसः | छि प्रेम वियोगया उत्कृष्ट कवि। आत्तलें मतिनाया 

कविता चिनांच्चनादीगु दु । अझ नं झल्झल वःनि कि सुयागुं लुमन्ति ? 
छिगु थ्व न्ह्यसलं जितः गुलि याकनं पुडके यंगु जिगु व विगतरिखे | 

अजाःगु अव्यक्त प्रेम नं जूवंगु दु सुंनाप जिगु | ज्यूसा मधायेला धयाथें च्व॑ जूगु 

जक दु धकाः नं, छाय्‌ धाःसा व मतिना जिगु दनि, आत्तलें दनि व दनि, जि 

दनि | अझ नं चूलाइबले जिमिगु मिखां मतिना भयूब्यूनि | तर नं थ्व सत्य खः, व 

आतले न॑ अव्यक्त हे तिनि। 


छिगु जिवन नानाकथंया आन्दोलनया घ:मा: खः । न्हू पुस्तापाखें छि लुधं कि 
मधं | 
वनेगु घयागु थ्य॑केत थें च्व॑ म्हिगः तले, तर मखु खनि | संसार छँ मखु, 


१०४ | कविया बाख: कविया भासं 


लँ खः, मात्र लँ । अथे हे खःसां वनीपिनिगु पलाःसः वइपिनिगु निम्ति हःपाः 
Get: | अभ नं जि थ्व हे मान्यताय्‌ तिनि । खः, न्हूपुस्ताया पहःचहः जिं तुनाथें 
AML | तर इमिके खनेदुगु विकृति जिगु हे थासय्‌ मलाःगु पलाःया लिच्वः खः | थौं 
जि न्ह्यलंचाये फुसा अवश्य नं बांलाइ जिगु कन्हय्‌ | 


छिगु जीवनया अनुभवं न्हृगु पुस्तायात गज्याःगु सल्लाह बियादी ? 

सल्लाह, मात्र सल्लाह, विनम्र सल्लाह, भचा जक नं उपदेश थें 
मच्चनेमा | दुःख धइगु धात्थेंला थ्व दहे मदु । न्ह्यात्थें जाःगु विपत्तिया मलखं 
कःवःसां याउँक घयेपुना ब्यु, मानौं कि व Sa: मदुगु सुख खः | 


कन्हेया नेपालं दुर्गालालयात गुकथं थुइकेमा: धकाः छिं तायेका दिया ? 
दुर्गालाल सामान्य जनता खः, वयां अप्वः छुं मखु | थुलि हे जक वं 
तुनाच्वंगु दु, कन्हेया नेपालं वयागु थ्व सामान्यतायात थुइका बीमा | बस्‌। 


स्वाया मिखा स्व स्वा हे ससार 
कया मिखा स्व क हे संसार 


लुयाचैकिषालु वस्तु असार 


चित्त शुद्ध ज्वीमा जिगु बोली बुद्ध रे 
जिमु फालि मन्हुझ्मा की है तक रे 
बालाः मनय्‌ ल्वी रे बालाः संसार 
कया मिर्खा स्व क हे संसार 


यकुमनसूल्वीरेयचुससार 


